নিৰ্ভয়া নিধি - অসমীয়া ৱিকিপিডিয়া\nনিৰ্ভয়া নিধিৰ পৰা বিত্তীয় সাহায্য প্ৰাপ্ত ৰায়পুৰৰ ৱান ষ্টপ চেণ্টাৰে (ওপৰত) আৰু লক্ষ্ণৌৰ ওৱান ষ্টপ চেণ্টাৰে (তলত) ক্ৰমে ২০১৮ আৰু ২০১৯ বৰ্ষৰ আন্তৰ্জাতিক নাৰী দিৱস উপলক্ষে ভাৰতৰ ৰাষ্ট্ৰপতি ৰাম নাথ কোৱিন্দৰ দ্বাৰা নাৰী শক্তি পুৰস্কাৰ লাভ কৰাৰ মুহূৰ্ত\nনিৰ্ভয়া নিধি (ইংৰাজী: Nirbhaya Fund) ২০১৩ চনৰ কেন্দ্ৰীয় বাজেটত ভাৰত চৰকাৰে ঘোষণা কৰা ১০০০ কোটি ভাৰতীয় টকাৰ পুঁজি। কেন্দ্ৰীয় বিত্ত মন্ত্ৰী পি চিদাম্বৰমে আশা কৰিছিল যে এই পুঁজিয়ে ভাৰতত মহিলাসকলৰ সন্মান আৰু সুৰক্ষা নিশ্চিত কৰা কাৰ্যসূচীক সমৰ্থন কৰিব। নিৰ্ভয়া ২০১২ চনৰ দিল্লীৰ দলবদ্ধ ধৰ্ষণৰ ভুক্তভোগীক দিয়া ছদ্মনাম আছিল। মহিলা আৰু শিশু বিকাশ মন্ত্ৰণালয় আৰু আন কেইবাটাও মন্ত্ৰালয়ে পুঁজিৰ বাবে আবেদনৰ সিদ্ধান্ত লৈছিল। এই পুঁজিৰ অন্যতম ব্যৱহাৰ হৈছে হিংসাৰ বলি হোৱা মহিলাসকলক সমৰ্থন কৰিবলৈ 'ওৱান ষ্টপ চেণ্টাৰ' স্থাপন কৰা।\nমহিলা আৰু কন্যা সন্তানৰ সশক্তিকৰণ, সন্মান আৰু সুৰক্ষাৰ বাবে ১০০০ কোটি টকাৰ চৰকাৰী অৱদানৰ সৈতে কেন্দ্ৰীয় বিত্ত মন্ত্ৰীয়ে তেওঁৰ ২০১৩ চনৰ বাজেট ভাষণত নিৰ্ভয়া নিধি গঠনৰ ঘোষণা কৰিছিল। এই পুঁজি বিত্ত মন্ত্ৰালয়ৰ অৰ্থনৈতিক পৰিক্ৰমা বিভাগৰ দ্বাৰা পৰিচালনা কৰা হয়।\nপুঁজিৰ ব্যৱহাৰ[সম্পাদনা কৰক]\nবিভিন্ন মন্ত্ৰালয়ে মহিলাৰ সন্মান আৰু সুৰক্ষা বৃদ্ধি কৰিবলৈ এই পুঁজি ব্যৱহাৰ কৰিবলৈ প্ৰকল্পৰ প্ৰস্তাৱ দিছিল। প্ৰস্তাৱ দাখিল কৰা মন্ত্ৰালয়সমূহ আছিল তথ্য প্ৰযুক্তি মন্ত্ৰালয়, পথ পৰিবহণ আৰু ৰাষ্ট্ৰীয় ঘাইপথ মন্ত্ৰালয়, ৰেল মন্ত্ৰালয় আৰু গৃহ মন্ত্ৰালয়। গৃহ মন্ত্ৰালয়ে নিৰ্ভয়া নিধি আঁচনিৰ অধীনত মুঠ ১৯৪.৪৪ কোটি টকা ব্যয়ত লক্ষ্ণৌৰ বাবে এক সুৰক্ষিত চহৰ প্ৰকল্প অনুমোদন কৰে।\n২০১৩ চনৰ নৱেম্বৰ মাহত নগৰ উন্নয়ন মন্ত্ৰালয়ে ৰাজ্যসমূহক নিৰ্ভয়া নিধিৰ জৰিয়তে কৰিব পৰা নতুন পৰিকল্পনাৰ প্ৰস্তাৱ আৰু ৰূপায়ণ কৰিবলৈ কৈছিল। এই মন্ত্ৰালয়ে লগতে ৰাজ্য আৰু কেন্দ্ৰীয় শাসিত অঞ্চলসমূহকো অৱগত কৰিছিল যে জৱাহৰলাল নেহৰু ৰাষ্ট্ৰীয় নগৰ নৱীকৰণযোগ্য মিছনৰ অধীনত নতুন বাছৰ কোটা নাপাব যদিহে তেওঁলোকে মহিলাসকলৰ বাবে ৰাজহুৱা পৰিবহণ ব্যৱস্থা সুৰক্ষিত কৰাৰ বাবে পদক্ষেপ গ্ৰহণ কৰাত ব্যৰ্থ হয়।\nএই পুঁজি সমগ্ৰ দেশত 'ওৱান ষ্টপ চেণ্টাৰ' বা 'সখী' সৃষ্টি কৰিবলৈ ব্যৱহাৰ কৰা হৈছিল। ইয়াত হিংসাৰ বলি হোৱা মহিলাসকলে আৰ্থিক, সামাজিক, আৰু ন্যায়িক দিশত সকাহ দিবলৈ যত্ন কৰা হয়। ২০১৩ চনৰ এক পৰামৰ্শ অনুসৰি প্ৰথমতে প্ৰতিটো ভাৰতীয় ৰাজ্যৰ বাবে প্ৰস্তাৱিত একোখনকৈ ওৱান ষ্টপ চেণ্টাৰ স্থাপন কৰা হৈছিল। নিৰ্ভয়া নিধিৰ পৰা বিত্তীয় সাহায্য প্ৰাপ্ত ৰায়পুৰ আৰু লক্ষ্ণৌ ওৱান ষ্টপ চেণ্টাৰে মহিলা সশক্তিকৰণৰ বাবে আগবঢ়োৱা অৱদানৰ স্বীকৃতি স্বৰূপে ক্ৰমে ২০১৮ আৰু ২০১৯ বৰ্ষৰ আন্তৰ্জাতিক নাৰী দিৱস উপলক্ষে নাৰী শক্তি পুৰস্কাৰ লাভ কৰিছে।\n↑ "Nirbhaya Fund" (Press release). 26 April 2013. http://pib.nic.in/newsite/erelease.aspx?relid=95115। আহৰণ কৰা হৈছে: 30 March 2014.\n↑ "Nirbhaya Fund". 13 December 2013. http://pib.nic.in/newsite/PrintRelease.aspx?relid=103324.\n↑ "Uttar Pradesh: Centre approves Rs 194.44 crore Safe City Project for Lucknow". 1 November 2018. https://indianexpress.com/article/india/uttar-pradesh-centre-approves-rs-194-44-crore-safe-city-project-for-lucknow-5429404/.\n↑ "Three Proposals of Different Ministries Approved in-Principle by the Ministry of Finance to Utilise the Resources in the Nirbhaya Fund to Enhance the Safety and Security of Women". 16 December 2013. http://pib.nic.in/newsite/PrintRelease.aspx?relid=101789.\n↑ Ramachandran, Smriti Kak (24 November 2013). "No new buses if there is no safety for women: Centre". The Hindu. https://www.thehindu.com/news/national/no-new-buses-if-there-is-no-safety-for-women-centre/article5384011.ece.\n↑ "Nirbhaya Fund of Rs1,000 crore for women's safety announced". DNA India. 28 February 2013. http://www.dnaindia.com/india/report_nirbhaya-fund-of-rs1000-crore-for-women-s-safety-announced_1805651.\n↑ "Budget 2013 announces Nirbhaya Fund for women's safety". business today.. 1 March 2013. http://businesstoday.intoday.in/story/budget-2013-announces-nirbhaya-fund-for-women-safety/1/192984.html.\n↑ "One Stop Centre Scheme - M.I.C.S. IAS LUCKNOW" (en-US ভাষাত). 2018-12-06. https://www.micsias.in/2018/12/06/one-stop-centre-scheme/.\n↑ "One Stop Centre Scheme". https://wcd.nic.in/sites/default/files/ProposalforOneStopCentre17.3.2015.pdf.\n↑ "Nari Shakti Puraskar - Gallery". http://narishaktipuraskar.wcd.gov.in/gallery.\n"https://as.wikipedia.org/w/index.php?title=নিৰ্ভয়া_নিধি&oldid=262270"ৰ পৰা অনা হৈছে\nএই পৃষ্ঠাখন ০৮ ফেব্ৰুৱাৰী, ২০২১ তাৰিখে ১৭:২৪ বজাত অন্তিম সংশোধন কৰা হৈছিল।


Page3– আবিৰ\nJuly 1, 2021 September 15, 2021 Indranee Sharma7 Comments\nJune 27, 2021 September 15, 2021 Indranee Sharma9 Comments\nJune 25, 2021 September 15, 2021 Indranee Sharma16 Comments\nJune 21, 2021 September 15, 2021 Indranee Sharma17 Comments\nJune 3, 2021 September 14, 2021 Indranee Sharma24 Comments\nচকুৱে চকুৱেই বহুখিনি কথা কোৱা হৈ গৈছিল।তেওঁ কাষ চাপি নাহিল।মাৰ আগত মোক অসহজ নকৰিলে।:তুমি মাই-ই হয়?থুপুৱে মোক শেষবাৰৰ বাবে দেখোঁতে ফুটা নুফুটা মাতেৰে মাই বুলি মাতিবলৈ শিকাইছিল বায়ে।তাৰ চাগে মনত আছে।:কেব পাম নে ইয়াতে?মায়ে কথাটো সলাবলৈ চেষ্টা কৰিলে।থুপুৰ মুখখন ভালকৈ চাইছোঁ।কিবা এটা যেন এতিয়াই ফুটি উঠিছে তাৰ মুখত।কোনে কয় সৰু ল'ৰা ছোৱালীয়ে কথা বুজি নাপায়… Continue reading #আবিৰ খণ্ড(৬২)\nMay 23, 2021 September 14, 2021 Indranee Sharma18 Comments\nMay 21, 2021 September 13, 2021 Indranee Sharma10 Comments\nMay 15, 2021 September 13, 2021 Indranee Sharma16 Comments\nMay 12, 2021 September 12, 2021 Indranee Sharma8 Comments\nMay 7, 2021 September 12, 2021 Indranee Sharma14 Comments\nঅনিৰুদ্ধই উত্তৰলৈ বাট নাচালে।বেগটো হাতৰপৰা লৈ গাড়ীখনৰ ফালে আগবাঢ়িল।সন্মুখৰ দৰ্জাখন খুলি ককাক বহিবলৈ দিলে।আয়ু আৰু মই পিছফালে বহিলো।ভাগৰ লাগিছে এতিয়া।আয়ুয়ে তেতিয়াও ককাৰ লগত কিবাকিবি পাতিয়েই আছে।অনিৰুদ্ধ মনে মনে আছে।মাজতে ককাই সুধিলে:তুমিও অসমৰে নেকি?:নহয় ককা, কিন্তু অসমীয়া জানো অলপ অলপ।:কেনেকৈ?তেওঁ অলপ হাউলি মোৰ ফালে চালে।:কলেজত মোৰ ৰূমমেট অসমৰ আছিল।তেনেকৈয়ে অলপ শিকিছিলোঁ।এতিয়া আৰু বেছি শিকিছোঁ।:ঘৰ ক'ত তোমাৰ?:মধ্য… Continue reading #আবিৰ খণ্ড (৫৫)


স্বাস্থ্য - অসমীয়াৰ সুখ-দুখ\nHome DR-BHUPEN-SAIKIA HEALTH ডাঃ ভূপেন শইকীয়া স্বাস্থ্য স্বাস্থ্য\nxukhdukh.com April 09, 2017 DR-BHUPEN-SAIKIA, HEALTH, ডাঃ ভূপেন শইকীয়া, স্বাস্থ্য,\nবনৌষধি গছৰ ৰজা মহানিমৰ বিষয়ে আমি কিমান জানো ?\nডা০ ভূপেন শইকীয়া\nআমাৰ চৌপাশে আমি সদায় দেখি থকা মহানিম গছজোপাৰ বিষয়ে আমি কিমান জানো বাৰু ? মোৰ বিশ্বাস আজিৰ এই চমু লিখনিটো পঢ়াৰ পিছত আপুনি দেখি থকা মহানিম গছজোপাক আপোনাৰ বেচি আপোন যেন লাগিব ৷\nমহানিমৰ আন আন নাম হ'ল - ইংৰাজীত Indian Lilac আৰু margosa ৷ বাংলা, নেপালী, মণিপুৰী, সিন্ধী আৰু উৰ্দুত অসমীয়াৰ সৈতে একে নিম ৷ মাৰাঠীত কডুনিম্ব, কানাড়াত বেভু,গুজৰাটীত ধনুজহাদা, মলয়ালমত আৰ্য়াভেপু ,পঞ্জাবীত নিমহ্,তেলেগুত ভেপা বোলে ৷ জাৰ্মানীত Indischer zedrach, ফৰাচীত Azadirac de l'Inde, পাৰ্চি ভাষাত Azad Darakthehind আৰু নাইজেৰিয়াত Dongoyaro বোলে ৷ সংস্কৃতত মহানিমক এৰিষ্টা, পকভক্ৰিটা আৰু নিম্বক বোলে ৷ সংস্কৃত নামাকৰণৰ ভাৱাৰ্থ হ'ল -অবিনাশী, স্বয়ংসম্পূৰ্ণ আৰু সঠিক ৷\nমহানিমৰ বৰ্ণনা পৌৰাণিক 'শ্ৰুসুতসংহিতা' আৰু 'চৰকসংহিতা' গ্ৰন্থত পোৱা যায় ৷ মহানিমৰ প্ৰধান ওপজা স্থান হ'ল ভাৰতভূমি - সেয়ে হেজাৰ বছৰ আগৰ পৰা এই মহানিম গছক ভাৰতীয় সকলে জনজীৱনত নানাধৰণে প্ৰয়োগ কৰি আহিছে ৷ আয়ুৰ্বেদৰ উৎপত্তিস্থলো হ'ল ভাৰতবৰ্ষ ৷ আয়ুৰ্বেদত মহানিমৰ নানান প্ৰয়োগৰ বিতং বিৱৰণ উপলব্ধ ৷ আমাৰ দেশৰ পিছতে মহানিমৰ গছ সৰহকৈ পোৱা দেশসমূহ হ'ল - ম্যানমাৰ, ভিয়েটনাম, থাইলেণ্ড,কম্বোডিয়া, লাউচ,নেপাল,বাংলাদেশ,পাকিস্তান,ইৰাণ আৰু শ্ৰীলংকা ৷\nঅস্ট্ৰেলিয়া মহাদেশলৈ ১৯৪০চনত পোন প্ৰথমবাৰৰ বাবে মহানিম গছৰ ৰপ্তানি হয় ৷ ১৯৬০চনৰ পৰা ১৯৮০চনলৈ অস্ট্ৰেলিয়াৰ বিভিন্ন অঞ্চলত মহানিম গছৰ বৃক্ষৰোপন চলি থাকে ৷ বৰ্তমান বিশ্বৰ প্ৰায় সকলো অঞ্চলতেই কম বেচি পৰিমাণে মহানিমৰ উপস্থিতি দেখা যায় ৷ এই চিৰসেউজ গছৰ বিশেষত্ব হ'ল যে ই কম পানীতো জীয়াই থাকিব পাৰে ৷ সেয়ে ইয়াক মৰুভূমি ৰোধকৰণৰ বাবে ব্যৱহাৰ কৰা হয় ৷ মধ্যপ্ৰাচ্যৰ মৰুময় দেশ সংযুক্ত আৰব আমীৰাট আৰু কাটাৰ দেশলৈ ভাৰতবৰ্ষৰ পৰা হেজাৰ হেজাৰ মহানিমৰ পুলি প্ৰতিবছৰে ৰপ্তানিহৈ আহিছে ৷\nমহানিম গছৰ উচ্চতা ৬০ফুটৰ পৰা ১২০ফুট বা ততোধিক হব পাৰে৷ ই এবিধ ক্ষিপ্ৰভাবে ঠাল -ঠেঙুলি মেলি বহল ডাঙৰ হোৱা স্বভাবৰ গছ ৷ ফলত গছে ভাল ছাঁ দিয়ে ৷ এই গছৰ বা স্বাস্থ্যৰ বাবে বৰ উপকাৰী বুলি অতীজৰ পৰা ভাৰত বাসীসকলে ভাবি আহিছে ৷ ইয়াৰ ফুলবোৰ বগা বৰণৰ আৰু ইয়াত মাৰ্বলতকৈ সৰু আকৃতিৰ দেখিবলৈ জলফাই আকৃতিৰ ফল লাগে ৷ ইয়াৰ মিহি মিহি পাতবোৰৰ স্বাদ খাবলৈ তিতা ৷ মহানিম গছৰ কিছু সাদৃশ্য ঘোঁৰা নিম গছৰ সৈতে দেখা যায় ৷\nমহানিম আৰু ঘোঁৰা নিম দুবিধ বেলেগ গছ ৷ দুয়োবিধ গছক পাঠকে সুকীয়াকৈ চিনাক্ত কৰাটো লাগতিয়াল কথা ৷ কিয়নো ঘোঁৰা নিম এবিধ বিষাক্ত গছ ৷ ইয়াৰ পাত বা গুটি মানুহে ভক্ষণ কৰিলে শৰীৰৰ অনেক ক্ষতিসাধন হব পাৰে ৷ বমি,ডায়েৰিয়া,তেজ হাগনি,মূৰৰ বিষ, অৱশতা, পেৰলাইচিচ, স্নায়বিক দূৰ্বলতা আদি হব পাৰে ৷ কিয়নো ইয়াৰ ৰস হ'ল - Neurotoxic ৷\nকেনেকৈ গছ দুবিধ চিনিব ?\nমহানিমৰ পাতৰ ৰঙ উজ্বল সেউজীয়া ৷ ঘোঁৰা নিম গছৰ পাতৰ ৰঙ পাতল সেউজীয়া ৷ ঘোঁৰা নিম গছৰ পাতৰ ৰঙ মহানিমৰ পাতৰ ৰঙতকৈ যথেষ্ট পাতল ৷ মহানিমৰ পাত চুবলৈ মিহি ৷ ঘোঁৰা নিমৰ পাত মিহি নহয় ৷ আনহাতে ডাল বিন্যাস দুয়োবিধ গছৰ বেলেগ বেলেগ ৷\nএতিয়া ঘোঁৰা নিমৰ বিষয়ে দুআষাৰ কৈ লওঁ ৷\nবঙালীসকলেও এই গছক ঘোঁড়া নিম নামেৰেই মাতে ৷ ঘোঁৰা নিমৰ আন পৰিচিত নামসমূহ হ'ল - Persian lilac, Chinaberry, Ceylon cedar, White cedar আদি ৷\nমূলত: এই গছৰ প্ৰধান বসতিস্থল হ'ল - ভাৰত, চীন আৰু অস্ট্ৰেলিয়া৷ চৰাইয়ে ঘোঁৰা নিমৰ গুটি খাই সিঁচৰিত কৰি দিয়াৰ ফলত এই গছ হাবিয়ে-বননীয়ে নিজে নিজে হয় ৷ চৰাইৰ বাবে ই বিষাক্ত নহয় ৷\nউপযোগিতা- পাইন কাঠৰ দৰেই এই গছৰ কাঠৰ ভাল ফাৰ্নিচাৰ বনাব পাৰি ৷ কাঠৰ ৰঙ হ'ল মুগা বা ৰঙচুৱা ৷ ইয়াৰ ওপৰিও কীটনাশক হিচাবেও ঘোঁৰা নিম ব্যৱহৃত হয় ৷\nখাদ্য হিচাবে মহানিম :\nমহানিমৰ পাত নিমখ আৰু তেল দি শুকানকৈ পাপৰৰ নিচিনাকৈ ভাজক ৷ ভাতৰ লগত খাই জুতি পাব ৷ সপ্তাহত দুদিন বা তিনিদিন এইদৰে খোৱাটো স্বাস্থ্যৰ বাবে উপযোগী ৷\nবঙালীসকলে নিমপাত বেঙেনাৰ সৈতে ভাজি খায় ৷ ই হ'ল ৰুচিবৰ্ধক খাদ্য ৷ আগৰ বাৰ্মা বা এতিয়াৰ ম্যানমাৰত মহানিমৰ ফুল আৰু কুমলীয়া গুটি তেতেলিৰ সৈতে সিদ্ধ কৰি খায় ৷ বিলাহী আৰু মাছৰ সৈতেও নিমৰ কুমলীয়া পাতৰ আঞ্জা খায় ৷\nঅন্ধ্ৰ,তামিলনাডু,কৰ্ণাটকত মহানিমৰ ফুল আৰু ৰঙচুৱা চেনিৰে এবিধ জলপান নৱবৰ্ষৰ প্ৰাকক্ষণত বনোৱাৰ পৰম্পৰা এটা সময়ত আছিল যাক 'উগাডি' বোলা হয় ৷ উগাডি খোৱাৰ দ্বাৰা পৰিয়ালটো আগন্তুক বৰ্ষত জীৱনৰ তিতা-মিঠাৰ সন্মুখীন হবলৈ মানসিকভাবে প্ৰস্তুত হয় ৷\nমহানিমত ৰাসায়নিকভাবে কি কি তত্ব থাকে ?\nমূল তত্ববিধৰ নাম হ'ল- এযোডায়ৰাচিটিন (Azadirachtin) ৷ অন্যান্য পদাৰ্থবিলাকৰ নাম হ'ল -নিম্বিন, নিম্বিডল, নিম্বডিন, চডিয়াম নিম্বিনেট, যেডুনিম,চেলাননিন,ক্ৱেৰচেটিন, কেইবিধমান ফেটি এচিড আদি ৷\nএই তত্বসমূহ থকাৰ ফলত মহানিমৰ গুণসমূহ হ'ল : মানৱ দেহত প্ৰয়োগ- ভেঁকুৰ,ভাইৰাচ আৰু বীজাণু ধংসকাৰী, পেলু প্ৰতিৰোধক, খৰ-খজুৱতি নাশক, গৰ্ভনিৰোধক, ডায়েবেটিজ প্ৰতিৰোধক, সংক্ৰমণহাৰক, বিষনাশক ৷ কীট-পতংগ বিনাশক, সাৰ হিচাবে উপযোগী, খৰি হিচাবে জুয়ে মহ-ডাঁহ খেদাত সহায়ক ৷\nকি কি ধৰণে মহানিম আমাৰ জীৱনত ব্যৱহৃত হয় ?\nসৰুৰে পৰা দেখি আহিছোঁ কাৰোবাৰ ঘৰত বসন্তজাতীয় অসুখ (Chicken pox, Measles ) হলে নিমপাত উতলোৱা পানীৰে গা ধুবলৈ দিয়ে ৷ স্কেবিজ- খজুৱতি,খৰ,চ'ৰিয়াচিচ আদিতো নিমপাত সিজোৱা পানীৰে গা-ধোৱা উপযোগী ৷ বায়ু শুদ্ধ কৰিবলৈ বুলি প্ৰতি কোঠালিত মহানিমৰ ডাল-পাত ওলমাই দিয়ে ৷ গাওঁৰ ঘৰত শুকান নিমপাত কাপোৰ,কিতাপ আৰু ভৰালৰ শস্য পোকে নাখাবলৈ ব্যৱহাৰ কৰা হয় ৷ বহু ঠাইত আজিকালিও মহানিম গছৰ ডালৰ দাঁতোনৰ ব্যৱহাৰ প্ৰচলিত ৷\nআধুনিক যুগত মহানিমৰ প্ৰয়োগ-\nগছজোপাৰ ডাল-পাত-ফুল-গুটি-গছ- বাকলি -শিপা প্ৰতিটো অংশই মানুহে নানাধৰণে ব্যৱহাৰ কৰে ৷ নিমতেল ঘাইকৈ গুটিৰ পৰা ওলোৱা হয় ৷ মহানিমৰ টুথপেষ্ট, চাবন, শ্বেম্পু, চুলিৰ তেল, ছালত -ঘঁহা ক্ৰিম, এন্টিডায়েবেটিক কেপচুল, বডিলোচন আদি আমাৰ দৈনন্দিন জীৱন যাত্ৰাৰ সংগী ৷ গ্ৰামীন লোকসকলে নিমৰ তেল কাঠৰ গাড়ীৰ চকাত ঢালে ৷ নিমৰ পৰা অৰ্গেনিক কীটনাশক প্ৰস্তুত কৰা হয় ৷\nমোখনিত ইমানেই কম যে এখন চমু ৰচনাৰে মহানিমৰ উপকাৰিতা লিখি বা কৈ শেষ কৰিব নোৱাৰি ৷ পাঠকসকলৰ যাৰ ঘৰৰ চৌহদত অলপ হলেও মুকলি ঠাই আছে তাত আন নহলেও এজোপা মহানিমৰ বৃক্ষৰোপন কৰক ৷\nলেখক ডোহা, কাটাৰৰত কৰ্মৰত। ই মেইল : drbksaikia@gmail.com, লেখকৰ বিনামূলীয়া অনলাইন স্বাস্থ্য পৰামৰ্শদানৰ বাবে ৱেবচাইট http://drbhupensaikia.com/\nBy xukhdukh.com on April 09, 2017\nস্বাস্থ্যঃ বিশেষজ্ঞৰ লেখা\nমুকলি চিন্তাঃ নাহিদ, ইছলামিক মৌলবাদ আৰু হিন্দুত্বব...


Trava Ez in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Trava Ez ar byavahar, ppali, parshwakriya, upkaar, kriya-pratikriya aaru satarkatabani\nTrava Ez ৰ মূল্য আৰু পেকৰ চাইজ - Trava Ez Price and Pack Size in Assamese - Trava Ez ar mulya aaru pakor size\nTrava Ez ৰ লাভ আৰু ব্যৱহাৰসমূহ- Trava Ez Benefits & Uses in Assamese- Trava Ez ar laabh aaru byavaharsamuh\nTrava Ez ৰ পালি আৰু সেয়া কেনেদৰে ল'ব- Trava Ez Dosage & How to Take in Assamese - Trava Ez ar paali aaru xeya kenedore lobo\nTrava Ez ৰ পাৰ্শ্চক্ৰিয়াসমূহ- Trava Ez Side Effects in Assamese- Trava Ez ar parshwakriyasamuh\nTrava Ez সংক্ৰান্ত সতৰ্কতাবাণীসমূহ- Trava Ez Related Warnings in Assamese- Trava Ez xonkranta xatarkatabanisamuh\nঅইন দৰৱৰ সৈতে Trava Ezৰ গুৰুতৰ ক্ৰিয়া-প্ৰতিক্ৰিয়া- Severe Interaction of Trava Ez with Other Drugs in Assamese- Oinor xoite Trava Ez ar gurutor kriya-pratikriya\nTrava Ez মতভেদসমূহ- Trava Ez Contraindications in Assamese- Trava Ez nishedhsamuh\nTrava Ez ৰ বিষয়ে সততে সোধা প্ৰশ্নসমূহ- Frequently asked Questions about Trava Ez in Assamese- Trava Ez ar bikhoye satate xodha prashnasamuh\nখাদ্য আৰু মদৰ সৈতে Trava Ez ক্ৰিয়া-প্ৰতিক্ৰিয়া- Trava Ez Interactions with Food and Alcohol in Assamese- khadya aaru modor xoite Trava Ez kriya-pratikriya\nTrava Ez ৰ লাভ আৰু ব্যৱহাৰসমূহ - Trava Ez Benefits & Uses in Assamese - Trava Ez ar laabh aaru byavaharsamuh\nTrava Ez তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nTrava Ez ৰ পালি আৰু সেয়া কেনেদৰে ল'ব - Trava Ez Dosage & How to Take in Assamese - Trava Ez ar paali aaru xeya kenedore lobo\nTrava Ez-ৰ উপাদানসমূহ - Trava Ez Active Ingredients in Assamese - Trava Ez-ar upadaansamuh\nTrava Ez ৰ পাৰ্শ্চক্ৰিয়াসমূহ - Trava Ez Side Effects in Assamese - Trava Ez ar parshwakriyasamuh\nগৱেষণাৰ ভিত্তিত, Trava Ez ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nनपुंसकता translation missing: as.rare (और पढ़ें - नपुंसकता के घरेलू उपाय)\nTrava Ez সংক্ৰান্ত সতৰ্কতাবাণীসমূহ - Trava Ez Related Warnings in Assamese - Trava Ez xonkranta xatarkatabanisamuh\nTrava Ez-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nগৰ্ভৱতী মহিলাৰ ক্ষেত্ৰত Trava Ez ৰ সুৰক্ষাৰ বিষয়ে কোনো গৱেষনা কৰা হোৱা নাই। গতিকে, Trava Ez টো গৰ্ভাবস্থাৰ সময়ত সুৰক্ষিত হয় নে নহয় সেয়া কব নোৱাৰি।\nTrava Ez-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nস্তন্যপায়ী মহিলাসকলে Trava Ez ৰ মধ্যমীয়া পাৰ্শ্ব-প্ৰতিক্ৰিয়া অনুভৱ কৰিব পাৰে। আপুনি যদি কোনো পাৰ্শ্ব-প্ৰতিক্ৰিয়া লক্ষ্য কৰে লগে লগে Trava Ez গ্ৰহণ কৰা বন্ধ কৰে। আপোনাৰ চিকিতসকৰ সৈতে যোগাযোগ কৰক আৰু আপোনাৰ চিকিতসকে সুৰক্ষিত বুলি কোৱাৰ পিছতহে পিছত ব্যৱহাৰ কৰিব।\nবৃক্কত Trava Ez কি প্ৰভাৱ দেখা গৈছে?\nবৃক্ক can be affected by Trava Ezৰ দ্বাৰা [Organ] প্ৰভাবিত হব পাৰে। আপুনি যদি এইবিধ ঔষধৰ ক্ষতিকৰ প্ৰভাৱ অনুভৱ কৰে, তেন্তে এই ঔষধটো গ্ৰহণ কৰা বন্ধ কৰক। চিকিতসকৰ পৰামৰ্শৰ পিছতহে আপুনি ইয়াক পুনৰাই গ্ৰহণ কৰা উচিত।\nযকৃতত Trava Ez কি প্ৰভাৱ দেখা গৈছে?\nTrava Ezৰ দ্বাৰা কলিজা প্ৰভাবিত হব পাৰে। আপুনি যদি এইবিধ ঔষধৰ ক্ষতিকৰ প্ৰভাৱ অনুভৱ কৰে, তেন্তে এই ঔষধটো গ্ৰহণ কৰা বন্ধ কৰক। চিকিতসকৰ পৰামৰ্শৰ পিছতহে আপুনি ইয়াক পুনৰাই গ্ৰহণ কৰা উচিত।\nহৃদযন্ত্ৰৰ ক্ষেত্ৰত Trava Ez ৰ কি প্ৰভাৱ দেখা গৈছে?\nTrava Ezৰ হৃদয় ৰ ওপৰত মৃদু পাৰ্শ্ব-প্ৰতিক্ৰিয়া আছে।\nঅইন দৰৱৰ সৈতে Trava Ezৰ গুৰুতৰ ক্ৰিয়া-প্ৰতিক্ৰিয়া - Severe Interaction of Trava Ez with Other Drugs in Assamese - Oinor xoite Trava Ez ar gurutor kriya-pratikriya\nTrava Ez তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nTrava Ez মতভেদসমূহ - Trava Ez Contraindications in Assamese - Trava Ez nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Trava Ez লোৱা অনুচিত যাতে -\nTrava Ez ৰ বিষয়ে সততে সোধা প্ৰশ্নসমূহ - Frequently asked Questions about Trava Ez in Assamese - Trava Ez ar bikhoye satate xodha prashnasamuh\nএই Trava Ez-এ অভ্য়াস বা নিচাৰ সৃষ্টি কৰে নেকি?\nনহয়, Trava Ez আসক্তি সৃষ্টি কাৰক বুলি কোনো সাক্ষ্য নাই।\nTrava Ez য়ে তন্দ্ৰাভাৱ বা টোপনিৰ উন্মেষ নঘটায়, সেয়ে আপনি বাহন চলাব পাৰে বা মেচিন আদি অপৰেট কৰিব পাৰে।\nহয়, কিন্তু Trava Ez লোৱাৰ পূৰ্বে ডাক্তৰৰ সৈতে পৰামৰ্শ লোৱাটো গুৰুত্বপূৰ্ণ।\nনহয়, মানসিক ৰোগৰ চিকিত্সাৰ ক্ষেত্ৰত Trava Ezৰ ব্যৱহাৰ প্ৰভাৱশালী নহয়।\nখাদ্য আৰু মদৰ সৈতে Trava Ez ক্ৰিয়া-প্ৰতিক্ৰিয়া - Trava Ez Interactions with Food and Alcohol in Assamese - khadya aaru modor xoite Trava Ez kriya-pratikriya\nখাদ্য আৰু Trava Ezৰ ক্ৰিয়া-প্ৰতিক্ৰিয়া\nকেতবোৰ বিশেষ খাদ্যৰ সৈতে Trava Ez লোৱাটোৱে দৰৱৰ প্ৰভাৱ বিলম্বিত কৰিব পাৰে। এইবিষয়ে আপোনাৰ ডাক্তৰৰ সৈতে কথা পাতক।\nমদ আৰু Trava Ezৰ মাজৰ প্ৰতিক্ৰিয়া\nগৱেষণাৰ অভাৱত, Trava Ez লোৱাৰ সময়ত মদ্যাপন কৰা সম্পৰ্কত একো ক'ব পৰা নাযায়।\nTrava Ez ৰ অনুকল্প - Substitutes for Trava Ez in Assamese\nআপুনি বা আপোনাৰ পৰিয়ালৰ কোনোবাই Trava Ez লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Trava Ez ব্যৱহাৰ কৰিছিল নেকি?\nআপুনি কিমান পৰিমাণে Trava Ez সেৱন কৰিছিল?\nআপুনি Trava Ez ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Trava Ez সেৱন কৰে?


কঁঠালৰ বাগিচা : — Vikaspedia\nঅসমৰ উদ্যমীসকলৰ বাবে হব পাৰে এক প্ৰগতিশীল চিন্তা -\nকঁঠালৰ খেতি কেনেকৈ কৰিব?\nশস্য পৰিচৰ্যা আৰু কলম দিয়া -\nমূল্য সংযোজন -\nকঁঠাল (Artocarpus heterophyllus)-\nআমাৰ অসমৰ মানুহৰ বাবে কঁঠাল অতি পৰিচিত ফল। কেঁচাই হওক বা পকাই হওক, পাচলি হিচাপেই হওক কঁঠাল আমাৰ প্ৰায় সকলোৰে প্ৰিয়। কঁঠালৰ আচাৰ, পাপড়, চিপচ্, জাম আদি প্ৰস্তুত কৰি কঁঠালৰ মূল্য সংযোজনৰ প্ৰচুৰ সম্ভাৱনা আছে। অকল সেয়ে নহয়, কঁঠাল গুটি দাইলত সিজাই নাইবা পুৰি খায়ো তৃপ্তি লাগে। কঁঠালৰ পাত ছাগলীৰো এক সু-স্বাদু খাদ্য।\nপানী - ৭৬.২০ %, শক্তি-৮৮.০০ কেলৰি, প্ৰটিন ১.৯০ গ্ৰাম, চৰ্বী ০.১০ গ্ৰাম , আঁহ- ১.১০ গ্ৰাম, কাৰ্বহাইড্ৰেট- ১৯.৮০ গ্ৰাম, পটেছিয়াম - ১০৭ মিলিগ্ৰাম, কেলছিয়াম - ২০ মিলিগ্ৰাম, ফছফৰাছ- ৪১ মিলিগ্ৰাম, লো- ০.৫৬ মিলিগ্ৰাম, বিটা-কেৰটিন- ১৭৫ মিলিগ্ৰাম, থায়ামিন- ০.০৩ মিলিগ্ৰাম, ৰাইব’ফ্লেভিন- ০.১৩ মিলিগ্ৰাম ,নিয়াচিন - ০.৪০ মিলিগ্ৰাম, ভিটামিন- চি- ৭ মিলিগ্ৰাম.\nকঁঠাল যে কেৱল সু-স্বাদু খাদ্য হিচাপেই প্ৰিয়, এনে নহয়। ইয়াৰ বহুতো ঔষধি গুণো আছে। যেনে, শৰীৰৰ প্ৰতিৰোধ শক্তি বৃদ্ধি কৰে, কেন্সাৰৰ পৰা ৰক্ষা কৰে, হজম হোৱাত সহায় কৰে, হাড়, চকু আৰু ছাল ভালে ৰখাত সহায় কৰে, শক্তি যোগায়, উচ্চ ৰক্ত চাপ নিয়ন্ত্ৰণ কৰে, হাপানী ৰোগ আৰু থায়ৰয়ড নিয়ন্ত্ৰণ কৰে, এনিমিয়া দূৰ কৰে ইত্যাদি।\nপ্ৰকৃতিত কঁঠালৰ বিভিন্ন জাত পোৱা যায় যদিও মূলত: ইয়াক দুটা ভাগত ভগাব পাৰি- টান ফুটৰ কঁঠাল আৰু কোমল ফুটৰ কঁঠাল। অৱশ্যে, বিশেষ গুণ সম্পন্ন কিছুমান জাতো বৰ্তমান উদ্ভাৱন কৰা হৈছে। তেনে জাত কিছুমান হ’ল- ক’নকান প্ৰলিফিক, চিঙ্গাপুৰ জেক, হাইব্ৰীড জেক, বাৰলিয়াৰ-১, পি.এল.আৰ-১।\nপ্ৰবৰ্দ্ধন: বীজৰ পৰা হোৱা পুলিৰ পৰা মাতৃগছৰ গুণাগুণসমুহ অবিকল পোৱা নেযায়, বৰঞ্চ বিভিন্নতাহে আহে। সেয়ে অঙ্গজ প্ৰবৰ্দ্ধন পদ্ধতিৰ জৰিয়তে তৈয়াৰ কৰাৰ পুলি ৰোপন কৰিবৰ বাবে অনুমোদন জনোৱা হয়। সাধাৰনতে, জোৰা কলম পদ্ধতিৰে তৈয়াৰ কৰা পুলিৰ পৰা ৪১/২ – ৫ বছৰতে ফল লাগিবলৈ আৰম্ভ কৰে।\nপুলি ৰোৱাৰ এমাহ আগেয়ে ১ মিটাৰ x ১ মিটাৰ x ১মিটাৰ আকাৰৰ গাঁত খন্দা উচিত। খন্দাৰ সময়ত গাঁতটোৰ ওপৰৰ মাটি এফালে আৰু বাকী তলৰ অংশৰ মাটিখিনি আনফালে ৰাখিব লাগে। অন্তত: দুপাছি ভাল পচন সাৰ বা শুকান গোৱৰ গাঁতটোত দি আগতে বেলেগ কৰি থোৱা গাঁতটোৰ ওপৰৰ অংশ মাটি পচন সাৰ বা গোৱৰখিনিৰ সৈতে ভালদৰে মিহলাই বাকী থকা তলৰ মাটিখিনিৰে গাঁতটো পূৰাই পেলাব লাগে। এনেদৰে গাঁতটো ১৫-২০ দিনমান ৰাখি মাটিখিনি স্থিৰ হবলৈ দিব লাগে। ইয়াৰ পাছত বাৰিষাকালত গাঁতটোত সুস্থ সবল কঁঠালৰ পুলি ৰুব লাগে। কেৱল শিপা অংশ পোত যোৱাকৈহে পুলিটো ৰোৱা উচিত।\nদুটা পুলি আৰু দুটা শাৰীৰ মাজত ৭-৮ মিটাৰ ব্যৱধান ৰাখি কঁঠালৰ পুলি ৰুব লাগে।\nকঁঠাল পুলিটো ১.৫- ২.০ মিটাৰ ওখলৈকে ঠাল-ঠেঙুলি আঁতৰাই ৰাখি বাঢ়িবলৈ দিব লাগে আৰু যেতিয়া ১.৫- ২.০ মিটাৰ ওখ হ’ব তেতিয়াহে কাষৰীয়া ঠাল-ঠেঙুলি আহিবলৈ দিব লাগে।\nপৰিমাণ (কি:গ্ৰা:)- ১ম বছৰ / ২য় বছৰ /৩য় বছৰ / ৪ ৰ্থ বছৰ / ৫ম বছৰ\nগোৱৰ বা পচন সাৰ - ১০/২০/৩০/৪০/৫০\nইউৰীয়া - ০.৩২৬০/০.৬৫২/০.৯৭৮/১.৩০৪/১.৬৩০\nএকক চুপাৰ ফছফেট - ০.৫০০/১.০০০/১.৫০০/২.০০০/২.৫০০\nমিউৰেট অৱ পটাছ - ০.১৬৬/০.৩৩২ /০.৪৯৮/০.৬৬৪/০.৮৩০\nসাৰখিনি বৰষুণৰ দিনতহে প্ৰয়োগ কৰিব লাগে। গছজোপাৰ পৰা প্ৰায় ৫০-৬০ ছেন্টিমিটাৰ আঁতৰত পাতলীয়াকৈ লোৰ খান্দি তাত সাৰখিনি প্ৰয়োগ কৰিব লাগে।\nমিশ্ৰিত খেতি: কঁঠাল গছৰ মাজে মাজে নেমু টেঙা, নৰা-বগৰী আদি ৰুব পাৰি।\nৰঙা উইভিল পোক: কোমল ফুল, কলি আৰু ঠাল আদিত সোমাই অনিষ্ট কৰে। নিৰাময়ৰ কাৰণে সৰি যোৱা কলি, ফল আদি আঁতৰাই অনিষ্ট কৰিব লাগে। লগতে পোকৰ পলু, লেটা আদিও ধ্বংস কৰিব লাগে।\nফল পচা ৰোগ: অপৈণত অৱস্থাতে ফল পচি সৰি যোৱা। নিৰাময়ৰ বাবে মেনক’জেব (প্ৰতি লিটাৰ পানীত ২ গ্ৰাম) অথবা কাৰ্বানদাজিম (প্ৰতি লিটাৰ পানীত ০.৫ গ্ৰাম) অথবা ফাইট’লেন (প্ৰতি লিটাৰ পানীত ০.৫ গ্ৰাম) প্ৰতি ১৫ দিনৰ মূৰে মূৰে ফল বৃদ্ধিৰ সময়তে প্ৰয়োগ কৰিব লাগে।\n*পাচলি হিচাপে কঁঠাল: কোমল কেঁচা কঁঠাল সৰু সৰুকৈ কাটি টুকুৰা কৰি পেকেট কৰি বিক্ৰি কৰিব পাৰি\n*কঁঠালৰ আচাৰ: পৈণত কঁঠালৰ পৰা সু-স্বাদু আচাৰ তৈয়াৰ কৰিব পাৰি।\n*কঁঠালৰ পাপড়: কঁঠালৰ কেঁচা ফুটবোৰ উলিয়াই লৈ সেইবোৰ সিজোৱা হয় আৰু পিছত সেইবোৰ পিচি তাৰ লগত মা-মচলা সানি পাপৰ তৈয়াৰ কৰা হয়।\n*কঁঠালৰ চিপচ্: কঁঠালৰ কেঁচা ফুটবোৰ উলিয়াই লৈ সেইবোৰ সৰু সৰুকৈ কাটি তেলত ভাজি ফ্ৰাই কৰা হয়।\n*পকা কঁঠালৰ পৰাও বিভিন্ন সু-স্বাদু যেনে, পিঠা, হালোৱা, জেলি, স্কোৱাচ আদি তৈয়াৰ কৰিব পাৰি\n(উৎসঃ Technical Bulletin No.: 41, A Guide on Jack Fruit -Cultivation and Value AdditionICAR Research Complex for Goa, Indian Council of Agricultural Research, কৃষি বিভাগ, অসমৰ প্ৰকাশিত পুস্তিকা আৰু ইন্টাৰনেটৰ বিভিন্ন তথ্যৰ সহায়ত এই লেখা প্ৰস্তুত কৰা হৈছে, সম্পাদক, সে.চি.)


খ্ৰীষ্টপূৰ্ব 2,000 চনত পূৱ আফ্ৰিকাত অৰহৰ দাইল বিকশিত কৰা হৈছিল, আৰু প্ৰায় 3,500 বছৰ মান ই আগতে ভাৰতলৈ আহিছিল। ইয়াৰ বীজবোৰ আফ্ৰিকা, এছিয়া আৰু লেটিন আমেৰিকাত খাদ্য শস্য হিচাপে ব্যৱহাৰ কৰা হয়।\nবৰ্তমান পৃথিৱীত, অৰহৰ দাইলৰ খেতি অতি ব্যাপকভাৱে কৰা হয় আৰু কৃষি পদ্ধতিত ই এক গুৰুত্বপূৰ্ণ ভূমিকা পালন কৰে।\nভাৰতৰ প্ৰায় প্ৰতিখ্ন ৰাজ্যতে এই দাইল খাদ্য হিচাপে গ্ৰহণ কৰা হয়। অৰহৰ দাইল ব্যৱহাৰৰ উপকাৰ অনেক। প্ৰতিখন ৰাজ্যতে এই দাইলৰ নাম বেলেগ বেলেগ। অৰহৰ দাইল গছ সহজে বাঢ়ে, আনকি কঠোৰ পৰিস্থিতিতো এই দাইলৰ গছ সহজে বিকশিত হয়।\nঅৰহৰ খাদ্য শস্য\nঅৰহৰক প্ৰধানকৈ খাদ্য শস্যৰ বাবে ব্যৱহৃত দাইল বুলি কোৱা হয়। অৰহৰ গছ জোপা থিয় আৰু জোপোহা। ইয়াৰ প্ৰজাতি অনুসৰি ই হ্ৰস্বম্যাদী আৰু বাৰ্ষিক দুয়ো প্ৰকাৰৰ হ’ব পাৰে।\nঅতি ঘন ডালৰ সৈতে, গছ জোপাৰ উচ্চতা প্ৰায় ১-২ মিটাৰ লৈকে হ’ব পাৰে আৰু ইয়াৰ কাণ্ডটো প্ৰায় ১৫ চেমি হ’ব পাৰে। ইয়াৰ পাতবোৰ গোলাকাৰ হয়, যিবোৰ শাখাবোৰৰ সৈতে একেটা ক্ৰমত সংলগ্ন হৈ থাকে। সেইবোৰ গাঢ় সেউজীয়া ৰঙৰ।\nইয়াৰ ফুলবোৰ হালধীয়া আৰু ৰঙা ৰঙৰ। ইয়াৰ বীজ প্ৰায় ২-১৩ চেমি দীঘল আৰু ০.৫ ৰ পৰা ১.৭ চেমি বহল হয়। প্ৰতিটো মাহৰ চিৰাত প্ৰায় ৯-১০ টা বীজ থাকে। প্ৰজাতি অনুসৰি, এই বীজবোৰ বগা, ক্ৰীম, মুগা, বেঙুনীয়া বা ক’লা ৰঙৰ হয়।\nসকলো দাইলৰ ভিতৰত ৰহৰ দাইলৰ ব্যৱহাৰ আৰু চাহিদা আটাইতকৈ বেছি। ইয়াৰ ভিতৰত হালধীয়া জাতৰ ৰহৰ দাইল জনপ্ৰিয়তা অধিক। দেশী বা কানপূৰীয়া জাতৰ দাইলো ভাল বুলি জনা যায়।\nঅৰহৰ দাইল বাণিজ্যিকভাৱে উৎপাদন কৰা হয়। ইয়াক ইয়াৰ প্ৰজাতিৰ আধাৰত উৎপাদন কৰা হয়। ইয়াক বাৰ্ষিক বা অৰ্ধ বাৰ্ষিক শস্য হিচাপে খেতি কৰা হয়। প্ৰজাতি অনুসৰি, চাৰি প্ৰকাৰৰ অৰহৰ উদ্ভিদ আছে।\nঅৰহৰ উদ্ভিদ হৈছে উপ-ক্ৰান্তীয় জলবায়ুত উৎপন্ন হোৱা আটাইতকৈ গুৰুত্বপূৰ্ণ খাদ্য শস্য। এই শস্য বিশেষকৈ শুকান আৰু কম পানীৰ এলেকাত উৎপন্ন হয়।\nঅৰহৰ দাইলত পোৱা পুষ্টি\nমুখ্যতঃ এই দাইল খাদ্য হিচাপে ব্যৱহৃত হয়। অৰহৰ দাইলত বহুতো পুষ্টি থাকে। এই দাইলত বহু পৰিমাণৰ কাৰ্বোহাইড্ৰেট, চেনী, আঁহ, চৰ্বি আৰু প্ৰ’টিন আদি থাকে।\nই থিয়ামিন (বি১), ৰাইবোফ্লেভিন (বি২), নিয়াচিন (বি৩), পেণ্টোথেনিক এচিড (বি৫), ফোলেট (বি৯), কোলাইন, ভিটামিন চি, ভিটামিন ই, ভিটামিন কে আদিৰে সমৃদ্ধ।\nএইবোৰৰ উপৰিও, খনিজ পদাৰ্থ কেলচিয়াম, লো, মেগনেছিয়াম, মেঙ্গানিজ, ফছফৰাছ, পটাছিয়াম, ছডিয়াম আৰু জিংক আদি থাকে। সেই সকলোবোৰৰ উপস্থিতিৰ বাবে, অৰহৰ দাইল আমাৰ স্বাস্থ্যৰ বাবে উপকাৰী বুলি গণ্য কৰা হয়।\nঅৰহৰ দাইল ব্যৱহাৰৰ লাভ\nই শৰীৰ বৃদ্ধি কৰে, ৰক্তচাপ নিয়ন্ত্ৰণ কৰে, হৃদৰোগ সৃষ্টিত বাধা দিয়ে, ওজন নিয়ন্ত্ৰণ কৰে, হজম হােৱাত সহায় কৰে, শৰীৰৰ শক্তি বৃদ্ধি কৰে আৰু লগতে প্ৰদাহৰ সমস্যাৰো সৃষ্টি নকৰে।\nঔষধি লাভালাভৰ ক্ষেত্ৰত, অৰহৰ দাইলত প্ৰ’টিন, খনিজ, ভিটামিন, আঁহ আৰু এণ্টিঅক্সিডেণ্ট থাকে। এইবোৰে শৰীৰক যথেষ্ট পুষ্টি প্ৰদান কৰে।\nঅৰহৰ দাইলত পটাছিয়াম থাকে, ই হৈছে মুখ্য খনিজ, আৰু ই শৰীৰত বিভিন্ন ভূমিকা পালন কৰে।\nদৰাচলতে, অৰহৰ দাইলক এক ঔষধি বুলি গণ্য কৰা হয় কিয়নো ইয়াৰ পৰা ৰন্ধা খাদ্যই কোনো বাধা অবিহনে শৰীৰত ৰক্ত সঞ্চালন বজাই ৰখাত সহায় কৰে আৰু ই ৰক্তচাপো নিয়ন্ত্ৰণ কৰে।\nউচ্চ বি.পি. আৰু হৃদৰোগ থকা যিকোনো ব্যক্তিয়ে দৈনিক আহাৰত অৰহৰ দাইল খাব লাগে।\nশাৰীৰিক বিকাশ ঘটায়\nবৰ্তমান অৰহৰ দাইল বিশ্বব্যাপী খাদ্যৰ এক গুৰুত্বপূৰ্ণ অংশ হৈ পৰিছে, কিয়নো ই প্ৰ’টিনেৰে সমৃদ্ধ। একাপ ৰন্ধা অৰহৰ দাইলত প্ৰায় ১১ গ্ৰাম প্ৰ’টিন থাকে, যি আমাৰ শৰীৰৰ সামগ্ৰিক বিকাশ বাবে অতি প্ৰয়োজনীয়।\nপ্ৰ’টিনে আমাক আমাৰ পেশী, হাড়, কোষ আৰু কোষকলা নিৰ্মাণ কৰাত সহায় কৰে।\nৰক্তহীনতা আঁতৰ কৰে\nঅৰহৰ দাইলত বৃহৎ পৰিমাণৰ ফলেট থাকে, যি মানুহৰ শৰীৰত বিভিন্ন ভূমিকা পালন কৰে। ফলেটে লোহিত ৰক্ত কণিকাৰ বিকাশত সহায় কৰে।\nৰক্তহীনতা হৈছে, সচৰাচৰ হোৱা ৰোগবোৰৰ ভিতৰত এটা আৰু উন্নয়নশীল দেশবোৰত ই এক সাধাৰণ ৰোগ হৈ পৰিছে, যাৰ ফলত অৰহৰ দাইল খোৱাটো আৰু অধিক গুৰুত্বপূৰ্ণ হৈ পৰিছে।\nএকাপ অৰহৰ দাইলত বৃহৎ পৰিমাণৰ ভিটামিন থাকে, যি আমাৰ দৈনন্দিন আহাৰত বহু বেছি প্ৰয়োজনীয়।\nপ্ৰদাহৰ বাবে উপকাৰী\nবিভিন্ন ধৰণৰ ৰোগৰ বাবে অৰহৰ দাইলৰ – গছৰ পাত, বীজ আৰু মটৰ আদি ৰূপত ব্যৱহাৰ কৰা হয়। অৰহৰ দাইল খালে শৰীৰৰ প্ৰদাহ সোনকালে নিৰাময় হয়।\nওজন হ্ৰাসৰ বাবে উপকাৰী\nঅৰহৰ দাইলত পুষ্টি থকাৰ উপৰিও, কেলৰি অতি কম পৰিমানে থাকে। লগতে সংপৃক্ত চৰ্বি আৰু কলেষ্টেৰল কম পৰিমাণে পোৱা যায়।\nঅৰহৰ দাইলে শৰীৰক প্ৰয়োজন হোৱা সকলো আঁহ (Fibre) আৰু পুষ্টি প্ৰদান কৰে। ইয়াৰ গ্ৰহণে শৰীৰক শক্তি প্ৰদান কৰে আৰু লগতে ওজন নিয়ন্ত্ৰণত ৰাখে। ।\nআনহাতে, আঁহ সমৃদ্ধ আহাৰ গ্ৰহণ কৰিলে পেট দীঘলীয়া সময়ৰ বাবে পূৰ হৈ থাকে, অতিৰিক্ত খাদ্য খোৱাৰ অভ্যাস হ্ৰাস কৰাত ই সহায় কৰিব পাৰে।\nএনেদৰে আঁহৰ এই প্ৰক্ৰিয়াটোৱে ওজন বৃদ্ধি নিয়ন্ত্ৰণ কৰাত সহায়ক ভূমিকা পালন কৰিব পাৰে|\nউচ্চ চৰ্বিযুক্ত খাদ্যৰ সলনি যদি ইয়াক আহাৰত অন্তৰ্ভুক্ত কৰা হয় তেন্তে ই ওজন হ্ৰাস কৰাত সহায় কৰে|\nওজন হ্ৰাসৰ ক্ষেত্ৰত অৰহৰ দাইলৰ ব্যৱহাৰ কিমান কাৰ্যকৰী হ’ব পাৰে চাবলৈ অধিক গৱেষণা কৰা প্ৰয়োজনীয়তা আছে।\nশক্তি বৃদ্ধিত সহায়ক\nওপৰত উল্লেখ কৰাৰ দৰে, অৰহৰ দাইলৰ শক্তি শৰীৰৰ শক্তিলৈ ৰূপান্তৰিত হয় আৰু এই সকলোবোৰ ইয়াৰ বীজত থকা ভিটামিন বিৰ বাবে হয়। নিয়াচিন আৰু ৰিবোফ্লেভিনে শৰীৰত থকা চৰ্বি জমা হোৱাত বাধা জন্মায়।\nহৃদযন্ত্ৰ স্বাস্থ্যৱান কৰি ৰাখে\nঅৰহৰ দাইলে পটাছিয়াম, আঁহ আৰু নিম্ন স্তৰৰ কলেষ্টেৰল একত্ৰিত কৰি হৃদযন্ত্ৰ স্বাস্থ্যৱান কৰি ৰাখে।\nপটাছিয়ামে ৰক্তচাপ নিয়ন্ত্ৰণ কৰি হৃদযন্ত্ৰৰ চাপ হ্ৰাস কৰে, আঁহে কলেষ্টেৰলৰ স্তৰ নিয়ন্ত্ৰণ কৰে আৰু এথেৰোস্ক্লেৰোচিছ (ধমনী সংকুচিত হোৱা আৰু তেজ সঞ্চালন নকৰা) প্ৰতিৰোধ কৰাত সহায় কৰে।\nহৃদৰোগ বহুতো কাৰণত হ’ব পাৰে আৰু ইয়াৰ ভিতৰত এটা হৈছে শৰীৰত মুক্ত ৰেডিকেলৰ প্ৰভাৱ। দৰাচলতে, অক্সিডেটিভ চাপৰ বাবেই হৃদৰোগৰ শংকাৰ কাৰক যেনে ডায়েবেটিচ, মেদবহুলতা আৰু উচ্চ ৰক্তচাপ আদি বৃদ্ধি হ’ব পাৰে।\nএই ক্ষেত্ৰত, অৰহৰ দাইলত থকা এণ্টিঅক্সিডেণ্ট এনজাইমে মুক্ত ৰেডিকেলৰ প্ৰভাৱ হ্ৰাস কৰি হৃদৰোগৰ আশংকা নিয়ন্ত্ৰণ কৰাত সহায় কৰিব পাৰে। ই পটাছিয়ামৰ এক উৎস, যি উচ্চ ৰক্তচাপ থকা ৰোগীৰ বাবে উপকাৰী হ’ব পাৰে।\nহজম হোৱাত সহায় কৰে\nবহুতো মাহজাতীয় শস্যৰ দৰে, অৰহৰ দাইল হৈছে আঁহৰ এক সমৃদ্ধ উৎস, যি হজম শক্তি উন্নত কৰাৰ বাবে সুপৰিচিত। আঁহে কোষ্ঠকাঠিন্য, ফুলা আৰু ডায়েৰিয়া হ্ৰাস কৰিব পাৰে।\nগৰ্ভাৱস্থাৰ সময়ত মহিলাসকলক অধিক পুষ্টিৰ প্ৰয়োজন হয় আৰু লগতে পাতল আৰু হজম কৰিব পৰা খাদ্য থাকিব লাগে। অৰহৰ দাইল ফলিক এচিড আৰু কাৰ্বোহাইড্ৰেটৰ এক ভাল উৎস।\nইয়াত থকা আঁহৰ পৰিমাণে আনকি গেছৰ সমস্যাও সৃষ্টি নকৰে আৰু পাচন তন্ত্ৰই সঠিকভাৱে কাম কৰাত সহায় কৰে। ইয়াক নিৰামিষভোজীসকলৰ বাবে এক প্ৰকাৰে চুপাৰ ফুড বুলি ক’ব পাৰি।\nঅৰহৰ দাইল সেৱনে শৰীৰক স্বাস্থ্যৱান কৰি ৰাখিব পাৰে আৰু শৰীৰক ৰোগৰ পৰা আঁতৰাই ৰখাত সহায় কৰিব পাৰে। দৰাচলতে, অৰহৰ দাইলৰ ইমিউনোমডুলেচন গুণ আছে। ই শৰীৰৰ ৰোগ প্ৰতিৰোধ প্ৰণালী উন্নত কৰা আৰু ৰোগৰ বিৰুদ্ধে যুঁজ দিয়াৰ ক্ষমতা বৃদ্ধি কৰাত সহায় কৰিব পাৰে।\nডায়েবেটিচত অৰহৰ দাইলৰ লাভ\nশৰীৰত অক্সিডেটিভ চাপৰ বৰ্ধিত স্তৰৰ ফলত ডায়েবেটিচ হ’ব পাৰে। খাদ্য বিজ্ঞান আৰু পুষ্টিৰ দ্বাৰা কৰা এক গৱেষণাত দেখা গৈছে যে এণ্টিঅক্সিডেণ্ট গুণাগুণেৰে সমৃদ্ধ আহাৰ গ্ৰহণ কৰাটো অক্সিডেটিভ চাপ হ্ৰাস কৰাত উপকাৰী হ’ব পাৰে।\nআনহাতে, অৰহৰ দাইলত এণ্টিঅক্সিডেণ্ট গুণ থাকে যি ডায়েবেটিচ প্ৰতিৰোধ কৰাত সহায়ক ভূমিকা পালন কৰিব পাৰে।\nগৱেষণাটোৱে এইটোও নিশ্চিত কৰে যে গাজ অহা অৰহৰ দাইল খালে হাইপাৰগ্লাইচেমিয়া (উচ্চ ৰক্ত শৰ্কৰা) নিয়ন্ত্ৰণ কৰাত সহায়ক হ’ব পাৰে।\nআনহাতে, এই কমপ্লেক্সটো কাৰ্বোহাইড্ৰেটৰ এক ভাল উৎস, যি ৰক্ত শৰ্কৰাৰ স্তৰ দ্ৰুতগতিত বৃদ্ধি হ’বলৈ নিদিয়ে। যেতিয়া মেথি বা পালেং শাকৰ দৰে পাচলিৰে অৰহৰ দাইল ৰন্ধা হয়, তেতিয়া ইয়াৰ পুষ্টি আৰু বৃদ্ধি হয়।\nকৰ্কট ৰোগৰ বিপদাশংকা হ্ৰাস\nকৰ্কট ৰোগৰ দৰে মাৰাত্মক ৰোগ প্ৰতিৰোধ কৰাত অৰহৰ দাইলৰ ব্যৱহাৰ কিছু সহায়ক হ’ব পাৰে। দৰাচলতে, নেচনেল ইনষ্টিটিউট অৱ নিউট্ৰিচন (হায়দৰাবাদ)ৰ গৱেষণাত উল্লেখ কৰা হৈছে যে, অৰহৰ দাইল হৈছে এণ্টিঅক্সিডেণ্টৰ এক ভাল উৎস আৰু ই অক্সিডেটিভ চাপৰ ফলত হোৱা কৰ্কট ৰোগৰ আশংকা প্ৰতিহত কৰাত সহায় কৰিব পাৰে।\nগৱেষণাই এইটোও প্ৰকাশ কৰিছে যে অৰহৰৰ শিপাত কৰ্কট ৰোধী গুণ আছে। ইয়াৰ শিপাত কেজোনল নামৰ এক যৌগ পোৱা যায়। এই ভিত্তিত, এইটো ক’ব পাৰি যে অৰহৰ দাইল আৰু এই উদ্ভিদৰ শিপা কৰ্কট ৰোগ প্ৰতিৰোধ কৰাত কিছু সহায়ক হ’ব পাৰে।\nআনহাতে, এইটোও মন কৰিব লাগে যে অৰহৰ দাইলৰ ব্যৱহাৰৰ বাবে কৰ্কট ৰোগৰ নিৰাময় নহয়, সেয়েহে কৰ্কট ৰোগত আক্ৰান্ত লোকসকলে চিকিৎসাক উপেক্ষা কৰিব নালাগে।\nঅৰহৰ দাইলৰ পৰা হ’ব পৰা লোকচান\nঅৰহৰ দাইল ব্যৱহাৰৰ উপকাৰৰ বিপৰিতে ইয়াত কিছুমান পুষ্টি-প্ৰতিৰোধী (এণ্টিনুট্ৰিটিভ) উপাদান থাকে যি শৰীৰত পুষ্টি সাধনত বাধা দিব পাৰে। সেয়েহে, সীমিত পৰিমাণত অৰহৰ দাইল ব্যৱহাৰ কৰিব লাগে।\nইয়াৰ উপৰিও, কিছু ক্ষেত্ৰত এলাৰ্জিও হ’ব পাৰে। এনে ক্ষেত্ৰত, যিসকলৰ খাদ্য এলাৰ্জি আছে তেওঁলোকে কেৱল চিকিৎসকৰ পৰামৰ্শ অনুসৰি অৰহৰ দাইল গ্ৰহণ কৰিব লাগে।\nডায়েবেটিচ আৰু অৰহৰ দাইল\nডায়েবেটিচ ৰোগীৰ বাবে অৰহৰ দাইল উপকাৰী হ’ব পাৰে। কাৰণ এই দাইলত যথেষ্ট পৰিমাণে প্ৰ’টিন থাকে। ই চেনীৰ স্তৰ নিয়ন্ত্ৰণত ৰাখে। গতিকে যদি আপুনিও ডায়েবেটিচ ৰোগী, তেনেহ’লে আপোনাৰ আহাৰত অৰহৰ দাইল অন্তৰ্ভুক্ত কৰক।\nঅৰহৰ দাইলত প্ৰ’টিন, চৰ্বি, আহাৰৰ আঁহ, কাৰ্বোহাইড্ৰেট থাকে। সেয়েহে, এই দাইল ডায়েবেটিচ ৰোগীসকলৰ বাবে অতি উপকাৰী। এইটো গৱেষণাতো প্ৰকাশ পাইছে। এই দাইলত বহুতো পুষ্টি থাকে। যিবোৰ ৰোগৰ সৈতে যুঁজ দিয়াত উপকাৰী।\nচিকিৎসকসকলে এই দাইল খোৱাৰ পৰামৰ্শ দিয়ে কিয়নো ই প্ৰ’টিনেৰে সমৃদ্ধ।\nআপুনি অৰহৰ দাইলৰ পানীও খাব পাৰে, উপকৃত হ’ব।\nঅৰহৰ দাইলে ৰক্তচাপ নিয়ন্ত্ৰণ কৰে। হৃদৰোগৰ পৰা সকাহ দিয়ে আৰু ওজন নিয়ন্ত্ৰণত ৰাখে। ই পাচন তন্ত্ৰ উন্নত কৰে আৰু শৰীৰক ভাল শক্তি প্ৰদান কৰে। ইয়াক সেৱন কৰিলেও ই ফুলি নাযায়।\nইয়াত প্ৰ’টিন, খনিজ পদাৰ্থ, ভিটামিন, আঁহ আৰু এণ্টিঅক্সিডেণ্ট থাকে। যি আপোনাৰ শৰীৰক সম্পূৰ্ণ পুষ্টি প্ৰদান কৰে। সেয়েহে, অৰহৰ দাইল খাব লাগে।\nঅৰহৰ দাইলত পটাছিয়াম থাকে আৰু ৰক্তচাপ নিয়ন্ত্ৰণ হিচাপে কাম কৰে। সেয়েহে, অৰহৰ দাইল খাব লাগে। ইয়াক খোৱাৰ ফলত ব্যক্তিজনৰ শাৰীৰিক বিকাশো হয়। ই খাদ্যৰ এক অত্যাৱশ্যকীয় অংশ। ই প্ৰ’টিনেৰে সমৃদ্ধ।\nনিৰামিষভোজী লোকসকলৰ বাবে অৰহৰ দাইল অতি লাভজনক। ই আমাৰ পেশী, হাড় আৰু কোষৰ বাবে অৰহৰ দাইল ব্যৱহাৰৰ উপকাৰ যথেস্ট। ইয়াক খোৱাটোৱে ৰক্তহীনতাও পূৰ্ণ কৰে।\nঅৰহৰ দাইল কেনেদৰে খাব?\nঅৰহৰ দাইল খোৱাটোৱে শৰীৰক পুষ্টি প্ৰ’টিন, চৰ্বি, কাৰ্বোহাইড্ৰেটৰ দৰে বহুতো পুষ্টি প্ৰদান কৰে।\nঅৰহৰ দাইল প্ৰ’টিন আৰু আঁহৰ এক বৃহৎ উৎস। লগতে, ই কলেষ্টেৰল মুক্ত। ভাতৰ সৈতে অৰহৰ দাইল খোৱাৰ ফলত প্ৰ’টিনৰ অভাৱ নহয়।\nঅৰহৰ দাইলে লো, ফলিক এচিড, কেলচিয়াম, মেগনেছিয়াম, পটাছিয়াম, ভিটামিন বি আৰু খনিজ পদাৰ্থৰ অভাৱ পূৰণ কৰে।\nএই দাইলত থকা ফলিক এচিডে মহিলাসকলক যথেষ্ট লাভান্বিত কৰে। ই মহিলাসকলৰ বাবে ভিটামিনৰ এটা ভাল উৎস। বিশেষকৈ গৰ্ভৱতী মহিলাৰ বাবে।\nঅৰহৰ দাইল হৈছে কাৰ্বোহাইড্ৰেটৰ এক ভাল উৎস যি শৰীৰক শক্তি প্ৰদান কৰে। যেতিয়া আপুনি কাৰ্বোহাইড্ৰেট সমৃদ্ধ খাদ্য খায়, ই শৰীৰলৈ যায় আৰু গ্লুকোজ বা ৰক্ত শৰ্কৰাত বিভক্ত হয়। তাৰ পিছত ৰক্ত শৰ্কৰাই শৰীৰ, মগজু আৰু স্নায়ুতন্ত্ৰক শক্তি প্ৰদান কৰে।\nকোষ্ঠকাঠিন্যৰ পৰা পৰিত্ৰাণ পাবলৈ এই দাইলৰ আঁহ এক ভাল উৎস। আঁহ থকা আহাৰ গ্ৰহণ কৰিলে দীৰ্ঘম্যাদী ৰোগ নহয়। ফাইবাৰ আহাৰত নিয়মীয়াকৈ অন্তৰ্ভুক্ত হ’লে হৃদৰোগ, ষ্ট্ৰোক, বিভিন্ন ধৰণৰ কৰ্কট ৰোগ, কাৰ্ডিওভাস্কুলাৰ ৰোগ আৰু ডায়বেটিচ ২ প্ৰতিৰোধ কৰিব পাৰে।\nঅৰহৰ দাইলত পোৱা কেলৰি\nৰন্ধা অৰহৰ দাইলে ১৪৩ কেলৰি প্ৰদান কৰে। যাৰ ভিতৰত কাৰ্বোহাইড্ৰেটত ৭৬ কেলৰি থাকে, প্ৰ’টিন হৈছে ২৮ কেলৰি আৰু বাকী ৩৯ কেলৰি চৰ্বিৰ পৰা হয়।\nওপৰত উল্লেখ কৰা ধৰণেই অৰহৰ দাইল ব্যৱহাৰৰ উপকাৰ সমূহ পোৱা যায়।\nCategories প্ৰবন্ধ, ভিন্নস্বাদ Tags Arahar, অৰহৰ, দাইল, ৰহৰ, ৰহৰ দাইল Post navigation


earn-money-with-post-office-franchise-invest-only-5000-rupess-and-get-good-profit-know-about-here-gh-skd– News18 assam\nআপোনাৰ অঞ্চলত আপুনিও খুলিব পাৰিব ডাকঘৰ! মাত্ৰ ৫০০০ টকা বিনিয়োগ কৰি ডাক বিভাগৰ সৈতে কৰক এই চুক্তি\nডাকঘৰৰ তৰফৰ পৰা ফ্ৰেঞ্চাইজি (Post office Franchise)আগবঢ়োৱা হৈছে অৰ্থাৎ আপুনি ডাকঘৰ খুলি টকা উপাৰ্জন কৰিব পাৰে।\nLast Updated : June 30, 2021, 13:31 IST\nনতুন ব্যৱসায় অথবা উপাৰ্জনৰ কথা ভাবিছে নেকি? তেন্তে আপোনাৰ বাবে এই খবৰ অত্যন্ত গুৰুত্বপূৰ্ণ। আপুনি এতিয়া ডাকঘৰৰ (Post Office) জৰিয়তেও প্ৰতি মাহে উপাৰ্জন কৰিব পাৰিব ধন। গুৰুত্বপূৰ্ণ কথাটো হ'ল আপুনি মাত্ৰ ৫,০০০ টকা খৰচ কৰিয়েই বছৰি লাখ টকা উপাৰ্জন কৰিব পাৰিব। উল্লেখ্য যে, ডাকঘৰৰ তৰফৰ পৰা ফ্ৰেঞ্চাইজি (Post office Franchise) আগবঢ়োৱা হৈছে অৰ্থাৎ আপুনি ডাকঘৰ খুলি টকা উপাৰ্জন কৰিব পাৰে। বৰ্তমান দেশত প্ৰায় ১.৫৫ লাখ ডাকঘৰ আছে। তথাপিও ডাকঘৰ বৰ্তমানলৈকে দেশৰ প্ৰায়বোৰ ঠাইত উপলব্ধ হোৱা নাই। এইকথা আগত ৰাখিয়েই ডাকঘৰে ফ্ৰেঞ্চাইজি দিয়াৰ কথা চিন্তা কৰিছে। আপুনি কেনেদৰে ফ্ৰেঞ্চাইজি ল'ব পাৰে সেই বিষয়ে এই প্ৰতিবেদনৰ জৰিয়তে জানো আহক।\nডাকঘৰৰ পৰা দুটা প্ৰকাৰৰ ফ্ৰেঞ্চাইজি দিয়া হৈছে। ইয়াত প্ৰথম ফ্ৰেঞ্চাইজি আউটলেট আৰু দ্বিতীয় ডাক এজেণ্ট ফ্ৰেঞ্চাইজি আছে। আপুনি এই ফ্ৰেঞ্চাইজিবোৰৰ যিকোনো এটা ল'ব পাৰে। ইয়াৰ উপৰিও, নগৰ আৰু গ্ৰাম্য এলেকাত ডাক টিকট আৰু ষ্টেচনাৰী ঘৰে ঘৰে প্ৰদান কৰা এজেণ্ট। ইয়াক ডাক এজেণ্ট ফ্ৰেঞ্চাইজি বুলি জনা যায়।\nকোনে ফ্ৰেঞ্চাইজি ল'ব পাৰে-\n>> ফ্ৰেঞ্চাইজি লোৱা ব্যক্তিজনৰ বয়স ১৮ বছৰতকৈ অধিক হ'ব লাগে।\n>> যিকোনো ভাৰতীয় নাগৰিকে ডাকঘৰৰ ফ্ৰেঞ্চাইজি ল'ব পাৰে।\n>> ফ্ৰেঞ্চাইজি লোৱা ব্যক্তিজনৰ ওচৰত এখন স্বীকৃত বিদ্যালয়ৰ পৰা অষ্টম উত্তীৰ্ণ প্ৰমাণপত্ৰ থাকিব লাগিব।\n>> প্ৰথমে প্ৰপত্ৰখন পূৰণ কৰিব লাগিব আৰু ফ্ৰেঞ্চাইজিৰ বাবে আবেদন কৰিবলৈ ইয়াক দাখিল কৰিব লাগিব।\n>> বাছনি সম্পন্ন হ'লে ইণ্ডিয়ান পোষ্টৰ সৈতে বুজাবুজি চুক্তি স্বাক্ষৰ কৰিব লাগিব।\nমাত্ৰ ৫০০০ টকা খৰচ কৰিব লাগিব\nউল্লেখযোগ্য যে আপুনি এই ফ্ৰেঞ্চাইজিটো ল'বলৈ মাত্ৰ ৫০০০ টকা খৰচ কৰিব লাগিব। আপুনি ফ্ৰেঞ্চাইজি পোৱাৰ পিছত কমিছনৰ জৰিয়তে উপাৰ্জন কৰিব পাৰে। এইটো আপোনাৰ কামৰ ওপৰত নিৰ্ভৰ কৰে আপুনি কিমান উপাৰ্জন কৰিব পাৰে।\nঅফিচিয়েল ৱেবছাইট ভিজিট কৰক\nএই ফ্ৰেঞ্চাইজিৰ বাবে আপুনি ডাকঘৰৰ আনুষ্ঠানিক অধিসূচনা পঢ়িব পাৰে আৰু অফিচিয়েল ছাইটৰ পৰা আবেদন কৰিব পাৰে। আপুনি আবেদন কৰিবলৈ এই অফিচিয়েল লিংকত (https://www.indiapost.gov.in/VAS/DOP_PDFFiles/Franchise.pdf) ক্লিক কৰিব পাৰে। ইয়াৰ পৰা আপুনি প্ৰপত্ৰখন ডাউনলোড কৰি ফ্ৰেঞ্চাইজিৰ বাবে আবেদন কৰিব পাৰে। প্ৰপত্ৰত যিসকলক বাছনি কৰা হ'ব তেওঁ ডাক বিভাগৰ সৈতে বুজাবুজি চুক্তি স্বাক্ষৰ কৰিব লাগিব। তেতিয়াহে তেওঁ গ্ৰাহকসকলক সুবিধা প্ৰদান কৰিবলৈ সক্ষম হ'ব।\nউপাৰ্জন কেনেদৰে হ'ব\nডাকঘৰৰ ফ্ৰেঞ্চাইজিৰ পৰা উপাৰ্জন কমিছনত হয়। ইয়াৰ বাবে, ডাকঘৰৰ পৰা সামগ্ৰী আৰু সেৱা প্ৰদান কৰা হয়। এই সকলোবোৰ সেৱাৰ পৰা কমিছন দিয়া হয়। বুজাবুজি চুক্তিত কমিছন প্ৰথমেই নিৰ্ধাৰণ কৰি দিয়া হয়।\nকিমান পৰিমাণৰ কমিছন দিয়া হ'ব -\n>> পঞ্জীভুক্ত প্ৰবন্ধ বুকিং কৰাৰ ওপৰত ৩ টকা\n>> স্পীড পোষ্টত ৫ টকা\n>> ১০০ টকাৰ পৰা ২০০ টকাৰ মানি অৰ্ডাৰৰ ওপৰত ৩.৫০ টকা\n>> ২০০ টকাৰ ওপৰত মানি অৰ্ডাৰত ৫ টকা\n>> প্ৰতি মাহে ১০০০ তকৈ অধিক ৰেজিষ্ট্ৰী আৰু স্পীড পোষ্টৰ বুকিঙৰ ওপৰত অতিৰিক্ত ২০% কমিছন\n>> ডাক টিকট, ডাক ষ্টেচনেৰী আৰু মানি অৰ্ডাৰ প্ৰপত্ৰ বিক্ৰীৰ ওপৰত বিক্ৰীৰ পৰিমাণৰ ৫%\n>> ৰাজহ ডাক টিকট বিক্ৰী, কেন্দ্ৰীয় নিযুক্তি মাচুল ডাক টিকট ইত্যাদি বিক্ৰীৰ খুচুৰা সেৱাৰ ওপৰত ডাক বিভাগে উপাৰ্জন কৰা ৰাজহৰ ৪০%।


Rashmika Mandanna takes off her coat and poses - সুন্দৰী Rashmika Mandanna ই কোট খুলি ভংগীমা দিওতে Viral হৈ পৰিল ফটো ! ৰশ্মিকাৰ এই অৱতাৰৰ কথা অনুৰাগীয়ে কি ক'লে ?– News18 assam\nHome » photogallery » entertainment »সুন্দৰী Rashmika Mandanna ই কোট খুলি ভংগীমা দিওতে Viral হৈ পৰিল ফটো ! ৰশ্মিকাৰ এই অৱতাৰৰ কথা অনুৰাগীয়ে কি ক'লে ?\nসুন্দৰী Rashmika Mandanna ই কোট খুলি ভংগীমা দিওতে Viral হৈ পৰিল ফটো ! ৰশ্মিকাৰ এই অৱতাৰৰ কথা অনুৰাগীয়ে কি ক'লে ?\nRashmika Mandanna latest Photoshoot: দক্ষিণৰ অভিনেতা আল্লু অৰ্জুনৰ 'পুষ্পা' (Pushpa) খ্যাত অভিনেত্ৰী ৰশ্মিকা মন্দনা (Rashmika Mandanna) এগৰাকী ৰাষ্ট্ৰীয় ক্ৰাছ। সকলোৱে তেওঁৰ সৌন্দৰ্যৰ প্ৰতি আগ্ৰহী। তেওঁ চলচ্চিত্ৰৰ লগতে সামাজিক মাধ্যমতো যথেষ্ট সক্ৰিয়। এতিয়া তেওঁৰ এটা শেহতীয়া পোষ্ট ভাইৰেল হৈ আছে।\n| January 04, 2022, 13:12 IST\nৰশ্মিকা মন্দনাই ইনষ্টাগ্ৰাম আৰু টুইটাৰত নিজৰ কোট খুলি থকা এখন ফটো শ্বেয়াৰ কৰিছিল। তেওঁ ইয়াক শ্বেয়াৰ কৰাৰ লগতে লিখিছিল, 'বেলেগ ধৰণে ভংগীমা দিবলৈ চেষ্টা কৰি আছো। অভিনেত্ৰীগৰাকীৰ এই ফটোখন অনুৰাগীসকলে খুব পছন্দ কৰিছে। তেওঁৰ ছবিখন ভাইৰেল হৈ আছে।\nৰশ্মিকা মন্দনাৰ ফটোখনে ১৯ লাখতকৈও অধিক লাইক পাইছে। অনুৰাগীসকলে তেওঁৰ প্ৰিয় ফটোত বহু মন্তব্য কৰিছে। এজনে আনকি তেওঁক তামিলৰ ৰাণী বুলি কৈছে। ছচিয়েল মিডিয়াৰ মানুহে তেওঁৰ সৌন্দৰ্যৰ প্ৰতি আগ্ৰহী যেন লাগিছে।\nৰশ্মিকা মন্দনাও আজিকালি তেওঁৰ ব্যক্তিগত জীৱনৰ বাবে চলচ্চিত্ৰ আৰু ফটোৰ সৈতে বাতৰিত আছে। তেওঁৰ শেহতীয়া একে ধৰণৰ পোষ্টটোৱে তেওঁলোকৰ সম্পৰ্কৰ প্ৰতি সকলোৰে দৃষ্টি আকৰ্ষণ কৰিছিল। নৱবৰ্ষৰ সন্ধিয়া, দুয়োজনে প্ৰত্যেকে এখন ফটো শ্বেয়াৰ কৰিছিল আৰু ইয়াৰ সৈতে লিখিছিল, 'Happy New year My love...'\nদুয়োজনৰ ছবিখনৰো একেই পৃষ্ঠভূমি আছিল। সেইকাৰণে সংবাদ মাধ্যমত তেওঁলোকৰ সম্পৰ্কৰ প্ৰতিবেদনে গতি লাভ কৰিছিল। বাতৰি অনুসৰি, দুয়োজনে গোৱাত একেলগে নৱবৰ্ষ উদযাপন কৰিছিল। লগতে শেহতীয়াকৈ দুয়োকে একেলগে এখন ৰেষ্টুৰেণ্টৰ বাহিৰত দেখা গৈছিল। ইয়াৰ মাজতে, তেওঁলোকে সংবাদ মাধ্যমৰ পৰা আঁতৰি থাকিবলৈ ৰেষ্টুৰেণ্টৰ ভিতৰৰ পৰা পৃথক হৈ গৈছিল।\nইয়াৰ পিছত ছচিয়েল মিডিয়াত আৰু কিছুমান ছবি আৰু ভিডিঅ' আহিছিল য'ত বিজয় দেৱাৰকোণ্ডা আৰু ৰশ্মিকা মন্দনাক একেলগে দেখা গৈছিল। আচ্ছা মই আপোনাক কওঁ যে এই দম্পতীহালৰ ৰসায়ন পৰ্দাত বহুত ভাল পায়। বাস্তৱ জীৱনত তেওঁলোক দুয়ো একে সময়তে বহুত ভাল।


পাক অধিকৃত কাশ্মীৰ’ সম্পূৰ্ণ খালী কৰক : পাকিস্তানক নিৰ্দেশ ভাৰতৰ | নতুন সময়\nHome ৰাজনীতিঃ পাক অধিকৃত কাশ্মীৰ’ সম্পূৰ্ণ খালী কৰক : পাকিস্তানক নিৰ্দেশ ভাৰতৰ\nপাক অধিকৃত কাশ্মীৰ’ সম্পূৰ্ণ খালী কৰক : পাকিস্তানক নিৰ্দেশ ভাৰতৰ\nনিউজ ডেস্ক : পাকিস্তানক পাক অধিকৃত কাশ্মীৰ (PoK) খালী কৰাৰ নিৰ্দেশ দিছে ভাৰতে। ভাৰতৰ বিদেশ মন্ত্ৰালয়ে জনাইছে যে গিলগিট-বাল্টিস্তান সহিতে সম্পূৰ্ণ জম্মু-কাশ্মীৰ আৰু লাডাক ভাৰতৰ অভিন্ন অংগ বুলি স্পষ্টভাৱে পাকিস্তানক কোৱা হৈছে। পাকিস্তানৰ বাবে উচিত এই অঞ্চলসমূহৰ পৰা অবৈধ দখল উঠাই নিয়া।\nউল্লেখযোগ্য যে সম্প্ৰতি পাকিস্তানৰ হাইকোর্টে এক আদেশ জাৰি কৰি গিলগিট-বাল্টিস্তান চৰকাৰৰ নিৰ্দেশত সংশোধন কৰাৰ অনুমতি দিছে। এই অনুমতি প্ৰদানৰ পিছত এইবাৰ গিলগিট-বাল্টিস্তানত পাকিস্তানে সাধাৰণ নিৰ্বাচন অনুষ্ঠিত কৰিব পাৰিব।\nকিন্তু ভাৰতে গিলগিট-বাল্টিস্তানত সাধাৰণ নিৰ্বাচন অনুষ্ঠিত কৰাক লৈ পাকিস্তানৰ হাইকোৰ্টৰ আদেশৰ পিছত ইছলামাবাদৰ ওচৰত তীব্ৰ আপত্তি দৰ্শাইছে।\nবিদেশ মন্ত্ৰালয়ে এটি বিবৃতিত কৈছে, “ভাৰত-পাকিস্তানৰ জ্যেষ্ঠ কূটনীতিবিদসকলে এখন আপত্তি-পত্ৰ জাৰি কৰিছে আৰু তথাকথিতভাৱে গিলগিট-বাল্টিস্তানক লৈ পাকিস্তানৰ হাইকোৰ্টৰ আদেশৰ বিৰুদ্ধে পাকিস্তানক তীব্ৰ সমালোচনা কৰিছে।”\nPrevious articleএফালে টিকটৰ মূল্য আৰোপ, আনফালে ১৫১ কোটি দান : সাঁথৰ ভাঙিবলৈ আহ্বান ৰাহুল গান্ধীৰ\nNext articleকৰোনাত আক্ৰান্ত অধিকাংশই পুৰুষ ! ৰহস্য উদ্ঘাটনৰ দাবী ইটালীৰ\nআৰু কিমান দিন বন্দী কৰি ৰখা হ’ব মেহবুবাক? কেন্দ্ৰক প্ৰশ্ন ছুপ্রিম কোর্টৰ\nৰিজার্ভ বেঙ্কৰ পৰা এলআইচি : কর্মচাৰীৰ বেতনৰ পৰা ২০০ কোটিৰো অধিক দান পিএম কেয়াৰ্ছত


পঞ্চৰত্ন/ভুলৰ ধেমালি - ৱিকিউৎস\nঈজিয়ন নামেৰে স্বিৰাকিউজৰ এজন সাওদৰ দুটা [ ২৮ ] জজা লৰা আছিল। লৰাদুটা দেখিলৈ হুবহু একে। বাপেকে সিহঁতৰ নাম এন্টিফোলাছ্ থলে। যি ঠাইত সেই লৰা দুটী উপজিছিল তাতে আকৌ এজনী দুখীয়া তিৰুতাৰ দুটী জজা লৰা অছিল। সিহঁত দুইয়ো দেখি- বলৈ একে। ঈজিয়নৰ মন গ'ল যে এই দুখীয়া লৰা দুটীক নিজৰ ল'ৰা দুটীৰ লগুৱা কৰে। এই বুলি সিহঁতক আনিলে। ধনী মানুহ, যি মন গ’ল তাকে কৰিলে। ঈজিয়ন স্বিৰাকিউজৰ পৰা এপিডেনৰাম নামে এঠাইত সদাগৰী কৰিবলৈ গৈছিল। বেছিদিন থাকিব লগাত ঘৈণীয়েককো লৈ গৈছিল। তাতে লৰা দুটী উপজিছিল। পাছত বাটত নাৱেৰে আহোঁতে বৰ ধুমুহাই পাই নাও ডুবাই পেলালে। লগত পৰিয়ালৰ সকলোটীয়েই আছিল। ঈজিয়ন, এটি লৰা আৰু এটি লগুৱা ভাহি যাঁওতে তেওঁলোকক কোনো মানুহে ৰক্ষা কৰিলে। ৰক্ষা কৰি, চিনি পাই স্বিৰাকিউজলৈ লৈ গ’ল। ইপিনে ইমিলিয়াক আৰু সি দুটী ল’ৰাক আন মানুহে ৰক্ষা কৰি ইফিম্বাছলৈ লৈ গ'ল। ইমিলিয়া ঈজিয়নৰ ঘৈণীয়েক। তেওঁক যি মানুহে ৰক্ষা কৰে তেওঁৰ লগৰ ল’ৰা দুটীক সেই মানুহেই লৈ নোযোৱাত তেওঁ লৰা দুটীৰ কথা আৰু তেওঁৰ গিৰীয়েক আৰু আন দুটী লৰাৰ কথাও একোকে কব নোৱাৰিলে। এতিয়া তেওঁলোক তিনি ভাগ হ’ল! এই তিনিউ দলৰ এদলে আন [ ২৯ ] দলৰ কথা নেজানে।\nপাছত এনেদৰে দি যায়! দিন গল, মাহ গল, বছৰ গ'ল। কোনেও কাৰো খবৰ নেপায়। দিন, মাহ,বছৰ কাৰো নিমিত্তে বাট চাই নেথাকে। এনেকৈ বহুত বছৰ গ'ল। পাছত বাপেক আৰু লৰা দুটীয়ে (স্বিৰাকিউজৰ) ভাবিলে যে আনবোৰৰ ইমান দিন একো বা-বাতৰি নাই পোৱা, এবাৰ বিচাৰ কৰা যাওক। এই বুলি স্বিৰাকিউজৰ এন্টিফোলাছ্, আৰু লগুৱা ড্ৰোমিও (কবলৈ পাহরিছোঁ যে লগুৱা দুটীৰ নাম ড্ৰোমিও আছিল, জজা দেখি মাকে দুইৰো নাম একে থৈছিল) আনবোৰক বিচাৰি ওলাল।\nইপিনে ইমিলিয়া মঠ এখনৰ গৰাকীয়নী হ'ল। তেওঁ নিজৰ কাম লৈ থাকে। সেই ঠাইতে যে তেওঁৰ লৰা এটি লগুৱাৰে সৈতে আছে তাক তেওঁ নেজানে।\nএন্টিফোলাছ্ আৰু ড্ৰোমিও— দুয়ো স্বিৰাকিউজৰ উভটি নহা দেখি বাপেক ওলাল। বাপেকে গৈ ইফিম্বাছ্ পালেগৈ। তেওঁৰ সকলো ধন খৰচ হ'লত তেওঁৰ অৱস্থা বৰ দুখৰ হ'ল। স্বিৰাকিউজৰ সাওদ বুলি তেওঁ চিনকী দিয়াত ইফিম্বাছৰ ৰজাই তেওঁক বন্দী কৰি থোৱালে। কিয়নো স্বিৰাকিউজৰ ৰজাই এই দেশৰ সাওদ এজনক বন্দী কৰাৰ পাছত প্ৰাণদণ্ড কৰিছিল। পৃথিবীৰ এয়ে নিয়ম! ইফিম্বাছৰ [ ৩০ ] ৰজাই ঈজিয়নক বন্দী কৰিলে, কিয়নো স্বিৰাকিউজৰ ৰজাই ইফিম্বাছৰ এজন সাওদক টকা দিব নোৱাৰাৰ বাবে প্ৰাণদণ্ডৰ আজ্ঞা দিছিল। পৃথিবীৰ নিয়মেই এই। এজনৰ দোষৰ বাবে আন এজনে ভোগে!' ৰজাই কলে— “তোমাক এদিন সময় দিয়া গ'ল, তুমি যদি এই দিনৰ ভিতৰত টকা দিব নোৱাৰা তোমাৰ প্ৰাণদণ্ড হ'ব।” তেওঁ মহাচিন্তাত পৰিল। এতিয়া টকা কত পায়?\nইপিনে যি সৰু ল'ৰাটীক স্বিৰাকিউজৰ এন্টিফোলাছক-তেওঁ বিচাৰি আহিছিল, সেই লৰাটী তেতিয়া সেই ঠাইতে। এজন বন্ধুৰ লগ পাই জানিলে যে এই দেশত স্বিৰাকিউজৰ পৰা আহিছে বুলি কলে প্ৰাণদণ্ড হ'ব, সেই দেখি বন্ধুৰ পৰামৰ্শ মতে তেওঁ এপিডেনামৰ সাওদ বুলি নিজৰ চিনাকী দিলে। নিজৰ লগুৱাক অলপ টকা দি ক'লে “যা অতিথি আশ্ৰমত আমাৰ খোৱা বোৱাৰ ঠিকঠাক্ কৰ গৈ, এই নগৰ খন চাওঁ গৈ। ” লগুৱা গ'ল। ছহৰ ফুৰি নানান্ চিন্তা কৰি থাকোঁতে ড্ৰমিও আহি ওলালহি। ই কিন্তু তেওঁৰ লগুৱাটি নহয় দেই, আনটো ড্ৰমিও। ইমান সোণকালে উভতি অহাত আচৰিত হৈ কলে “হেৰ তই ইমান সোণ- কালে আহিলি দেখোন্”? ড্ৰমিওই কলে “আয়ে পঠাই দিছে। তেওঁ আপোনাৰ খাবৰ বস্তু বেহানী [ ৩১ ] ঠিকঠাক্ কৰি তপ্‌তৈয়াৰ কৈ ৰখি আছে। আহক খাওক হি। চেচা হব আকৌ।“ “তই আৰু ঠাট্টা মছ্‌ক‌ৰা কৰিব নেলাগে। টকা ক'ত পেলালি, ক।” “দেউতা মই টকাৰ কথা কব নোৱাৰোঁ, আমাৰ আয়ে আপোনাক খাবলৈ মাতিছে। তাকেহে জানোঁ।” “ক'ৰ আই ও?” “কিয়, দেউতাৰ ঘৈণীয়েক নহয় হবলা?” “তোৰ সাহ বাঢ়ি গৈছে নহয় নে? তোৰে সৈতে অলপ ৰং কৰি কথা কওঁ দেখি তই মুৰত উঠিলি, নহয় নে? ক টকা ক'ত থলি?” “দেউতা, খোৱাপাতত বহি মোৰে সৈতে ৰং ধেমালি কৰি থাকিব, এতিয়া খাওকহি।” “কটাৰ পো বন্দী, কটা সাহ পাই গলি হবলা।” এই বুলি ড্ৰমিওক উৰাই-ঘুৰাই মাৰিলে। ড্ৰমিওই গৈ কলে “আই, আমাৰ ফালে আৰু আইধা হ'ল। দেউতাই মোক মাৰি কিলাই খেদাই দিলে আৰু কলে যে তেওঁৰ কোনো ঘৈণীয়েক নাই।”\nএড্ৰিয়ানাই (ইফিম্বাছৰ এণ্টিফোলাছৰ ঘৈণীয়েক) এই কথা শুনি ক'লে—“এৰা মই কৈছিলোঁ নহয়, মোক তেওঁ এতিয়া সমূলি ভাল নেপায়। আন কাৰাবাক হে ভাল পায়।” এনে বহুত কথা কৈ হাহুমুনিয়াহ কাঢ়ি চিয়ঁৰ বাখৰ কৰিবলৈ ধৰিলে। লুছিয়ানা, তেওঁৰ ভনীয়েকে, কিমাননো বুজালে, একোতে [ ৩২ ] একো নহ'ল।\nইপিনে স্বিৰাকিউজৰ এণ্টিফোলাছ অতিথিশালালৈ গৈ নিজৰ লগুৱাক টকা লৈ বহি থকা দেখি মনত অলপ শান্তি পালে। কিন্তু কিহৰ শান্তি? এড্ৰিয়ানা আহি হাজিৰ! এড্ৰিয়ানাই কিমান নো খং কৰিলে! এওঁ তো আচৰিত। তেওঁ এড্ৰিয়ানাক তো কেতিয়াও দেখা নাই। “বিয়াৰ আগৈয়ে কিমান ভাল পাইছিলা। কিমান মৰম লগা কথা কৈছিলা! কিয় আগৰ দৰে ভাল নোপোৱা? কাক ভাল পোৱা কোৱাঁচোন। মই নো তোমাৰ কি কৰিলোঁ? কোৱা, মোৰ স্বামী, কোৱাঁ, কিয় আজি কালি মোক ভাল নোপোৱা?”\n“সুন্দৰী মোক কৈছা নে? মইতো তোমাক বিয়া কৰোৱা নাই। এই ছহৰলৈ মই আজিহে আহিছোঁ। আহিবৰ দুঘণ্টা মানহে হৈছে মাথোন।” ক'লে কি হ'ব? এড্ৰিয়ানা নেৰানপৰাকৈ লাগিল। বাধ্য হৈ এণ্টিফোলাছ ভায়েকৰ ঘৰলৈ যাব লগীয়াত পৰিল। তাত গৈ খালে। এড্ৰিয়ানাই “স্বামী” বুলি সম্বোধন কৰে, লুছিয়ানাই “ভিনিহিদেৱ” বুলি সম্বোধন কৰে। সাৰেই আছে নে শুই থাকি সপোন দেখিছে তাকে তত্ ধৰিবলৈ এন্টিফোলাছে টান পালে। ইপিনে লগুৱা লিগিৰি মহলত ড্ৰুমিওৰো অৱস্থা তাৰ প্ৰভুৰ দৰে হ’ল। ৰান্ধনীয়ে তাক [ ৩৩ ] “গিৰিয়েক” বুলি “দাবি” কৰিলে! প্ৰভু ভৃত্য দুয়ো বিষম সঙ্কটত পরিল।\nইপিনে এই এন্টিফোলাছে খাই থাকোঁতে আনজন এণ্টিফোলাছ আহি হাজিৰ—লগত লগুৱাও! দুৱাৰ কিন্তু কোনেও নোখোলে, কিয়নো ডাঙৰিয়ানীৰ হুকুম যে ঘৰলৈ যেন কাকো আহিবলৈ দিয়া নহয়। চাকৰবোৰে কয় “ঘৰৰ গিৰিহঁতে ভিতৰত ভেজন কৰিছে এতিয়া কাৰো সৈতে দেখা নহয়।” আছল গিৰিহঁত বিষম সমস্যাত পৰিল। পাছত ঘৈণীয়েকৰ সৈতে কোনে খাইছে এই কথা ভাবি একো ঠিক কৰিব নোৱাৰিলে আৰু গালি শপনি পাৰি ঘৰৰ পৰা গুচি গ'ল। ইপিনে ভোজন কৰা এন্টিফোলাছে সেই ঘর এরি গুচি যাব পাৰিলে ৰক্ষা পৰে। কিয়নো এওঁৰ এড্ৰিয়ানাক মুঠেই ভাল নেলাগিল। লুছিয়ানাক কিন্তু ভাল লাগিছিল দেই। তাতে আকৌ ড্ৰোমিওৰো ৰান্ধনিঘৰৰ গৰাকী জনীক মুঠেই ভাল লগা নাছিল। সেই দেখি অলপ সুবিধা পোৱা মাত্ৰকে দুয়ো সেই ঘৰ এৰি গুচি গ'ল।\nএন্টিফোলাছ (ইফিম্বাছর) আৰু তেওঁৰ ড্ৰোমিওক এজন ডাঙৰ মানুহে কিনি লৈছিল। পাছত সেই মানুহ জনাই সেই লৰাটীক পুহি ডাঙৰ দীঘল কৰাৰ পাছত এটা ভাল কামত লগাই দিয়ালে আৰু বিয়া বাৰুও কৰাই দিয়ালে। ঘৈণীয়েকৰ সৈতে পঢ়োঁতাৰ চিনাকী হৈছে। [ ৩৪ ] এতিয়া এওঁ বৰ ধনী। বাপেক যে সেই ছহৰতে বন্দী তেওঁ গমকে পোৱা নাছিল। তেওঁৰ ভায়েক সেই ছহৰ পোৱাৰ অলপ আগৈয়েই ঠিক সেই একে দিনেই এটা সোণাৰীক তেওঁ এডাল সোণৰ মণি গঢ়াবলৈ দিছিল। পাছত আনজন এন্টিফোলাছক বাটত দেখি সোণৰ মণিধাৰ দি গ'ল। তেওঁ আচৰিত হৈ লগুৱাক ক'লে “এই খন কি দেশলৈ আহিলোঁ ও বʼল ইয়াৰ পরা যাওঁ। নাৱত বস্তু বাহানী তোল গৈ।”\nসোণাৰীয়ে আকৌ কাৰাবাক কিবা অলপ ৰূপ দিব লগীয়া আছিল। সেই টকা নিদিয়াত ৰজাৰ হুকুম মতে তাক টেকেলাই ধৰিলে। সেই ঠাইতে আকৌ ইফিম্বাছৰ এণ্টিফোলাছ আছিল। তেওঁক দেখি সি ক'লে “ডাঙৰীয়া, সেই মণি ধাৰৰ বেচ এতিয়া দিলে মই রক্ষা পৰোঁ। নহ'লে মোৰ বৰ দুৰ্গতি হ'ব।” এন্টিফোলাছে ক'লে “মোক ক'ত মণি দিছিলা, মই তেনে একো বস্তু তোমাৰ পৰা পোৱা নাই।” এই বুলি দুইৰো ভিতৰত বহুত তৰ্কাতৰ্কি হোৱাৰ পাছত সোণাৰীৰ লগত ইফিম্বাছৰ এণ্টিফোলাছকো ৰজা ঘৰীয়া টেকেলাই বন্দীশাললৈ লৈ গ'ল। বাটত স্বিৰাকিউজৰ ড্ৰোমিওক লগ পাই ক'লে “যা বোপাই মাৰৰ পৰা টকা লৈ আহ গৈ। মোক ৰজাঘৰৰ বন্দীশাললৈ লৈ যাব লাগিছে।“ এই লগুৱাই ভাবিলে “আকৌ [ ৩৫ ] দেখোন দেউতাই সেই ঘৰলৈকে রূপ আনিবলৈ পঠাই। এইখন কি হল? বাৰু যাওঁ, যেতিয়া “নিমখ” খাইছোঁ নিমখ হাৰামি নকৰোঁ। যাৱেঁই।” এই বুলি এড্ৰিয়ানাৰ ঘৰলৈ গ'ল। পাছত টকা আনি বাটত নিজ মুনিৰক পাই টকা দিয়াত এন্টিফোলাছ বিচুৰ্ত্তি হ'ল। তেতিয়াই এজনী তিৰুতা মানুহে আহি তেওঁক সম্বোধন কৰি কলে “আজি মোৰ লগত আপুনি আহাৰ কৰিছিল। মনত আছেনে? আপুনি মোক মণি এধাৰ দিব খুজিছিল।” এই এন্টিফোলাছৰ আচৰিতৰ মাত্ৰা বাঢ়ি যাব ধৰিলে। কলৈ আহিলোঁ, মোৰ কিহ’ল? ইত্যাদি ভাবিব ধৰিলে। কিয়নো তেওঁ তো এই তিৰুতা জনক কেতিয়াও দেখা নাই।\nআছল কথা হৈছে এই। ইফিছাছৰ এন্টিফোলাছৰ ঘৈণীয়েক এড্ৰিয়ানা বৰ সন্দেহী মানুহ আছিল। প্ৰত্যেক কথাতে ভাবিছিল যে তেওঁৰ গিৰীয়েকে তেওঁক ভাল নেপায়, আন কাৰোবাকহে ভাল পায়। এনেবোৰ কথালৈ মাজে মাজে দুইৰো ভিতৰত কাজিয়া লাগিছিল। সেই দিনা নিজৰ ঘৰত সোমাব নোৱাৰি মনৰ বেজাৰত আৰু ঘৈণীয়েকে এই বিষয় লৈয়েই কাজিয়া কৰি থাকে দেখি তেওঁ আন এজন তিৰুতাৰ সৈতে খাইছিল গৈ। ইউৰোপৰ ৰীতি আৰু আমাৰ ৰীতি বেলেগ। এই তিৰুতা জনে আকৌ সোণৰ মণিৰ লোভত এটা আঙ্গঠি [ ৩৬ ] এন্টিফোলাছক দিছিল। স্বিৰাকিউজৰ এন্টিফোলাছে এওঁক নিচিনা দেখি খং উঠি কলে গৈ যে তেওঁৰ গিৰীয়েক বলিয়া হৈছে। তেওঁ গৈ এড্ৰিয়ানাৰ ওচৰ পালেগৈ। এড্ৰিয়ানাক গোচৰ কৈ থাকোতে ইফিম্বাছৰ এণ্টিফোলাছ বন্দীশালৰ গৰাকিৰে সৈতে আহি হাজিৰ! এড্ৰিয়ানাৰো গিৰিয়েক বলিয়া বুলি বিশ্বাস হ'ল। বন্দীশালৰ গৰাকিক টকা দি গিৰীয়েকক বন্ধ কৰাই থোৱালে আৰু বেজ মাতি পঠিয়ালে।\nইয়াৰ অলপ পাছতে এড্ৰিয়ানাই শুনিলে যে তেওঁৰ গিৰিয়েক আৰু লগুৱা বাটত ফুৰি আছে। গিৰিয়েক পলাই গৈছে বুলি ভাবি মানুহ দুনুহলৈ পাছে পাছে গ'ল। গৈ গৈ মঠৰ ওচৰ পালে গৈ। সেই মঠৰে গৰাকী এন্টিফোলাছহঁতৰ মাক।\nএই মঠৰ ওছৰতে আকৌ স্বিৰাকিউজৰ সাওদৰ প্ৰাণ দণ্ড দিবৰ হুকুম হৈছিল। এওঁ আৰু টকা দিব নোৱাৰিলে। দণ্ড ভূমিলৈ লৈ যোৱা হ’লত মঠৰ গৰাকীয়ে তেওঁক তেওঁৰ স্বামী বুলি চিনি পালে।\nঘটনা চক্ৰত সেই ঠাইতে সকলোৰে মিলন হ'ল। স্বিৰাকিউজৰ এন্টিফোলাছৰ লুছিয়ানাৰ সৈতে বিয়া হ’ল। সকলোৰে আনন্দ হ'ল। *\nএই নাট খনি “ভ্ৰম ৰঙ্গ” নামেৰে অসমীয়া ভাষাত ১৮৮৮ কি [ ৩৭ ] ৮৯ চনত লেখা হৈছিল। ১৮৯০ চনত ভৱানীচৰণ দত্তৰ লেনৰ মেছত ইয়াৰ ভাৱনা মই দেখিছিলো। তেতিয়া মোৰ দুয়ো ককাই-দেৱ অছিল, দেৱতা আৰু আই ও আছিল। আৰু এজনা বাইদেৱ (শ্ৰীযুতা স্বৰ্ণলতা দেবী) তেওঁৰ দুটী ছোৱালীৰে সৈতে আমি সকলো একেলগে ৬৬ মিৰ্জাপুৰ ষ্ট্ৰীটত আছিলো। সেই ভাৱনাত শ্ৰীযুত চন্দ্ৰ কুমাৰ আগৰৱালা, শ্ৰীযুত লক্ষ্মীনাথ বেজবৰুৱা, শ্ৰীযুত হেমচন্দ্ৰ গো‍ঁসাই, ৺প্ৰসন্ন কুমাৰ ফুকন (৺নন্দেশ্বৰ ফুকন আৰু শ্ৰীযুতা পদ্মাৱতী ফুকননী দেবীৰ পুত্ৰ) শ্ৰীযুত গিৰিশচন্দ্ৰ বেজবৰুৱা —এওঁলোক দুয়ো কলিমন, ড্ৰমিও হৈছিল) শ্ৰীযুত বেণুধৰ ৰাজখোৱা, লক্ষেশ্বৰ শৰ্ম্মাই পাৰ্ট লৈছিল আৰু ৺দ্বাৰকেশ্বৰ শৰ্ম্মায়ো বোধ কৰোঁ “পাৰ্ট” লৈছিল। শ্ৰীযুত তাৰিণীচৰণ ভট্টাচাৰ্যয়ো লৈছিল। শ্ৰীযুত দুৰ্গাবর বরকটকীও আছিল বোধ কৰো। আৰু কোনে লৈছিল মনত নাই। সেই খিনি সময়ৰ কলিকতাৰ ছাত্ৰসকলৰ বিৱৰণ যদি কোনোবাই লেখে এতিয়া সেইবোৰ কথা পঢ়িবলৈ সকলোৰে নিশ্চয় ভাল লাগিব। কিয়নো তেওঁলোকৰ সকলোৱেই এতিয়া তেওঁলোকৰ ভিন ভিন কৰ্ম্মক্ষেত্ৰতো একো একোজন ৰথী মহাৰথী আৰু তেওঁলোকৰ প্ৰায় সকলোটিয়েই সাহিত্য ক্ষেত্ৰত এতিয়া সুপৰিচিত। ভ্ৰমৰঙ্গ এতিয়া কিনিবলৈ পোৱা যায় নে নেয়ায় কব নোৱাৰো। যদি হে নাই তেনেহলে তেওঁলোকেই কিম্বা আজি কালিৰ উঠি অহা ডেকাসকলে এই খন ছপাই এই কালর কিতাপ পঢ়োতাসকলক পঢ়িবলৈ দিয়া উচিত। নতুন বহুতো কিতাপ ওলাইছে সেই বুলি পুরণাক মৰম কৰা অনুচিত নে?\n২৩। ৪। ১৯\n"https://as.wikisource.org/w/index.php?title=পঞ্চৰত্ন/ভুলৰ_ধেমালি&oldid=69942"ৰ পৰা অনা হৈছে\nএই পৃষ্ঠাটো শেষবাৰৰ কাৰণে ২৮ জুন ২০২০ তাৰিখে ২২:৫৭ বজাত সলনি কৰা হৈছিল।


অণিমা চৌধুৰী - অসমীয়া ৱিকিপিডিয়া\nঅণিমা চৌধুৰী (জন্ম-১৯৫৩-) (ইংৰাজী: Anima Choudhury) অসমীয়া সংগীত জগতৰ এগৰাকী জনপ্ৰিয় গায়িকা। তেখেতে বৰ্তমানলৈ বহুকেইখন অসমীয়া চলচ্চিত্ৰ আৰু এলবামত কেইবাটাও জনপ্ৰিয় গীত গাইছে। তেওঁ আধুনিক গীত, কামৰূপীয়া লোকগীত, গোৱালপৰীয়া লোকগীত, বিহুগীত, টোকাৰী গীত, বিয়ানাম, নামঘোষা, ৰাজস্থানী গীত, জ্যোতি সংগীত, বিষ্ণুৰাভা সংগীত আদি বিভিন্নধৰণৰ গীতত কণ্ঠদান কৰিছে৷\n1 বংশ পৰিচয়\n3 সংগীত জীৱন\n4 কণ্ঠদান কৰা চলচ্চিত্ৰ\n5 কণ্ঠদান কৰা এলবাম\nতেখেতৰ পিতৃৰ নাম দণ্ডীৰাম চৌধুৰী আৰু মাতৃৰ নাম হেমলতা চৌধুৰী৷তেখেতলোক বিখ্যাত কায়স্থ বংশৰ আছিল।\nঅণিমা চৌধুৰীৰ জন্ম হয় নলবাৰীৰ পকোৱা গাঁৱত ৷ কিন্তু নগাঁওতহে তেওঁৰ প্ৰাথমিক শিক্ষা আৰম্ভ হয়। পঞ্চম শ্ৰেণী পোৱাৰ পাছত তেওঁ মাক-দেউতাকৰ লগত গুৱাহাটীত থাকিবলৈ লয় আৰু তাতে পঢ়িবলৈ লয়। মেট্ৰিক পৰীক্ষা পাছ কৰে গুৱাহাটী পাণবজাৰ ছোৱালী হাইস্কুলৰ পৰা৷ স্কুলীয়া শিক্ষা সাং কৰি তেওঁ কটন কলেজত নাম লগায় আৰু বুৰঞ্জী বিভাগত স্নাতক ডিগ্ৰী লাভ কৰে। ১৯৭৪ চনত তেওঁ গুৱাহাটী বিশ্ববিদ্যালয়ৰপৰা স্নাতকোত্তৰ ডিগ্ৰী লাভ কৰে। ১৯৯৯ চনত তেওঁ Temples and Shrines in and arounmd Guwahati:aSociological and Folkloristic Exploration শীৰ্ষক গৱেষণাৰ বাবে গুৱাহাটী বিশ্ববিদ্যালয়ৰপৰা Ph.D. ডিগ্ৰী লাভ কৰে। তেওঁ ছয়গাঁও মহাবিদ্যালয়ৰ বুৰঞ্জী বিভাগত শিক্ষকতা কৰে আৰু বিভাগীয় মুৰব্বী হিচাপে অৱসৰ গ্ৰহণ কৰে।\nচতুৰ্থ শ্ৰেণীত পঢ়ি থাকোঁতেই তেওঁ নগাঁৱত অনুষ্ঠিত অসম সংগীত প্ৰতিযোগিতাত বিজয়ী হয়। গুৱাহাটীলৈ অহাৰ পাছত তেওঁ সংগীত শিক্ষক হীৰেণ শৰ্মাৰ ওচৰত শাস্ত্ৰীয় সংগীত শিকিবলৈ লয়। গুৱাহাটী অনাতাঁৰ কেন্দ্ৰযোগে প্ৰচাৰিত অকণিৰ মেল অনুষ্ঠানত গীত গাবলৈ তেওঁ অডিচন দিয়ে আৰু এইমাহৰ গীত অনুষ্ঠানতো নিয়মীয়াকৈ গাবলৈ লয়। এক-দুই বছৰৰ পাছত তেওঁ চেমনীয়াৰ চ'ৰা অনুষ্ঠানত একক কণ্ঠৰ গীত গাবলৈ লয়। কটন কলেজত তেওঁৰ প্ৰথম বৰ্ষত এক সংগীত প্ৰতিযোগিতাত তেওঁ কটন কলেজৰ শ্ৰেষ্ঠা গায়িকা হোৱাৰ সন্মান লাভ কৰে। ইয়াৰ ফলত তেওঁ সংগীত পৰিচালক ৰমেন বৰুৱাৰ দৃষ্টিত পৰে। সেই সূত্ৰে তেওঁ মুকুতা চলচ্চিত্ৰত গান গোৱাৰ সুবিধা পায় আৰু অ' প্ৰাণ গোপাল পাতিলা মায়াৰে খেলা শীৰ্ষক এই গীতটি খুব জনপ্ৰিয় হয়। ১৯৭৩ চনত তেওঁ গুৱাহাটী বিশ্ববিদ্যালয়ৰ শ্ৰেষ্ঠা গায়িকা হয় আৰু একেসময়তে তেওঁ পুতলা ঘৰ নামেৰে আন এখন চলচ্চিত্ৰত কণ্ঠদান কৰে। বৰ্তমানলৈ তেওঁ বহুকেইখন চলচ্চিত্ৰ আৰু এলবামত গান গাইছে।\nতেওঁ আকাশবাণী আৰু দূৰদৰ্শনৰো A-গ্ৰেড শিল্পী। কটন আৰু গুৱাহাটী বিশ্ববিদ্যালয়ৰ শ্ৰেষ্ট গায়িকা আছিল৷ ১৯৮৯ চনত কটকত অনুষ্ঠিত উত্তৰ-পূব ভাৰতৰ সংস্কৃতি সম্বন্ধীয় দূৰদৰ্শনৰ এক অনুষ্ঠানত তেওঁ অসমক প্ৰতিনিধিত্ব কৰে। তেওঁ ঊৰিয়া দূৰদৰ্শন কেন্দ্ৰত ঊৰিয়া গান গোৱাৰো সুবিধা পায়। তেওঁ শাস্ত্ৰীয় সংগীতৰ বিশাৰদ আৰু গুৱাহাটী অনাতাঁৰ কেন্দ্ৰত নিয়মীয়াকৈ তেওঁৰ ভজন আৰু গজল সম্প্ৰচাৰিত হয়। তেওঁ অসমৰ উপৰিও ভাৰতৰ বিভিন্ন ঠাই যেনে কলকাতা, দিল্লী, পাটনা, কটক, টাৱাং আদি ঠাইৰ মঞ্চত গীত পৰিৱেশন কৰিছে। ১৯৯১ চনত তেওঁ আমেৰিকা যুক্তৰাষ্ট্ৰৰ ফিলাডেলফিয়াত অনুষ্ঠিত অসমীয়া-আমেৰিকান অভিৱৰ্তনত (Assamese-American Conference) অংশগ্ৰহণ কৰিবৰ বাবে যায় আৰু ফিলাডেলফিয়াৰ উপৰিও আমেৰিকাৰ বেলেগ বেলেগ ঠাইত গীত গায়। তেওঁ চিকাগো টিভিৰ এটা অনুষ্ঠানতো অংশ লয়।\nকণ্ঠদান কৰা চলচ্চিত্ৰ[সম্পাদনা কৰক]\nকণ্ঠদান কৰা এলবাম[সম্পাদনা কৰক]\nপ্ৰীতিৰ স্মৃতি (vol-১ আৰু vol-২)\nআইৰ পূজাৰ বেদী\nতেজীমলা সাৰে আছে\nঅ' বন্ধু ৰে'\nপাট গাভৰু ৯৩\nঅনিমা চৌধুৰীয়ে উপেন কাকতি সোঁৱৰণি বঁটা, লুইত কুঁৱৰী সন্মান, জান দি মালী বঁটা, ভুনু বৰুৱা সোঁৱৰণি শিল্পী বঁটা, ভবেন বৰুৱা আৰু মহানন্দ শৰ্মা সোঁৱৰণি বঁটা, সুদ্ধনি শিল্পী বঁটা, সংগীত মুকুতা সন্মান, লুইতপৰীয়া বঁটা, ৰামধেনু বঁটা, অসম সূৰ্য বঁটা, সংগীত সূৰ্য বঁটা, মহিয়সী বঁটা, অসম গৌৰৱ বঁটা আদিৰে সন্মানিত হয়৷ আমেৰিকা যুক্তৰাষ্ট্ৰৰ প্ৰবাসী অসমীয়াসকলে আয়োজন কৰা ’অসম দিৱস’লৈ তেওঁক পাঁচবাৰকৈ আমন্ত্ৰণ কৰিছে৷ ২০০৭ চনত অসম চৰকাৰে ৰাজ্যিক চলচ্চিত্ৰ মহোৎসৱত তেওঁক ’বিশেষ বঁটা’ প্ৰদান কৰে৷ উত্ত লক্ষীমপুুৰৰ ’সংস্কাৰ’ আৰু গুৱাহাটীৰ ’ডেউকা’ নামৰ অনুষ্ঠান দুটিয়ে বিগত কেইবছৰমানৰ পৰা অনিমা চৌধুৰীৰ গীতৰ প্ৰতিযোগিতা অনুষ্ঠিত কৰি আছে৷\n↑ 1.0 1.1 1.2 1.3 1.4 1.5 "Anima Choudhury". Rupali Parda. http://www.rupaliparda.com/english/who%27s-who/anima.htm। আহৰণ কৰা হৈছে: ৬ ফেব্ৰুৱাৰী ২০১৫.\n↑ দৈনিক অসম, দেওবৰীয়া চ’ৰা, ৬ জুন, ২০২১\n"https://as.wikipedia.org/w/index.php?title=অণিমা_চৌধুৰী&oldid=317505"ৰ পৰা অনা হৈছে\nএই পৃষ্ঠাখন ২৫ মাৰ্চ, ২০২২ তাৰিখে ১১:৩৯ বজাত অন্তিম সংশোধন কৰা হৈছিল।


ছিৰিয়া - অসমীয়া ৱিকিপিডিয়া\n(Syriaৰ পৰা পুনঃনিৰ্দেশিত)\nছিৰিয়ান আৰৱ গণতন্ত্ৰ\nহোমাত এল ডিয়াৰ\n(আৰু বৃহত্তম নগৰ) ডামাস্কাছ\nৰাষ্ট্ৰপতি শাসিত গণতন্ত্ৰ\n১৯৬৩ চনৰ পৰা আপাতকালীন শাসন চলি আছে।\n- ৰাষ্ট্ৰপতি বশ্বৰ আল অসাদ\n- প্ৰধানমন্ত্ৰী মহম্মদ নাজী আল অতৰি\n- প্ৰথম ঘোষণা ছেপ্টেম্বৰ ১৯৩৬1\n- দ্বিতীয় ঘোষণা ১ জানুৱাৰী ১৯৪৪\n- মান্যতা ১৭ এপ্ৰিল ১৯৪৬\n- মুঠ ১,৮৫,১৮০ বৰ্গ কিমি (৮৮তম)\n৭১,৪৭৯ বৰ্গ মাইল\n- জলভাগ (%) ০.০৬ (১১১ বৰ্গ কিমি)\n- 2007 আনুমানিক ১,৯৪,০৫,০০০ (৫৫)\n- ঘনত্ব ১০৩ প্ৰতি বৰ্গকিমি (১১০)\n২৬৭ প্ৰতি বৰ্গমাইল\nজিডিপি (পিপিপি) ২০০৭ আনুমানিক\n- মুঠ $৮৭.০৯ বিলিয়ন (৬৩ তম)\n- জনমুৰি $৪,৮৮৮ (১১১ তম)\nজিডিপি (নামমাত্ৰ) ২০০৭ 2007 আনুমানিক\n- মুঠ $৩৭.৭৬ বিলিয়ন (৭৩ তম)\n- জনমুৰি $১,৯৪৬ (১১৪ তম)\nমানৱ উন্নয়ন সূচক (২০১৩) ০.৬৫৮ (১১৮ তম)\nছিৰিয়ান পাউণ্ড (SYP)\nপূব ইউৰোপ মান সময়(EET) (ইউটিচি+২)\n- গ্ৰীষ্মকালীন (ডিএছটি) পূব ইউৰোপ মান সময়(EET) (ইউটিচি+৩)\n1 ফৰাচী ছিৰিয়ান স্বাধীনতা চুক্তি ১৯৩৬ ফ্ৰান্স চৰকাৰৰ মান্য নহয়\nছিৰিয়া (আৰবী: سوريّة Sūrriya or Sūrya), চৰকাৰীভাৱে ছিৰিয়ান আৰৱ গণতন্ত্ৰ (আৰবী:الجمهورية العربية السورية), দক্ষিণ পশ্চিম এছিয়াৰ এখন ৰাষ্ট্ৰ। ইয়াৰ পশ্চিমত লেবানন আৰু ভূমধ্য সাগৰ, দক্ষিণ-পশ্চিমত ইজৰাইল, দক্ষিণত জৰ্ডান, পূবত ইৰাক আৰু উত্তৰে তুৰস্ক অৱস্থিত। ইজৰাইল তথা ইৰাকৰ মাজত স্থিত হোৱা বাবে ই মধ্যপ্ৰাচ্য এছিয়াৰ এখন গুৰুত্বপূৰ্ণ দেশ। ডামাস্কাছ ইয়াৰ ৰাজধানী। পূৰ্বতে ডামাস্কাছ উমৈয়দ খিলাফত আৰু মামলুক সাম্ৰাজ্যৰ ৰাজধানী আছিল।\n১৯৪৬ চনৰ এপ্ৰিল মাহত ফ্ৰান্সৰ পৰা স্বাধীনতা পোৱাৰ পিছত ইয়াত বাথ পাৰ্টিৰ প্ৰভুত্ব বিস্তাৰ হয়। ১৯৬৩ চনৰ পৰা ছিৰিয়াত অপাতকালীন আইন চলি আছে তাৰ বাবে ১৯৭০ চনৰ পৰা ইয়াৰ শাসন ভাৰ অসাদ পৰিয়ালৰ লোকে চলাই আছে। ছিৰিয়া গৃহ যুদ্ধৰ বাবে এক অস্থিৰ পৰিৱেশ বিৰাজ কৰি আছে। বৰ্তমান ছিৰিয়া বিশ্বৰ ভিতৰতে অন্যতম অশান্ত দেশ।\n4 মেলা আৰু উৎসৱ\nছিৰিয়া নাম গ্ৰীক ভাষাৰ পৰা আহিছে। প্ৰাচীন কালত যৱন সকলে এই অঞ্চলক ছিৰিয়ইবুলি কৈছিল। পণ্ডিত সকলৰ মতে গ্ৰীক সকলে ব্যৱহাৰ কৰা অছিৰিয়া শব্দৰ পৰায়ে ছিৰিয়া নামৰ উৎপত্তি হৈছে। অছিৰিয়া শব্দ অক্কদি ভাষাৰ অচ্ছুৰৰ পৰা আহিছে।\nসময়ৰ লগে লগে ছিৰিয়া শব্দৰ অৰ্থ সলনি হৈ গৈ থাকিল। পূৰ্বতে ভূমধ্যসাগৰৰ পূবত মিছৰ আৰু আৰৱৰ উত্তৰ তথা চিলিছিয়াৰ দক্ষিণ অঞ্চলক ছিৰিয়া বোলা হৈছিল। ইয়াৰ বিস্তাৰ মেচুপেটামিয়া লৈকে আছিল আৰু ইয়াক অছিৰিয়া বুলিও কোৱা হৈছিল। ৰোমান সম্ৰাজ্যৰ সময়ত এই ছিৰিয়া অঞ্চলক কেইবাটাও বিভাগত ভাগ কৰা হয়। মধ্য প্ৰাচ্যৰ কেইবাখনো দেশ যেনে, ইজৰাইল, জৰ্ডান, লেবানন ইত্যাদি এই অঞ্চলৰ অন্তৰ্গত আছিল।\nছিৰিয়া এখন সংসদীয় প্ৰজাতন্ত্ৰ দেশ। ৰাষ্ট্ৰৰ ক্ষমতা ৰাষ্ট্ৰপতি আৰু বাথ পাৰ্টিৰ হাতত ন্যস্ত। ছিৰিয়া সংবিধানমতে এখন সংসদীয় প্ৰজাতন্ত্ৰ হলেও ১৯৬৩ চনৰ পৰা দেশখনত জৰুৰী অৱস্থা জাৰি কৰা হৈছে। বৰ্তমানে ইয়াৰ জনগণৰ হাতত চৰকাৰৰ পৰিৱৰ্তনৰ কোনো ক্ষমতা নাই। সেয়ে ছিৰিয়া আচলতে এক একনায়কতান্ত্ৰীক ৰাষ্ট্ৰ। ছিৰিয়াৰ চৰকাৰে ইজৰাইলৰ লগত ক্ৰমাগত যুদ্ধক জৰুৰী অৱস্থাৰ মূল কাৰণ হিচাপে উল্লেখ কৰিছে।\nছিৰিয়াৰ প্ৰয়াত ৰাষ্ট্ৰপতি হাফিজ আল আসাদ পাঁচ বাৰ গণভোটৰ মাধ্যমত বিজয় কৃতিত্ব বজায় ৰাখে। তেওঁৰ পুত্ৰ আৰু বৰ্তমান ৰাষ্ট্ৰপতি বাশ্বৰ আল-আসাদে ২০০০ চনত এক গণভোটত ছিৰিয়াৰ ৰাষ্ট্ৰপতি পদত অধিষ্ঠিত হয়। ৰাষ্ট্ৰপতি আৰু তেওঁৰ মূল সহযোগীসকলে , বিশেষত সামৰিক আৰু নিৰাপত্তা বাহিনীৰ লোকসকল, ছিৰিয়াৰ ৰাজনীতি আৰু অৰ্থনীতিৰ মূল সিদ্ধান্ত সমূহ গ্ৰহণ কৰে।\nছিৰিয়াৰ গৃহযুদ্ধ ২০১০ চনত আৰম্ভ হোৱা আৰৱ বসন্ত বিপ্লৱৰ দ্বাৰা অনুপ্ৰাণিত হয়। ছিৰিয়ান সেনাৰ এক কঠোৰ ব্যৱস্থাৰ দ্বাৰা অনুসৃত শান্তিপূৰ্ণ প্ৰতিবাদৰ এটি শাৰী হিচাপে ২০১১ চনত আৰম্ভ হয়। ২০১১ চনৰ জুলাই মাহত সেনাবাহিনীৰ দলত্যাগী সকল ফ্ৰী ছিৰিয়ান সেনা গঠনৰ ঘোষণা কৰে আৰু যুদ্ধ ইউনিট গঠন আৰম্ভ হয়। এই বিৰোধীতা চুন্নি মুছলমানৰ দ্বাৰা প্ৰভাৱিত হয়। আলাউয়ি সকলে ইয়াৰ নেতৃত্ব দিয়ে।\nআৰবী ভাষা ছিৰিয়াৰ চৰকাৰী ভাষা। ইয়াৰ প্ৰায় চাৰি-পঞ্চমাংশ লোকে আৰবী ভাষাত কথা বতৰা পাতে। ছিৰিয়াত প্ৰচলিত অন্যান্য ভাষাৰ ভিতৰত আদিজে ভাষা, আৰামীয় ভাষা, আৰ্মেনীয় ভাষা, আজাৰবাইজানি ভাষা, দোমাৰি ভাষা (ৰোমান ভাষা), কুৰ্ডি ভাষা আৰু ছিৰিয় ভাষা উল্লেখযোগ্য। আন্তঃৰাষ্ট্ৰীয় কাম-কাজত ফৰাচী ভাষা ব্যৱহাৰ কৰা হয়।\nমেলা আৰু উৎসৱ[সম্পাদনা কৰক]\nফুলৰ উৎসৱ লতাকীয়া এপ্ৰিল\nপাৰম্পৰিক পালমিৰা মে\nআন্তৰাষ্ট্ৰীয় ফুল মেলা ডামাস্কাছ মে\nছিৰিয়ান গীত মেলা এলেপ্প জুলাই\nমাৰমৰিতা মাৰমৰিতা আগষ্ট\nলোত্তি উৎসৱ অচ্ছুবায়দা ছেপ্টেম্বৰ\nকঁপাহ উৎসৱ এলেপ্প ছেপ্টেম্বৰ\nডামাস্কাছ আন্তঃৰাষ্ট্ৰীয় মেলা ডামাস্কাছ ছেপ্টেম্বৰ\nপ্ৰেম আৰু শান্তিৰ উৎসৱ লতাকীয়া ২-১২ আগষ্ট\nবছড়া উৎসৱ বছড়া ছেপ্টেম্বৰ\nচলচ্চিত্ৰ আৰু নাট্য মহোৎসৱ ডামাস্কাছ নৱেম্বৰ\nচেমেলিৰ উৎসৱ ডামাস্কাছ এপ্ৰিল\n↑ সৰ্বপ্ৰথম Theodor Nöldeke দ্বাৰা ১৮৮১ চনত ; cf. Harper, Douglas (November 2001). "Syria". Online Etymology Dictionary. http://www.etymonline.com/index.php?term=Syria। আহৰণ কৰা হৈছে: 2007-06-13. .\n↑ Pliny. "Book5Section 66". Natural History. University of Chicago Website. http://penelope.uchicago.edu/Thayer/L/Roman/Texts/Pliny_the_Elder/5*.html.\nছিৰিয়াৰ বিদেশ মন্ত্ৰালয়\nছিৰিয়াৰ বাথ পাৰ্টি\nছিৰিয়াৰ ৰাষ্ট্ৰীয় চলচ্চিত্ৰ সংস্থা\nৰেডিঅ আৰু টেলিভিছন সাধাৰণ সন্থা, ছিৰিয়া\nআল অসাদ ৰাষ্ট্ৰীয় পুথিভঁৰাল\nছিৰিয়া কেন্দ্ৰীয় বেংক\nবাণিজ্যিক বেংক ছিৰিয়া\n"https://as.wikipedia.org/w/index.php?title=ছিৰিয়া&oldid=209818"ৰ পৰা সংকলিত\nএই পৃষ্ঠাখন ১৭ নৱেম্বৰ, ২০১৯ তাৰিখে ০৭:৩৪ বজাত অন্তিম সংশোধন কৰা হৈছিল।


কইনা কন্দা শিল -ৰিংকু সমাদ্দাৰ - সাহিত্য ডট অৰ্গ\nকইনা কন্দা শিল –ৰিংকু সমাদ্দাৰ\nআপুনি যদি কেতিয়াবা কল্পনাত ”অসীমত যাৰ হেৰাল সীমা”ৰ ১৩ শ বছৰ আগৰ চন্দন, চম্পা, গৌৰীহঁতক লগ পাবলৈ কাঞ্চনমতীৰ বুকুৱেদি উজাই গৈ “কমল নগৰ”লৈ যায়, কেনেকুৱা অনুভৱ হ’ব বাৰু? ঠিক তেনেকুৱাই এই অনুভৱ। সপোনত নহয়, বাস্তৱত। এয়া “অসীমত যাৰ হেৰাল সীমা”ৰ কাহিনী নহয়। এয়া মৰিগাঁও জিলাৰ “বঘৰা পাহাৰ”ৰ “কইনা কন্দা শিল”ৰ কাহিনী। বহু সময় ধৰি শিলকেইটাৰ ওচৰত থিয় হৈ মই বাকৰুদ্ধ হৈ পৰিছিলোঁ। বাৰে বাৰে সেই কিংবদন্তিমূলক অথচ অভিশপ্ত কাহিনীটো মনলৈ আহি আছিল। আমি সৰু থাকোঁতে Akashvani Guwahatiত এই শিলৰ জীৱন্ত কাহিনীটো নাটক আকাৰে শুনিছিলোঁ। অনুসন্ধিৎসু মনটোৱে আজি সেই অভীপ্সা পূৰণ কৰিলে।\nএক মনোৰম অথচ শোকাৱহ কিংবদন্তি বঘৰা পাহাৰৰ কইনা কন্দা শিল। এই কইনা কন্দা শিলৰ প্ৰতিটো শিলেই যেন কথা কয় আৰু বুৰঞ্জীৰ বতৰা দিয়ে। সেউজ-সুন্দৰ মায়ঙৰ কোঁৱৰ আৰু বঘৰা কুঁৱৰী বিবাহপাশত আবদ্ধ হৈ ঘৰলৈ ওভতাৰ পথত প্ৰচণ্ড ধুমুহা আৰু শিলাবৃষ্টিৰ পৰা ৰক্ষা পাবলৈ এটি উন্মুক্ত গুহাত আশ্ৰয় লোৱা সময়তে গুহাৰ বিৰাট শিলাখণ্ড বাগৰি পৰে আৰু ৰূপহী কইনাৰ গুহাতে জীৱন্ত সমাধি ঘটে। এই কৰুণ দুৰ্ঘটনাৰ সাক্ষীস্বৰূপে তেতিয়াৰ পৰা বহু যুগ ধৰি পতি বিৰহিনী অতি দুৰ্ভাগিনী অশৰীৰী কইনাৰ কান্দোনৰ ৰোল আৰু বিয়াত ব্যৱহৃত বাদ্যবাজে বুলি কিংবদন্তি চলি আহিছে। (কিংবদন্তিমূলক কাহিনীটোৰ উৎস: – Google)\nসন্ধিয়া উভতি আহিবৰ পৰতো সেই একেই “অসীমত যাৰ হেৰাল সীমা”ৰ শেষৰ পৃষ্ঠাৰ দৰে লাগিল পৰিৱেশটো। তাত যে বি. এম য়ে কৈছিল\nসন্ধিয়াৰ প্ৰথম পাতল আন্ধাৰৰ কোলাত লাহে লাহে ডুবি গৈছে চন্দন, চম্পা, গৌৰী, উমাহঁতৰ বিষাদ স্মৃতিৰে ভৰা সোণৰ দেশখন। মনত লাগিছে সেই অস্পষ্ট আন্ধাৰৰ মাজৰ পৰা সিহঁতে যেন আমাক হাত-বাউল দি মাতিছে। সিহঁতৰ ফালৰ পৰা উটি অহা গধূলিৰ চেঁচা বতাহজাকত শুনিবলৈ পাইছোঁ, কোনোবা দুৰ্ভগীয়া অসহায় গাভৰুৱে যেন কৰুণ সুৰত বিনাইছে সেই গীতটো_\n“হেৰৌ বাটৰুৱা ৰচোন খন্তেক,\nএষাৰি কথা কৈয়ে যা…।”\n← স্মৃতি ৰোমন্থন — পদ্মজা বৰুৱা মহন\nমাত্ৰ ১৪ ছেকেণ্ডৰ এই মানৱ ইতিহাস –প্ৰাঞ্জল তালুকদাৰ →\nসমালোচক- গৌতম ডেকা\nপ্ৰিয় সম্পাদক, ধন্যবাদ আপোনাক।এই লেখাটো সাহিত্য ডট অৰ্গৰ মজিয়ালৈ নিৰ্বাচন কৰা বাবে।


চক্ৰধ্বজসিংহ ৰাজপাটত - ৱিকিউৎস\n3990কামৰূপৰ বুৰঞ্জীসূৰ্যকুমাৰ ভূঞা\nকাৰ্ত্তিকত, বুদ্ধবাৰে, শক ১৫৮৬, তেবে ৰাজাৰ পুত্ৰ নাই, অৰাজক ভয়ে বাহগৰীয়া বুঢ়াগোহাঁই, বৰুকীয়া বাৰগোঁহাই, কেন্দুগুৰীয়া বৰপাত্ৰ-গোহাঁই, ৰজাৰ শহুৰ চেংধৰা বৰুৱা, বুঢ়াগোহাঁইৰ পিতৃ বাঁহগৰীয়া ফুকন, ভিতৰুৱাল গোহাঁই, এইসকলে আলচি ৰাজাৰ দদায়েকৰ পুতেকক চাৰিং ৰজাক মৰত তলি আনি মহাৰাজাৰ আজ্ঞায়ে ৰাজা পাতিলে। শ্ৰীশ্ৰীচক্ৰধ্বজ মহাৰাজা হ’লত পাচে দোৰ্বেগ দ’লৰ গাৱতে থাকিল। ৰস্তম-বেগ ভটিয়াই গুৱাহাটীত ৰচিদ-খাঁত কলে, বোলে, “যি ৰাজালৈ বঁটা-বকচিচ্ দিলে সি ৰাজা মৰিল। এখন আমি কি কৰিম?” পাচে ৰচিদ-খাঁয়ে বোলে, “ৰাজাৰ ভাই ৰাজা হ’ল। আত ভিন্ন আছেনেকি? সেই ৰাজাকে দেগৈ।” পাচে দোৰ্বেগ, ৰস্তম-বেগৰ লগত দিলাল-খাঁয়ে বাঁহবৰীয়াকে, গদাইকে পঠাই দিলে। সিহঁতক কোৰেখনাত থৈছিলে। ৺এ নোতোলে দেখি ৰাজমন্ত্ৰীয়ে অনেক মন্ত্ৰণা কৰি চাঙ্গত ৺ক বুজাই উচ্চত সিংহাসনত বহুৱাই আঠু পোনকৈ দুই চৰণ দলিচাৰ ওপৰত থৈ ঠিয় হব নালাগে হেন কৰি নবাবৰ উকিলক বাজতে ৰাখি পাৎসাৰ দুই অহদিক জখলীমুখতে ৰূপৰ শৰায়েৰে ৪০০ সোণৰ মোহৰ দিয়ালে মাধচৰণৰ হাতে, আৰু ৰাজমন্ত্ৰীয়ে বচনে এইখান কব দিলে বোলে, “৺ৰাজা ব্যতিৰেকে কাক সেৱা কৰে? যি কাৰণে উদয়গিৰি ৺ৰাজা ঈশ্বৰাংশ বিভূতি, অস্তগিৰি পাৎসাও ঈশ্বৰাংশ। এতেকেহে দুই জনে স্নেহানুৰূপ চলিছে। এতেকে বৰলোকৰ যিৰূপ সন্মান তাকে কৰিব লাগে। মহাৰাজাও লেচাঙ্গত আছে।” এইৰূপে অনেক কথা-বাৰ্ত্তা কৈ দুই অহদিক ৺ৰ আগক নিলে। সিহঁতো ৺ক সেৱা নকৰি তচমিল কৰি বঁটা-বকচিচ্ দিলে। পাচে ৰাজমন্ত্ৰীয়ে পাৎসাৰ বকচিচ্ ৺ৰ আগত সুবৰ্ণৰ শৰায়েৰে দিলেনি। ৺ও দুই হাত মেলি ধৰি থলে। ৰাজমন্ত্ৰীয়ে পুনৰ্ব্বাৰ পাচফালে আতৰাই থলে। পাচত সিসকল কটকীকো ৺ৰ আগ কৰিলে, আগত থৈ ৰাজকথাকো ৰাজমন্ত্ৰীয়েহে নিশেষ কৈছিলে। আৰু ৺ ৰাজা বোলে, “মোৰ বেটী, তিনি লাখ টকা, নাৱৈ হাতী, লোকজন নাৰাখিবৰ কাৰণেহে দিলোঁ। এখন লোকজনকো নাপালোঁ, আৰ সিমনাকো নাপালোঁ।” এই বুলি এক লিখা দি চন্দ্ৰকন্দলীকে, সনাতনকে দোৰ্বেগ, ৰস্তম-বেগৰ লগত পঠালে। সন্দেশ দিলে ― গান্ধ ১০টা, কটাৰী ২০খন, সোণৰ ডাবেৰে ফণী ২খন, হস্তীদন্ত ৬টা। ১৫৮৫ শকত ৯ পু ৰাজমন্ত্ৰীয়ে পাৎসাই অহদি উকিল সহিতে বিদায় দিলে। ১৩০॥\n"https://as.wikisource.org/w/index.php?title=চক্ৰধ্বজসিংহ_ৰাজপাটত&oldid=33211"ৰ পৰা অনা হৈছে


A Collection of short stories by Albetro Moravia, Franz Kafka and O' Henry, .\nTinita Belir San তিনিটা বেলিৰ ছাঁ অনুবাদ : ভূবন চন্দ্ৰ বৰা (AANK-BAAK)\nTinita Belir San তিনিটা বেলিৰ ছাঁ অনুবাদ:ভূবন চন্দ্ৰ বৰা\nএলবাৰ্টো মোৰোভিয়া,ফ্ৰান্‌জ কাফ্‌কা আৰু অ’ হেন্‌ৰিৰ একুঁকি গল্প\nTranslated into Assamese by Bhuban Chandra Bora\nTinita Belir San তিনিটা বেলিৰ ছাঁ অনুবাদ : ভূবন চন্দ্ৰ বৰা (AANK-BAAK) quantity\nCategory: AANK-BAAK আঁক-বাক\nTags: Assamese books, Assamese novels, great assamese authors books, Saumitra Jogee, Tinita Belir San\nTinita Belir San তিনিটা বেলিৰ ছাঁ অনুবাদ: ভূবন চন্দ্ৰ বৰা\nA Collection of short stories by Albetro Moravia, Franz Kafka and O’ Henry, translated into Assamese by Bhuban Chandra Bora & Published by Saumitra Jogee on behalf of Aank-Baak.\n“তিনিটা বেলিৰ ছাঁ” হৈছে এমুঠি বিদেশী গল্পৰ ভাঙনি। এই সংকলনটোত সন্নিৱিষ্ট হৈছে অ’ হেনৰি, ফ্ৰানজ কাফকা আৰু এলবাৰ্টো মোৰাভিয়াৰ একুকি গল্প। বিদেশী সাহিত্যৰ সোৱাদ ল’ব খোজা অসমীয়া পঢ়ুৱৈৰ কাৰণে খ্যাতনামা অনুবাদক ভুৱন চন্দ্ৰ বৰাৰ এই গ্ৰন্থখন নিশ্চিতভাৱে হ’ব লেখত ল’বলগীয়া।\nSherlock Holmes Xamagra আৰ্থাৰ কনান ডয়ল শ্বাৰলক হোম্ছ সমগ্ৰ অনুবাদ : ভুবন চন্দ্ৰ বৰা (AANK-BAAK) Pathrasta Hoise Neki Sankar Sangha পথভ্ৰষ্ট হৈছে নেকি শংকৰ সংঘ : ময়ূৰ বৰা (AANK-BAAK) Mahanayak মহানায়ক : বিশ্বাস পাটিলৰ নেতাজী সুভাষ চন্দ্ৰ বসুৰ জীৱন আধাৰিত উপন্যাস (AANK-BAAK) Abhidhani Asamiya Bhashar Bideshi Sabda অভিধান অসমীয়া ভাষাৰ বিদেশী শব্দ সংকলক : ড° বিশ্বজিৎ দাস (AANK-BAAK) Jatibhed Pratha Aru Sankaradeva জাতিভেদ প্ৰথা আৰু শংকৰদেৱ : ময়ূৰ বৰা (AANK-BAAK) MOR XANGBADIK JIVANAR XONVE-BANVE AUTOBIOGRAPHY OF : PRAFULLA CHANDRA BORUA মোৰ সাংবাদিক জীৱনৰ সোঁৱে-বাঁৱে : প্ৰফুল্ল চন্দ্ৰ বৰুৱা (AANK-BAAK) OITISAHIK PATABHUMIT NATHDHARMAR ABADAN BY : DULAL CHANDRA NATH ঐতিহাসিক পটভূমিত নাথধৰ্মৰ অৱদান : দুলাল চন্দ্ৰ নাথ(AANK-BAAK) Bidai Adhunikatabad বিদায় আধুনিকতাবাদ : ধনী বৰা (AANK-BAAK) Asamar Chatra Xangthan aru Andolanar Itihax Edited by Poree Saikia অসমৰ ছাত্ৰ সংগঠন আৰু আন্দোলনৰ ইতিহাস : প্ৰফুল্ল চন্দ্ৰ বৰুৱা সম্পাদনা : পৰী শইকীয়া (AANK-BAAK) KAHINI KAHINI কাহিনী : ড° ধ্ৰুৱজ্যোতি বৰা (AANK-BAAK) Shankaree Bhaktibadar Darshanik Tattva শংকৰী ভক্তিবাদৰ দাৰ্শনিক তত্ত্ব : ড° অকণচন্দ্ৰ শইকীয়া (AANK-BAAK) MADHUSHALA BY : SAUMITRA JOGEE মধুশালা : সৌমিত্ৰ যোগী (AANK-BAAK) NAYANTARA ARU 11ta GALPA : ANURADHA SARMA PUJARI নয়নতৰা আৰু ১১ টা গল্প : অনুৰাধা শৰ্মা পূজাৰী (AANK-BAAK) ATMAJIVANEE BY : SAUMITRA JOGEE (AANK-BAAK) Bhavanar Swaralipi ভাবনাৰ স্বৰলিপি : ময়ূৰ বৰা (AANK-BAAK) SAHITYA OITIJYA BYAKTITWA BY : DR. ARADHANA PATANGIA GOSWAMI (AANK-BAAK) Buddhazaya বুদ্ধজায়া : গীতালি বৰা (AANK-BAAK) Hindu Dharmat Ishwar Aru Nastikata হিন্দু ধৰ্মত ইশ্বৰ আৰু নাস্তিকতা : ময়ূৰ বৰা (AANK-BAAK) Asamar Utsav-Parvan Butali অসমৰ উৎসৱ-পাৰ্বণ বুটলি : ড° অংশুমান দাস (AANK-BAAK) HATI DHARIBALOI GOI BY : BEDABRAT BORA হাতী ধৰিবলৈ গৈ : বেদব্ৰত বৰা(AANK-BAAK) Hirendranath Duttar Kabita Xamagra হীৰেন্দ্ৰনাথ দত্তৰ কবিতা সমগ্ৰ (AANK-BAAK)\nBuddhazaya বুদ্ধজায়া : গীতালি ...\nAxamiyar Bhashar Darshan অসমীয়...


চাহ শ্ৰমিকৰ দৈনিক মজুৰি ৩৮ টকাকৈ বৃদ্ধি কৰিলে অসম চৰকাৰে\nMay 28, 2021 11:00 pm\nঅসমৰ মুখ্যমন্ত্ৰী হিমন্ত বিশ্ব শৰ্মাই আজি চাহ বাগিচাসমূহৰ প্ৰতিনিধিৰে কৰা আলোচনা মৰ্মে চাহ শ্ৰমিকৰ দৈনিক মজুৰি ৩৮ টকাকৈ বৃদ্ধি কৰাৰ সিদ্ধান্ত গ্ৰহণ কৰে।\nসেইমৰ্মে চাহ শ্ৰমিকৰ মজুৰি এতিয়া দৈনিক ২০৫ টকা হ’ব। পূৰ্বে ৰাজ্যৰ চাহ শ্ৰমিকে দৈনিক ১৬৭ টকাকৈ মজুৰি লাভ কৰি আছিল।চাহ শ্ৰমিকৰ দৈনিক মজুৰি বৃদ্ধি বৰাক তথা ব্ৰহ্মপুত্ৰ উভয় উপত্যকাতে প্ৰযোজ্য হ’ব।\nউল্লেখ্য বৰাক উপত্যকাত চাহ শ্ৰমিকে এতিয়াৰে পৰা দৈনিক ১৮৩ টকাকৈ মজুৰি লাভ কৰিব। কিয়নো পূৰ্বে বৰাক উপত্যকাত চাহ শ্ৰমিকৰ দৈনিক মজুৰি আছিল ১৪৫ টকা।\nউল্লেখ্য নিৰ্বাচনৰ পূৰ্বে চৰকাৰে কেবিনেট সিদ্ধান্তৰ জৰিয়তে চাহ শ্ৰমিকৰ দৈনিক মজুৰি ৫০ টকাকৈ বৃদ্ধি কৰা হ’ব বুলি ঘোষণা কৰিছিল।\nকিন্তু চৰকাৰৰ সেই সিদ্ধান্ত স্থগিত ৰখাৰ নিৰ্দেশ জাৰি কৰিছিল আদালতে।\nচৰকাৰৰ সিদ্ধান্তৰ বিৰুদ্ধে ইণ্ডিয়ান টি এছোচিয়েছনকে ধৰি মুঠ ১৭ টা চাহ কোম্পানীয়ে আদালতত আবেদন জনোৱাৰ পিছতে গুৱাহাটী উচ্চ ন্যায়ালয়ে চৰকাৰী সিদ্ধান্তটো স্থগিত ৰখাৰ নিৰ্দেশ দিছিল।\nচাহ কোম্পানীসমূহে অভিযোগ কৰা অনুসৰি চৰকাৰে কোনো পূৰ্ব আলোচনা নকৰাকৈয়ে শ্ৰমিকৰ মজুৰি বৃদ্ধিৰ সিদ্ধান্ত লৈছে আৰু এই সম্পৰ্কীয় কমিটিও গঠন কৰি দিছে।চৰকাৰে এই ক্ষেত্ৰত নূন্যতম মজুৰি আইন ১৯৪৮ মানি চলা নাই বুলিও চাহ কোম্পানীসমূহে অভিযোগ কৰিছিল।\nIn consultation with workers unions, gardens mgt we've agreed on upward revision in wages of tea garden workers by Rs 38, to be effective from Feb 23. With this workers in Brahmaputra Valley shall get Rs 167+38 (Rs 205) & those in Barak Valley will get Rs 145 + 38 (Rs 183). 2/3\n— Himanta Biswa Sarma (@himantabiswa) May 28, 2021\nচাহ কোম্পানীসমূহে দাখিল কৰা আবেদনৰ শুনানি গ্ৰহণ কৰি ন্যায়াধীশ মাইকেল জথানখুমাই চৰকাৰক চাহ শ্ৰমিকৰ মজুৰি বৃদ্ধিৰ সিদ্ধান্ত স্থগিত ৰখাৰ নিৰ্দেশ দিছিল।\nৰাজ্য চৰকাৰৰ কেবিনেটে ১৬৭ টকাৰ পৰিৱৰ্তে ২১৭ টকা মজুৰি বৃদ্ধি কৰাৰ সিদ্ধান্ত গ্ৰহণ কৰিছিল। অৰ্থাৎ পূৰ্বৰ তুলনাত ৫০ টকাকৈ বৃদ্ধি কৰাৰ সিদ্ধান্ত লোৱা হৈছিল। যোৱা ২৬ মে’ত চৰকাৰে এক জাননীৰ জৰিয়তে পূৰ্বৰ কেবিনেট সিদ্ধান্ত বাতিল কৰাৰ কথা ঘোষণা কৰিছিল।\n৫০ টকাৰ সলনি ৩৮ টকা বৃদ্ধি কৰা সন্ৰ্ভত টুইটাৰত মুখ্যমন্ত্ৰী শৰ্মাই এই বুলি মন্তব্য কৰে যে বাকী ১২ টকা সন্দৰ্ভতো আলোচনাৰ মাধ্যমেৰে সিদ্ধান্ত লোৱা হ’ব।\nতাৎপয্যপূৰ্ণভাৱে চাহ শ্ৰমিকসকলে বা অন্যান্য চাহ জনগোষ্ঠীয় সংগঠন সমূহে দাবী কৰি আহিছিল যে চাহ শ্ৰমিকসকলৰ মজুৰি ৩৫১ টকালৈ বৃদ্ধি কৰিব লাগে। কিন্তু অতদিনে ১৬৭ টকা দৈনিক মজুৰি লাভ কৰি আহিছিল।\nজৌংছাৰ আৰু জনক ব্ৰহ্মৰ মৃত্যুৰ ন্যায় বিচাৰি কোকৰাঝাৰত শিক্ষাৰ্থীৰ বিশাল সমদল\nউচ্চতৰ মাধ্যমিক বিদ্যালয়লৈ উন্নীত হ’ল বি টি আৰৰ শিলগাৰা হাইস্কুল ,অঞ্চলজুৰি আন্দৰৰ লহৰ\nবিশ্ব গঁড় দিৱসৰ দিনাই ৰায়মোনাত ৫৭ জন চোৰাং চিকাৰীৰ আত্মসমৰ্পন, জমা দিলে ৪০ টা বন্দুক\nমাটিৰ দালাল: যোৰহাট আৰক্ষীয়ে আটক কৰিলে ১৫ জনকৈ লোকক


খলা-বমাৰ মাজেৰে – গায়ত্ৰী গোস্বামী অধ্যাপক – ফটাঢোল\nখলা-বমাৰ মাজেৰে – গায়ত্ৰী গোস্বামী অধ্যাপক\nবেমাৰ এটাৰ নাম লাগিছিল।বিছাৰি ফুৰিছোঁ, নামটো পালেই হ’ল, ইণ্টাৰনেটত খুচৰি তাৰ আঁতিগুৰি মাৰি সবিশেষ উলিয়াই ল’ব পৰা যাব৷ কাৰণ, বিস্তাৰ, দৰব সকলো গুগলে জনাই দিব, আপোনাৰ সেইটো বেমাৰ হোৱা নাই যদিও এনেকুৱা কিছুমান লক্ষণৰ কথা ক’ব যে আপুনি মানি ল’বলৈ বাধ্য হৈ পৰিব সেইটোৱেই হৈছে আৰু চাৰ্চ শেষ হ’বগৈ একেবাৰে……!\nনতুন স্কুটাৰ এখন কিনিবৰ মানসেৰে ডীলাৰ পালোঁগৈ, মনে মনে এখনৰ কথা ভাবিয়ে থৈছোঁ, তথাপি স্বভাৱজাত উৎসুকতাৰে তাৰে ল’ৰাজনক সুধি আছো, ভাল হ’বনে, পাৰিমনে, মাইলেজ কিমান দিব ইত্যাদি।গৃহস্থই তেওঁক ক’লে, “ঠিকে ঠাকে চলিবনে এইখন?”\nসৰল মুখীয়া ল’ৰাজনৰ সহজ উত্তৰ, “চিন্তাই নকৰিব, খুব ভাল, তাতে বাইদেৱেহে চলাব, একোৱেই নহয়।”\nগৃহস্থই তাৰ কথাৰ মাজতে ক’লে ,”চিন্তা সেইটোৱেই, মই নহয়, চলাব এওঁহে!”\nকথাটোৰ প্ৰসংগটো সলাবলৈ ক’লোঁ, “এতিয়া এইখন ইমান গধুৰ, বলে পাৰিমনে, চলাই চাব পৰা হ’লে।”\nল’ৰাজনৰ প্ৰশ্ন, “আগতে কিবা চলাইছেনে?”\n“বোলো স্কুলত থাকোঁতেই চুৰ কৰি যি অকণমান দেউতাৰ বাজাজ চুপাৰ স্কুটাৰখন চলোৱা। কিন্তু যতদুৰ মনত আছে, এক নম্বৰ গিয়েৰৰ পৰা দুইলৈ যাওঁতে প্ৰায়ে ষ্টাৰ্ট বন্ধ হৈ গৈছিল।”\n“হৈ যাব, হৈ যাব, এইখনত চিন্তা কৰিবলৈ গিয়েৰ নায়েই নহয়, আহক মোৰ লগত, মই পিছৰ ছিটত থাকিমেই নহয়।”\nচাবিটো পকাই সেইজনেই ষ্টাৰ্ট কৰি দিয়া স্কুটাৰখন চলাই গৈছোঁ এ. টি. ৰোডত। কাষেদি সো-সোৱাই গৈছে গাড়ী, মটৰচাইকেল, ৰিক্সা….\n“হেৰা ভাইটি, এইখনত ব্ৰেক নাই নেকি, বিচাৰি পোৱা নাই দেখোন।”\n“আছে, আছে, দুইফালেই আছে “\n” নাই হে, ক’ত আছে, দুইফালেই চাইছোঁ? “\n” ক’ত চাইছে, হাতত, হাতত চাওক। হেণ্ডেলডালত যে ধৰিছে, তাতে লাগি থকা ডালেই ব্ৰেক।”\n“অ, হয় নেকি? আগৰ স্কুটাৰবোৰৰ দেখোন ভৰিৰ ওচৰতহে আছিল পিছ চকাৰ ব্ৰেকডাল? এতিয়া পাইছোঁ, অত দেৰি ভৰিদুটাই বিচাৰি আছিলোঁ আক’।”\nএনে বহুমুলীয়া আদিপাঠলৈ আজিকোপতি চলাই আছোঁ সেইখন। আৰম্ভণিতে এনে লাগে বাকীবোৰে মোকেই হৰ্ন বজাই থাকে, মইহে সকলোকে চাইদ দিব লাগে, হুহ… তিনিমাহমান তেনেকৈ চলাই এদিন ৰঙা টেপ দি “এল” লগাই দিলোঁ, বুদ্ধিয়ে কাম দিলে, এতিয়া মোকহে সকলোৱে সমীহ কৰি চাইদ দিয়ে, দূৰে-দূৰে আঁতৰি যায়! নাই নাই বুলি পাঁচোটাকৈ বিশ্বকৰ্মা পূজাত ধূপ জ্বলাই ফুল দিছোঁ এতিয়ালৈকে।\nকিন্তু কথাটো এনেকুৱা,\nমানে অত বছৰে খাল-ডোং, বোকা-পানী, মথাউৰি-হাইৱে, গড়আলি-ধোদৰআলি সকলোতে মোটামুটি ঠিকেই চলাইছোঁ যদিও সদায়-সদায় যেতিয়াই বগা চোলা-পেণ্ট পিন্ধা ছাৰসকলক ৰাস্তাত দেখোঁ, স্কুটাৰখন থৰক-বৰক হৈ পৰে, মনত কিবা এটা খেলিমেলি লাগি যায়। এদিন তেখেতলৈ চাই চাই এটা পাকত দিছিলোৱেই খুন্দা মাৰি, বিশ্বকৰ্মা বাবাই উদ্ধাৰ কৰিলে বুলিহে, ছয় ইঞ্ছিমান ব্যৱধানত ৰ’লোঁগৈ।ছাৰেও কিবা এটা ভাবি কোৱাৰ আগতেই দিলোঁ ডাইলগ মাৰি,\n“ছাৰ আপুনি এনেকৈ মাজ ৰাস্তাত ৰৈ থাকিব নাপাই নহয়! মই মন দি চলাইছিলোঁ বুলিহে!” বুলি কৈ ৰৈ নাথাকিলোঁ তাত। ঘৰ পাইহে দীঘলকৈ উশাহ এটা ল’লোঁ সেইদিনা।\nসেইখন কিনা বেছি দিন হোৱাই নাই, চলাই ফুৰিছোঁ। গৈ গৈ প্ৰাণদ্বীপ ফামৰ্চীৰ চাৰিআলিটো পাইছোঁ গৈ। সন্মুখৰ বগা চোলা পিন্ধা ছাৰে হাতেৰে ছিগনেল দেখুৱাই গাড়ীৰ ভিৰ চম্ভালি আছে। তেতিয়ালৈকে বৰুৱা চাৰিআলি, নিৰ্মল চাৰিআলিৰ ছিগনেলৰ ৰঙা-সেউজীয়া লাইটৰ অৰ্থ বুজা হৈছোঁগৈ। কিন্তু ছাৰৰ হাতৰ চিগনেলকলৈ সমস্যা আছিল তেতিয়াও!\nদেখিলোঁ, ছাৰে হাতখন পথালিকৈ দাঙি ধৰিছে মাজ ৰাস্তাত। মই পুৰণা চাৰ্কিট হাউচ ৰ’ডৰ ফালৰ পৰা ৰাইট-টাৰ্ন লৈ বৰুৱা চাৰিআলিৰ ফালে যাম।\nসেয়ে সোঁ-ফালে ৰাস্তা খালী দেখি ৰম বুলি ভাবিও নৰৈ গুছি আহিলোঁ। প্ৰথমতে একো মনলৈ অহা নাছিল, কিন্তু যেতিয়া দীঘলীয়া টানেৰে ছাৰজনে হুইছেল বজালে, তেহে বুজিব পাৰিলোঁ, ভুল ছিগনেলতে গুচি আহিলোঁ, বাকী ৰৈ থকাবোৰ মোলৈ চাই ৰৈয়ে থাকিল।\nহুইছেল শুনি প্ৰথমেই ৰৈ দিম বুলি মনলৈ ভাৱ এটা আহিছিল, (বিদ্যা শপত, এনে আইন ভংগৰ কথাবোৰ নিজৰেই খুব অপছন্দৰ, সেইদিনা নাজানিহে…..), কিন্তু পিছ মুহূৰ্ততে ডিমাগ কী বত্তী জ্বলি উঠিল, “বোলো মোৰতো স্কুটাৰখনত নাম্বাৰ প্লেট লগোৱাই নাই, মই এতিয়া নৰলেও পিছত মোক ক’ত চিনি পাব।” অৱশ্যে, তাতকৈ দূৰলৈ চিন্তা কৰিবলৈ সক্ষমেই নাছিলোঁ তেতিয়া। এই বুলি বিজুলী সঞ্চাৰে ঘৰ পালোহি। তাৰ কেইবাদিনো পিছলৈকে সেই চাৰি আলিয়েদি বাটেই লোৱা নাছিলোঁ যদিও পিছলৈ গৈছিলোঁ অৱশ্যে আজিকোপতি চিনি নাপালে তেওঁলোকে ।\nপিছত ছিগনেল মুখস্থ কৰি কৰি লাইচেন্সো ল’লোঁ, নাম্বাৰ প্লেটো লগালোঁ, কিন্তু মোৰহে এতিয়াও তেওঁলোকক দেখিলেই কিবা এটা থৰক বৰক লাগে দেখোন সদায়।\nএতিয়া এই থৰক বৰক লগা বেমাৰটোৰ নামটো বিচাৰি ফুৰিছোঁ……\n« আবোল-তাবোল – প্ৰাঞ্জল অনুভৱী\nএজন হিৰ’ৰ অপমৃত্যুত: জয়ন্ত শৰ্মা »\nবৰ ৰস লগাকৈ লিখিছে। ভাল লাগিল।\nসৰস লিখনি। বৰ ভাল লাগিল\nছেহ, নামটো ময়ো নাজানো নহয় । বঢ়িয়া লিখিলে ।\nবঢ়িয়া লিখিলে দেই ।


Homeদ্বিতীয় বছৰ-১ম সংখ্যাচুটি গল্প\nআজি কেইদিনমানৰপৰা আমাৰ ছায়াৰ মানে আমাৰ শান্তিছায়াৰ ঘৰত একেবাৰেই মন বহা নাই ৷ অকল তাইৰেই নে ? লগৰ ধুনু-মুনু, জুনুকাৰো একেই অৱস্থা ৷ হ’বৰে কথা ৷ কালি আবেলি আটাইকেইজনী লগ হৈ গাঁৱৰ মাজৰ নামঘৰটোৰপৰা এপাক মাৰি আহিলেগৈ ৷ আজিও যাব ৷ আৰতি বাইদেৱে কৈছে নহয়, নামঘৰতেই বোলে সিহঁতৰ কৃষ্ণনৃত্যটোৰ আখৰা কৰিব ৷ আখৰাৰ কথা মনলৈ আহিলেই তাইৰ হাতে-ভৰিয়ে একো একোটা ছেও নাচি উঠে ৷ আনকালে দুপৰীয়া ভাত-পানী খাই উঠি এইখিনি পৰত তাই অকণমান শোৱে, নহ’লে সাধুৰ কিতাপ এখনকে পঢ়ে ৷ পিছে আজি নাই, ক’তো মন নবহে ৷ নামঘৰতহে মনটো আছে ৷ ধুনু-মুনুহঁত আহিলেই যাব ৷ ৰাস্তাৰ ফালে এনেয়ে এপাক চাবলৈ বুলি পদূলিমুখ পালেগৈ ৷ নাই, সেয়া ধনটি খুড়াহে ৷ চাইকেলত কল, নাৰিকল, কুঁহিয়াৰ আদিৰে এবোজা কৰি লগতে দুখন মোনাও ভৰ্তি কৰি কিবা আনিছে– নামঘৰৰে বস্তু হেনো ৷ কাইলৈৰ নাম-প্ৰসঙ্গৰ প্ৰসাদৰ বাবে আনিছে ৷ চাইকেলৰ কেৰিয়াৰতে বহি তাইৰো খুড়াৰ লগতে নামঘৰলৈকে যাবৰ মন গ’ল ৷ নাই, সিহঁতে বেয়া পাব ৷ দেউতাকে কৈছে নহয়, নামঘৰত কামে কামে ঢেৰ মানুহ আছে ৷ মাকৰ আজি তাইৰ লগত কটাবৰ একেবাৰে সময় নাই ৷ পাকঘৰৰ কাম খৰকৈ সামৰি-সুতৰি তেওঁ বৰদেউতাকহঁতৰ ঘৰত পিঠাগুৰি খুন্দিবলৈ গ’ল ৷ ঢেঁকীশালৰ মাত ঘৰলৈকে শুনি.. লগত খুড়ী-বৰমাহঁত আছেই ৷ চুবুৰিটো যেন উবুৰি খাই পৰিছে ৷ আইতাকে কৈ থকা শুনিছে, গধূলিলৈ সকলোৱে মিলি সিহঁতৰ ঘৰত পকামিঠৈ বান্ধিবহি ৷ কাইলৈ সকলো ভকতে চাহৰ লগত পকামিঠৈ খাবলৈ পাব লাগিব ৷ গোটেই গাঁওখনতে কিবা এক উদুলি-মুদুলি পৰিবেশ ৷ সকলো যেন উৎসৱৰ আয়োজনত ব্যস্ত ৷ কালিলৈ গুৰু-জয়ন্তী ৷ কাৰ্যসূচীখন তাই দেউতাকৰ টেবুলতে দেখিছে ৷ পুৱাই ভাগৱত ভ্ৰমণ, তাৰ পিছত নাম-প্ৰসঙ্গ, মাহ-প্ৰসাদ, জলপান বিতৰণ, আহাৰ গ্ৰহণ, আবেলি ভাগলৈ মুকলি সভা, আকৌ গধূলিলৈ গায়ন-বায়ন আৰু ভাওনা প্ৰদৰ্শন.. ধুনু-মুনুহঁতক কাৰ্যসূচীখন আঙুলিৰ মূৰত লেখি লেখি বৰ্ণনা কৰি ছায়া নামঘৰৰ দিশে গৈ থাকিল ৷ কাইলৈ মুকলি সভাত সিহঁতে নাচিব ৷ সিহঁতৰ কৃষ্ণনৃত্যটোৰ আজি শেষ আখৰা কৰিব ৷ নৃত্যৰ সাজ-পাৰ ইতিমধ্যে সকলোৱে যোগাৰ কৰিছেই ৷ সেয়ে সিহঁতৰো গা আজি সাতখন-আঠখন ৷\nনামঘৰৰ বাটচ’ৰাতে নামঘৰীয়া ককাই ৰ’দত দি থোৱা মুখাবোৰ সামৰি আছিল ৷ কাইলৈ লাগিব, ভাওনাৰ ভাৱৰীয়াসকলে পিন্ধিব ৷ মুখাবোৰ এনেয়ে চুই চালে সিহঁতে ৷ বিধে বিধে মুখা– ৰাক্ষস, ৰাক্ষসী, বান্দৰ, সিংহ, চৰাই আদিৰ কোনোটোৰ চকু, কোনোটোৰ দাঁত-মুখ, কোনোটোৰ চুলি– কি ভয়ানক !\nইফালে-সিফালে ভাগে ভাগে কামত ব্যস্ত মানুহবোৰৰ কাষে কাষে সিহঁতে এনেয়ে এপাক মাৰিলে ৷ কোনোবাই যদি ঘাঁহ-বন চাফা কৰিছে, কোনোবাই ৰং দিছে, কোনোৱে আকৌ প্ৰয়োজনীয় বয়-বস্তু গোটাইছে ৷ আখৰাৰ বাবে বাইদেৱো আহি পোৱাহি নাই ৷ নামঘৰীয়া ককাই সিহঁতক নামঘৰৰ মজিয়াতে বহিবলৈ মাতি নিজেও খুটা এটাত আঁউজি বহিল ৷ অলপ জিৰাব খুজিলে ৷ নামঘৰৰ দুৱাৰমুখতে আটাইকেইজনীয়ে সেৱা এটা কৰি ভিতৰলৈ সোমাই গৈ ককাৰ কাষতে পাৰি থোৱা ঢাৰি-কঠত বহিলগৈ ৷\nছায়া ছোৱালীজনী অলপ অনুসন্ধিৎসু মনৰ ৷ তাইৰ গুৰুজনাৰ বিষয়ে অলপ বেছিকৈ জানিবৰ মন ৷ ককাৰ ফালে চাই সুধিলে,–" ককা, আমি যে গুৰু-জয়ন্তী পাতোঁ– গুৰুজনাই আমাক বহুত কিবা-কিবি দি গৈছে নেকি? অকণমান কোৱাচোন– জানিবৰ বৰ মন যায় ৷ ডাঙৰ হ’লে অৱশ্যে কিতাপত পঢ়িবলৈ পাম– এতিয়া ডাঙৰ পুথিবিলাক পঢ়িব নোৱাৰো নহয় ৷"\nধুনু-মুনুহঁতেও ককাৰ মুখলৈ চালে ৷\nমুখত এক প্ৰশান্তিৰ হাঁহি লৈ ককাই আৰম্ভ কৰিলে গুৰুজনাৰ গুণানুকীৰ্তন,\n‘‘জয় গুৰু শংকৰ সৰ্ব গুণাকৰ\nযাকেৰি নাহিকে উপাম,\nবাৰেক কৰোহো প্ৰণাম ৷৷’’\n–অমিয়া সুৰ তেওঁৰ কণ্ঠত ৷ বুজিছা মইনাহঁত, তেওঁ আছিল ‘সৰ্ব গুণাকৰ’ । এই যে নামঘৰটো, সত্ৰ, নাট-ভাওনা, বৰগীত, খোল-তাল-ডবা, নাম-প্ৰসংগ, মুখা শিল্প– এই সকলোবোৰ সংস্কৃতিৰ উপাদান তেওঁৰে অৱদান ৷ পুৱাই সুমধুৰ বৰগীত এটা শুনিলে আমাৰ যেনেকৈ ভক্তিত মূৰ দোঁ খায়, তেনেকৈ নামঘৰত কীৰ্তন-ভাগৱতৰ পদ-ঘোষা শুনিলেও ভগৱানৰ মাহাত্ম্য অনুভৱ কৰোঁ ৷ ভাওনাৰ কাহিনী উপভোগ কৰিও ভগৱানৰ লগত সাক্ষাৎ হোৱা যেন পাওঁ ৷ তেওঁ কেৱল মহাপুৰুষেই নহয়– জাতীয় জীৱনৰ ভেঁটি গঢ়োতাও ৷ নামঘৰটো জাতীয় ৰংগমঞ্চ, থিয়েটাৰ মঞ্চৰ দৰে ৷ ইয়াত কেৱল নাট-ভাওনাই নহয়, ৰাজহুৱা সকাম-নিকাম, ধৰ্মালোচনা সভা, নাম-কীৰ্তন, জগৰ-অপৰাধৰ বিচাৰ আদিও হয় ৷ আকৌ তেওঁ সৃষ্টি কৰা গীত-নৃত্য, বাদ্য আৰু অন্যান্য শিল্পসমূহৰ প্ৰসাৰ-প্ৰচাৰ আৰু সংৰক্ষণৰ বাবে সত্ৰ স্থাপন কৰিছিল ৷ অসমৰ সেই সময়ৰ সমাজখন নতুনকৈ গঢ় দিবলৈ তেওঁ যে কিমান কি কৰিছিল ? "\nভাৱতে বিভোৰ হ’ল ককা ৷ যেন শংকৰী যুগলৈ উভতি গ’ল । এটা দীঘলীয়া হুমুনিয়াহ কাঢ়ি পুনৰ ক'বলৈ ধৰিলে,\n"জানানে মইনাহঁত, তেৰাৰ সময়ৰ সমাজখন তেনেই অনাচাৰ-ব্যভিচাৰে ভৰি পৰিছিল, উচ্চ-নীচ ভেদ-ভাৱে বৰকৈ শিপাইছিল ৷ উচ্চ জাতিৰ মানুহে নিম্ন জাতিৰ মানুহৰ লগত মিলা-মিছা নকৰিছিল, খোৱা-বোৱাতো দূৰৰে কথা ৷ চুলেই জাত যোৱাৰ নিয়ম আছিল ৷ ধৰ্মৰ নামতো সমাজখন ভাগ ভাগ হৈছিল ৷ অতি খৰছী যাগ-যজ্ঞ, পূজা-পাতল, বলি-বিধানৰ জৰিয়তেহে ধৰ্মীয় কাৰ্য হৈছিল ৷ ধৰ্মৰ নামত অকল জীৱ-জন্তুৱেই নহয়, মানুহকো বলি দিয়া হৈছিল ৷ দুখীয়া মানুহে ধন-বিতৰ অভাৱত কোনো ধৰ্মীয় কাম-কাজ কৰিব নোৱাৰিছিল– ধৰ্মীয় পুথি-পাজি আদি তেওঁলোকৰ পৰা নিলগাই ৰখা হৈছিল ৷\nগুৰুজনাই বেদ-উপনিষদ, পুৰাণ, ৰামায়ণ, মহাভাৰত আদি সকলো ধৰ্মগ্ৰন্থ অধ্যয়নৰ দ্বাৰা ধৰ্মৰ প্ৰকৃত সাৰ-তত্ত্ব উদ্ধাৰ কৰি এক নতুন সহজ-সৰল সাধাৰণ মানুহে বুজি পোৱা ধৰ্মৰ প্ৰৱৰ্তনেৰে সমাজৰ প্ৰচলিত ধৰ্মৰ অন্যায়-অবিচাৰ নাইকিয়া কৰিবলৈ চেষ্টা কৰিছিল ৷ তেওঁ দুবাৰকৈ ভাৰতৰ হিন্দুসকলৰ পৱিত্ৰ তীৰ্থস্থানবিলাক ভ্ৰমণ কৰি ধৰ্মীয় অভিজ্ঞতা গোটাই ‘নৱ বৈষ্ণৱ ধৰ্ম’ বা ‘এক শৰণ হৰিনাম ধৰ্ম’ৰ প্ৰৱৰ্তন কৰিছিল ৷ তেওঁ মানুহক বুজাই দিছিল– ভগৱানক লাভ কৰিবৰ বাবে ব্যয়বহুল যাগ-যজ্ঞ, বলি-বিধান, পূজা-পাতলৰ প্ৰয়োজন নাই আৰু বহু দেৱ-দেৱী উপাসনাৰো প্ৰয়োজন নাই ৷ বিষ্ণুৱেই শ্ৰেষ্ঠ দেৱতা আৰু তেওঁৰ নাম-মহিমা শ্ৰৱণ-কীৰ্তন কৰিলেই ভগৱানক লাভ কৰিব পাৰি ৷ ভগৱান সকলোতে বিৰাজমান ৷ গুৰুজনাই ‘নামঘৰ’ প্ৰতিষ্ঠা কৰি তাতেই ভগৱন্তৰ নাম-কীৰ্তনৰ ব্যৱস্থা কৰিছিল ৷ উচ্চ-নীচ, সৰু-বৰ, ধনী-দুখীয়া আদি সকলো জাতি-কুলৰ লোকেই তেওঁৰ ধৰ্ম গ্ৰহণ কৰিব পাৰিছিল আৰু নামঘৰত একেলগে বহি ভগৱানৰ নাম ল’ব পাৰিছিল, আনকি প্ৰসাদো গ্ৰহণ কৰিছিল ৷ মানুহ মাত্ৰেই সমান– এই নীতি সাৰোগত কৰি তেওঁ গাৰোৰ গোবিন্দ, মিৰিৰ পৰমানন্দ, আহোমৰ নৰহৰি, ভোটৰ জয়ৰাম আদিক শিষ্য কৰি লৈছিল ৷\n"ব্ৰাহ্মণৰ চণ্ডালৰ নিবিচাৰি কুল\nদাতাত চোৰত যাৰ দৃষ্টি একতুল ৷’’\nছায়াই আচৰিত হৈ ক'লে, "গুৰুজনাৰ অপাৰ মহিমা নহয়নে ককা ?"\nককাই মূৰটো দুপিয়ালে আৰু পুনৰ গল-হেঁকাৰি এটা মাৰি কৈ গ’ল– "অ’, গুৰুজনাই কেৱল মানুহৰ মাজতে সমতা-একতাৰ কথা কোৱা নাছিল, জীৱ-জন্তুৰ প্ৰতিও দয়াৰ দৃষ্টি ৰাখিবলৈ সকীয়াই দিছিল–\n‘‘কুকুৰ-শৃগাল গৰ্দভৰো আত্মাৰাম ৷\nজানিয়া সবাকো পৰি কৰিবা প্ৰণাম ৷৷’’\nমহিলাসকলকো তেওঁ পুৰুষৰ সমানেই ধৰ্মীয় কাৰ্যত অংশগ্ৰহণৰ পোষকতা কৰিছিল ৷ কাৰণ সেই সময়ত বহু ধৰ্মীয় অনুষ্ঠানত মহিলাক প্ৰৱেশ কৰিবলৈ বা আগভাগ ল’বলৈ নিদিছিল ৷"\n"সঁচাকৈয়ে গুৰুজন ভগৱানৰ নিচিনা" --- ধুনুয়ে ক'লে । ককাই তৃপ্তিৰ এটা হাঁহি মাৰি আকৌ ক'বলৈ ধৰিলে,\n"গুৰুজনাৰ প্ৰৱৰ্তিত ধৰ্মই সাধাৰণ মানুহৰ মনত ঠাই লোৱাত সেই সময়ৰ বলি-বিধানত বিশ্বাসী ব্ৰাহ্মণ পুৰোহিত শ্ৰেণীৰ টোপনি হৰিছিল আৰু আহোম ৰজাক শংকৰ গুৰুজনাৰ বিৰুদ্ধে গোচৰ দিছিলগৈ ৷ ৰজাৰ ৰোষত পৰি তেওঁ বহু ঠাইত আত্মগোপন কৰি কোচ ৰজা নৰনাৰায়ণ-চিলাৰায়ৰ ৰাজ্যত আশ্ৰয় লৈছিলগৈ ৷ ইয়াতো তেওঁ ধৰ্ম নষ্ট কৰাৰ গোচৰত ৰজাৰ বিচাৰাধীন হৈছিল ৷ পিছে নৰনাৰায়ণ ৰজাই গুৰুজনাৰ পাণ্ডিত্য আৰু মাহাত্ম্য বুজি পাইছিল ৷ সেয়ে ধৰ্ম প্ৰচাৰৰ বাবে আৰু ধৰ্মীয় সাহিত্যসমূহ যেনে– কীৰ্তন ঘোষা, বৰগীত, গুণমালা, ভাগৱত, অঙ্কীয়া নাট আদি সুকলমে সৃষ্টি কৰিব পৰাকৈ এক সুন্দৰ পৰিবেশ দিছিল আৰু সকলোবোৰ সা-সুবিধা প্ৰদান কৰিছিল ৷ অৱশ্যে ধৰ্মপ্ৰচাৰ-প্ৰসাৰৰ কামত সততে তেওঁৰ লগত আছিল মাধৱ গুৰুজনা ৷ মুঠতে মইনাহঁত, অসমীয়া সমাজখন সকলোফালৰ পৰা চহকী কৰি থৈ গ’ল– শংকৰ-মাধৱ গুৰু দুজনাই ৷"\nছায়াই উৎফুল্লিত হৈ ক'লে, "ককা, তোমাৰ পৰা গুৰুদুজনৰ বহু নজনা কথা জানিলোঁ ।"\nককাই সাফল্যৰ এটা হাঁহি মাৰি সিহঁতক ক'লে,\n"কাইলৈ মুকলি সভাত বহু গণ্য-মান্য ভকত-বৈষ্ণৱে গুৰুজনাৰ অৱদানৰ বিষয়ে ভাষণ দিব নহয়– তোমালোকে মন দি শুনিবা আৰু বহুত কথা শিকিব পাৰিবা ৷"\nসিহঁত আটাইকেইজনীয়ে "হ'ব ককা" বুলি শলাগিলে ।\nককাই তালযোৰ হাতত লৈ ক'লে, "বাৰু, এতিয়া মোৰ লগতে ঘোষা এটিকে গোৱা–"\n‘‘শ্ৰীমন্ত শংকৰ হৰি ভকতৰ\nআমাৰ পৰম গুৰু৷’’\nঅতপৰে ধুনু-মুনু-শান্তিছায়াহঁতে যেন একান্তমনে দেৱ-দেৱতাৰ অলৌকিতাৰ সাধুহে শুনিলে ৷ মনবোৰ ভৰিল– বিস্ময়েৰে এজনীয়ে আনজনীৰ চকুলৈ চালে ৷ আৰতি বাইদেৱো ইতিমধ্যে আহি পালেহি ৷ সিহঁতো বহাৰ পৰা উঠি আখৰাৰ বাবে সাজু হ’ল ৷\nনহিৰা গুইমাৰা আঞ্চলিক হাইস্কুল, নহিৰা


#আবিৰ খণ্ড (৮২) – আবিৰ\nAugust 15, 2021 September 16, 2021 Indranee Sharma\nসন্ধিয়াৰ আকাশত পূৰ্ণচন্দ্ৰৰ ৰূপোৱালী জোনাক।\nবতাহত শৰতৰ কোমল সুবাস।\nজানকী কাননৰ চাৰিও কোণত ধূপ ধুনাৰ সুগন্ধি।\nককাৰ নিৰ্দেশমতে আজি ভগৱানক সন্ধিয়াৰ পূজাত ভোগ দিয়া হৈছে।মায়ে গা ধুই ভগৱানৰ বাবে পায়স বনাইছে।আগলি কলপাতত সজাই শৰাই আগবঢ়াইছে।কোনো বিশেষ দিন নহয় আজি।কিন্তু ককাৰ ইচ্ছা।আজি মাধৱক ভোগ দি পূজা কৰিব।আমাকো সন্ধিয়াৰ পূজাত বহিবলৈ কৈছে।\n:এওঁক ধুতি এখন দে।\nহাতত সেইখন লৈ মোৰ ফালে চালে অনিৰুদ্ধই।\nপিন্ধিব নাজানে।দৰ্জা বন্ধ কৰি এঘণ্টা মান যুঁজি যুঁজিও নোৱাৰিলে।ইউটিবৰ ভিডিঅ’ কিমান চালে ঠিক নাই।শেষত বাহাদুৰে পিন্ধাই দিবলগীয়া হ’ল।ধুতি পিন্ধি বগা গেঞ্জিটোৰ ওপৰত কান্ধত গামোচা লৈ একেবাৰে অসমীয়া হৈ পৰিল অনিৰুদ্ধ।\nআৰু অনিৰুদ্ধৰ কাৰ্বন কপি হৈ আমাৰ থুপু।ঠাণ্ডা লাগিব বুলি ক’লেও নুশুনে।অনিমুনৰ নিচিনা একেই হ’ব লাগিব।\n:বডী আছে থুমা ,মো নাই।\nআজিকালি খুব চিনি পায় কাৰ বডী আছে, কাৰ নাই।\n:তুমি যে ভাত নোখোৱা সেইকাৰণে নাই।অনিমুনই সদায় ভাত খায়।গ্ৰীণ চবজি খায়, গাখীৰ খায়।\n:ময়ো থাম।থুমি হে নিদিয়া।\nবগাত গুলপীয়া আৰু সেউজীয়া সৰু সৰু এমব্ৰইদাৰী কৰা মাৰ কাপোৰ এযোৰ পিন্ধি লৈছোঁ।পূজাত আজি এনেকৈ বহিবলৈ কৈছে।কাপোৰ সাজ পিন্ধি ওলাই আহি দেখোঁ ৰূমৰ সন্মুখতে দুইটা ৰৈয়ে আছিল।\nঅনিৰুদ্ধই হঠাৎ তেনেকৈ মাতি দিয়াত উচপ খাই উঠিলোঁ।\n:ককাই মাতি আছে।\n:One pic please.\nঅনিৰুদ্ধৰ কোঁচত থুপু,কাষত মই।আমাৰ ফাৰ্ষ্ট ফেমিলি ফটো।কেৱল হাঁহি উপচি থকা এখিনি সময়ক বন্দী কৰা হ’ল কেমেৰাত।\n:থুপু,ককাই মাতি আছে সোন।\nমাৰ মাত শুনি সি অনিৰুদ্ধৰ কোলাৰ পৰা নামি দৌৰ মাৰিলে।\n:একদম ‘অসমীয়া’ লাগিছে আপোনাক।\n:তুমি কেতিয়া মোৰ কাৰণে এনেকৈ পিন্ধিবা?\n:আৰে, মই আকৌ কেলেই ধুতি পিন্ধিম।\nমই জানো তেওঁ কিহৰ কথা কৈছে, এনেই সুধিলোঁ।\n:The bridal lehenga, red one.. uff I am already havingaheart attack.\n:সেইকাৰণে নাই পিন্ধা।\n“You just wait and watch”\nমায়ে যে শুনিব, তাৰ খবৰ নাই।ওপৰৰ পৰা ইমান জোৰেৰে চিঞৰি দিছে।চকু কেইটা টেলেকা কৰি দেখুৱালো, চকুটো টিপিয়াই হাঁহি দেখুৱালে।\n“নাৰায়ণং নমস্কৃত্যং নৰঞ্চৈৱ নৰোত্তম\nদেৱীং সৰস্বতীঞ্চৈৱ ততো জয় মোদীৰয়েৎ\nমুকং কৰোতি বাচালং ,পংগু লংঘয়তে গিৰিম\nযত কৃপা তমহং বন্দে পৰমানন্দ মাধৱম”\nককাই পূজা আৰম্ভ কৰিলে।\nমা, মই, অনিৰুদ্ধ, থুপু,তৰা,বাহাদুৰ সকলোকে পূজাত বহিবলৈ কোৱা হৈছে আজি।\nথুপুৱে গোটেই পূজাৰ সময়খিনি অনিৰুদ্ধৰ কোঁচত বহি টিলিঙাটোকে বজাই থাকিল।মই মেখেলা চাদৰ পিন্ধা দেখি সুধিছে আজিও সেইদিনাৰ নিচিনাকে নমো কৰিব নেকি, ইজনী আইতা নাই দেখোন।\n:দুয়োটা এইফালে আহা।মোৰ ওচৰলৈ।\nশালেগ্ৰামৰ ওচৰৰ পৰা নিৰ্মালি আনি ককাই আমাৰ হাতত দিলে।প্ৰাণ ভৰি আশীৰ্বাদ দিলে।কিন্তু শেষৰফালে হে কিয় ইমান কান্দিলে নাজানো।\n:আশা, এইফালে আহা চোন।\nমাৰ হাত দুখন ধৰি ককাই কৈ উঠিল\n:বহুত অন্যায় কৰিলোঁ তোমাৰ লগত।দেখিও নেদেখাৰ ভাও জুৰিলোঁ সময়ত।কিছুমান কথা তুমি আমাক নক’লাও।কিন্তু শেৱালি আৰু মই তোমাক সদায় নিজৰ ছোৱালী বুলিয়েই ভাবি আহিছিলোঁ।বেয়া পাই নাথাকিবা।\n:এইবোৰ কথা কিয় কৈছে দেউতা।কি হৈছে আপোনাৰ?\n:মাধৱে জানে, মোৰ মনত পাপ নাই ।কোনোদিন নাছিল।\n:মই জানো দেউতা।আজি এইবোৰ থাকক চোন।ইহঁত দুটাক আশীৰ্বাদ দিছে, হ’ব।মোকো সেইয়াই লাগে।\nককাক আনি বিছনাত বহুৱালো।মানুহজন খুব বেছি আৱেগিক হৈ পৰিছে আজি।আজি প্ৰথম বাৰ ৰাতিৰ সাজত কি খাব মাক মাতি ফৰ্মাইছ কৰিছে।অমিতা দিয়া ৰহৰ ডালি,পটল আৰু পনীৰৰ অলপ জুলীয়া ভাজি এখন,মছুৰ মাহৰ বৰ দি জাতিলাওৰ জোল অকনমান লগত পুদিনাৰ চাটনী ।পাপৰ এখনো তেলত ভাজি খায় বোলে।ইমান দিনে একেবাৰেই তেল কমকৈ দিয়া পাতলীয়া খোৱাবোৰ হেনো আজি নাখায়।প্ৰসাদত দিয়া পায়স খুজি খুজি খাইছে।মানা কৰিলেও নাই শুনা।পূজাৰ শেষত মোক চাহ বনাবলৈ ক’লে।লগত মালপোৱা খাব।মায়ে লৰালৰিকৈ চুজি আৰু ময়দা মিহলাই বনাই দিছে।\nচাহ খোৱাৰ পিছত আমাক সৱকে ককাৰ ৰূমতে বহিবলৈ ক’লে।\nতৰাই থুপুক বাহিৰলৈ লৈ গ’ল।মই ককাৰ ওচৰতে বিছনাত বহিলো।মা আৰু অনিৰুদ্ধ দুখন চকীত।\n:কথাবোৰ লৈ নাযাওঁ, কৈ থৈ যাওঁ।তুমিও জানিব লাগে অনিৰুদ্ধ।জনা দৰকাৰ।বাইশ বছৰ বয়সত বিয়া পাতিছিলোঁ।শেৱালিৰ বয়স তেতিয়া ঊনৈশ কি বিশ।মোৰ দেউতা আছিল হাতী পুহিব পৰা মানুহ।এম্বেচেদৰ গাড়ী দুখন।ব্ৰিটিছ চাহাবৰ সৈতে উঠা বহা আছিল দেউতাৰ।পাঁচজনী ছোৱালীৰ পিছত মই একমাত্ৰ ল’ৰা।বাইদেউ গোটেইকেইজনী মোতকৈ বয়সত বহুত ডাঙৰ।এতিয়া এজনীও নাই বাৰু।\nমোৰ বিয়াৰ আঠ বছৰ পাৰ হৈ গ’ল,কিন্তু সন্তানৰ মুখ নেদেখিলো।শেষত বহুত পূজা-অৰ্চনা ডাক্তৰ কবিৰাজৰ ওচৰলৈ গৈ শেৱালি মাক হ’ল।অধীৰ আহিল আমাৰ মাজলৈ।ঘৰত ডাঙৰ উছৱ পাতিছিল সেইদিনা মোৰ দেউতাই।তিনিখন গাঁৱৰ মানুহে ভোজ ভাত খাইছিল।লাহে লাহে আমাৰ ব্যৱসায় বহল হ’ল।মই প্ৰায়ে ঘৰৰ বাহিৰত থাকোঁ।বিদেশলৈ গৈ চাহৰ বিভিন্ন প্ৰকাৰ, তাৰ প্ৰস্তুত প্ৰণালী শিকিলো।ককাক আইতাক অসংখ্য লগুৱাৰ মাজত অধীৰ ডাঙৰ হ’ল।সৰুতেই হাতত ৰাইফল ল’বলৈ পালে।মই সেইবোৰ গমেই নাপালোঁ।মাকেও লুকুৱাই ৰাখিলে।তেওঁৰ দোষ নাই।কাকো টান কথা এষাৰ ক’ব নোৱাৰা মানুহ আছিল শেৱালি।চৰাই পোৱালীক দুপৰীয়া পানী খুৱাই খুৱাই ডাঙৰ কৰা মানুহ।সবলৈকে মৰম বেছি।একমাত্ৰ পুতেকলৈ নাথাকিব নে।অধীৰ ডেকা হৈ ব্যৱসায়ত নামিল।ময়ো সাহস পালোঁ।কিন্তু সি কেতিয়া মোৰ পৰা লুকুৱাই অসৎ কাম কিছুমান কৰিবলৈ লাগিলে মই বুজিয়েই নাপালোঁ।তাৰ বন্ধুবোৰো মোৰ ভাল লগা নাছিল।লাহেকৈ ৰাজনীতিৰ মেৰপেছতো সোমাই পৰিল।\nতাৰ মাজতে এদিন আহি আমাক ক’লে,আশাপূৰ্ণক বিয়া পাতিব।আমি আনন্দত উথলি উঠিলোঁ।ছোৱালীজনীৰ শেঁতা মুখ খন এবাৰো মন নকৰিলোঁ।লৰালৰিকৈ বিয়াখন পাতি দিলোঁ।কিজানি সি সলনি হয়েই।তাতেই ভুল হ’ল আমাৰ।\nকেতিয়াবা বৰ কষ্ট পাওঁ, দোষী দোষী ভাৱ এটাই হেঁচা মাৰি ধৰে।\n:মই সেইবোৰ ধৰি থকা নাই দেউতা।আপুনি আৰু মায়ে মোক একো কষ্ট দিয়া নাই।সেইকাৰণে চাগে ইমান দিন থাকিব পৰিলোঁ।\nঅনিৰুদ্ধ অলপ অসহজ হৈছে।\n:ককা,এইবোৰ থাকক আজি।\n:তোৰ কথাও কৈ থৈ যাওঁ।অনিৰুদ্ধ, আমাৰ এইৰ খংটো অলপ বেছি, এতিয়া বাৰু কমিছে।হ’লেও তুমি অলপ মৰম বেছিকৈ কৰিবা।বেচেৰীয়ে জীৱনৰ এচোৱা সময় বৰ কষ্টত পাৰ কৰিলে।\n:কিহে পাইছে তোমাক আজি?\n:তই আমাৰ ঘৰলৈ অহাৰ দিনা ৰাতি সপোনত মই মোৰ মাক দেখিছিলোঁ।মোক আহি কৈছিলে, মই আহিছোঁ ইমানদিনৰ মূৰত, তই মাত এষাৰো নাই দিয়া ভালকৈ।ঘৰখন চাব লাগিব ।বৰ খেলিমেলি খন হৈছে।শেষ ৰাতিলৈ মোৰ কঁপি কঁপি জ্বৰ উঠিছিল।কথাবোৰ কেতিয়াও কাকোৱেই নাই কোৱা।শেৱালিকো নক’লো।কিজানি হাঁহি উৰুৱাই দিয়ে।তই ঘৰখন ভঙাৰ পৰা তুলি ধৰিলি।মই জানো, তোৰ মাজতে মোৰ বৌ আছে।\nককাই মাক বৌ বুলি মাতিছিল।ককাই মোৰ মূৰত হাত ফুৰাই দিলে।\nককাৰ কথাবোৰ ইমান বেলেগ বেলেগ লাগিছে আজি।\n:গোসাঁনী,আজি কিবা এটা বজাই শুনা চোন।\n:নতুনকৈ যে শিকি আছ,সেইটোকে বজা।\nককাৰ কথামতে বাঁহীটো হাতত তুলি ল’লো।সুৰটো মোৰেই নহয়, অনিৰুদ্ধৰো প্রিয়\n“তুম প্ৰেম হ’,তুম প্ৰীত হ’ মন মীত হ’ ৰাধে, মেৰে মন মীত হ'”\nশেষ হ’বলৈ নাপালে,দৌৰি আহি মোৰ পৰা বাঁহী থপিয়াই নি আমাৰ থুপু ওস্তাদে ফু ফু কে বজাবলৈ লাগিল।একেলগে সৱৰে মুখত হাঁহি এখিনি ফুলি উঠিল।\nচকীখনৰ পৰা উঠি আহি অনিৰুদ্ধ ককাৰ ভৰিৰ ফালে বহিল।\n:ককা,অনন্যাক মই আপোনালোকৰ পৰা কেতিয়াও আঁতৰাই নিনিও।তাই ইচ্ছা কৰিলে ইয়াত থাকিব,ইচ্ছা কৰিলে মোৰ লগত।মই মাজে মাজে আহি থাকিম।কিন্তু আপুনি জানে মই মোৰ কামটোক কিমান ভাল পাওঁ।\n:জানো জানো।সৎ মনেৰে কাম কৰা মানুহক বৰ ভাল পাওঁ মই\nতুমি বহুত উন্নতি কৰিবা জীৱনত।\n:উমমতি কি হয় মা?\nমোক কাণে কাণে সুধিছে সি।মাজে মাজে এনেকৈ বুজি নোপোৱা কথাবোৰ কাণে কাণে সোধে আজিকালি।ডাঙৰ হৈছে মোৰ ল’ৰাটো।\n:মই কতা এটা ক’ম।অথনি দে অনিমুনই মাক এননেকে\nমুখ খন হাতেৰে টিপি দিলোঁ।এইটো মোক লাজত পেলাই মাৰিব।\nকিন্তু বুজিবলৈ কাৰো একো বাকী নাথাকিল।\n:আশা, যোগেশক ফোন এটা কৰি মাতি দিয়া,সি ইয়াতে ভাত কেইটা খাওক।\n:হ’ব দেউতা।মাজু, যা মেখেলা চাদৰ সলাই ল, ভাত খাবৰ হ’ল,অনিৰুদ্ধ যোৱা, কাপোৰ কানি সলাই লোৱা।\nআজি ভাতকেইটা পৰম তৃপ্তিৰে খালে ককাই।মায়ে অনিৰুদ্ধৰ বাবেও কেইবা বিধো ৰান্ধিলে।যোগেশ দাক জোৰ কৰিও ককাৰ সৈতে বহি খুৱাব নোৱাৰিলে।কাষতে সৰু টেবুল এখন পাৰি ভাত কেইটা খালে।\n:যোগেশ অ’,তই আজি ইয়াতে থাক।\n:হ’ব দেউতা।ৰাতিপুৱা ক’ৰবাত যাব নেকি?\n:দৰকাৰ হ’ব পাৰে।তৰা, ইয়াৰ বিচনাখন মোৰ ৰূমতে ঠিক কৰি দিবি চোন।\nখাই উঠিও আজি ককাই ইমান কথা কৈছে।আনদিনা দহটা বজাতে শুই যোৱা মানুহজন আজি এই বাৰ বজালৈকে শোৱা নাই।পুৰণি কথাবোৰ কৈয়ে আছে।থুপুক শুৱাবলৈ বুলি আনিলোঁ, নাই এইটোৰো আজি টোপনি নাই।দুবটল গাখীৰ শেষ কৰিলে।তাৰ ধান্দা ক’ত মই জানো।কথাৰ ভাগ লোৱাত ভাল এখেত।\n:অনিমুনক মাতি দিয়া থোন।\nমুখ খন টিপি হাঁহি দেখুৱালে।আকৌ ককাৰ ৰূম পালোহি।\n:ককা আমি সৱ শুব লাগে।আপোনাৰ গা বেয়া কৰিব।ইমান কথা কোৱা ভাল নহয় আপোনাৰ কাৰণে।আৰু থুপু সৱ নুশুলে নুশুৱে।মোৰ মূৰটো বেয়া কৰি দিছে।\n:কিয় নো তেনেকৈ কৈছ তাক।গোসাঁইটো মোৰ।\n:মায়ে মোক ইনেই ধুম কই দিছে।\n:ঢকা লাগে ল’ৰা,সঁচাকৈ খাবি এছাট এতিয়া।\n:Hey buddy, come here.\nথুপুক লৈ অনিৰুদ্ধ ওলাই গ’ল।যাওঁতে মোলৈ চাই মুখ খন বেকেটা কৰি দেখুৱাইছে থুপুৱে।\n:Come soon, I will be waiting.\nকাণে কাণে কৈ যোৱা কথাষাৰে বহু দেৰিলৈকে মোৰ গাল দুখন ৰঙা কৰি ৰাখিলে।\nমাটিত বিচনা পাৰি যোগেশ দাৰ শোৱাৰ ব্যৱস্থা কৰি দিলোঁ।ককাৰ গাৰু কেইটা ঠিক ঠাক কৰি শুবলৈ কৈ ৰৈ আছোঁ।ৰাতি বাথৰুমলৈ যাব লগীয়া হয় বাবে সৰু লাইট এটা জ্বলাই ৰাখোঁ।মায়ে ৰাতি দুবাৰ মান চাই যায়হি।কেতিয়াবা ময়ো আহোঁ।কম্বলখন গাত দি ওচৰতে বহি আছোঁ।\n:মই মৰিলে কামবোৰ তই আৰু যোগেশ মিলি কৰিবি।\n:কিনো কৈ থাকা।শুই যোৱা চোন।\nঅলপ পিছত ককা টোপনি গ’ল।যোগেশ দাক ৰাতি এবাৰ চাবলৈ কৈ শুবলৈ আহিলোঁ।\nৰূমলৈ আহি দেখোঁ মোৰ বিছনাত অনিৰুদ্ধ আৰু থুপু শুই আছে।থুপুৱে মই অহা দেখি জোৰ কৰি চকু কেইটা মুদি থৈছে।অনিৰুদ্ধৰ কিন্তু সচাই টোপনি গৈছে।ভাগৰ লাগিছিল চাগে।কেনেকৈ উঠাও এতিয়া।\n:শুৱক দে ইয়াতে।এতিয়া নো আৰু কি ইমান ফৰ্মেলিটি।আৰু এনেও মই এইবোৰ ইমান ভাবি নাথাকোঁ।মোক বিয়াই যি দিব নোৱাৰিলে, তই বিয়া নোহোৱাকৈয়ে সেইখিনি আদৰ, সন্মান পাইছ।মনটো ভৰি যায় তহঁতক দেখিলে।\nআলহী ৰুমত পানীৰ বটল থ’বলৈ গৈ ঘূৰি আহি মা মোৰ ৰুমত সোমাল।শুই থকা থুপু আৰু অনিৰুদ্ধক দুইজনীয়ে চাই আছোঁ বহুপৰ।\n:দুইটাই তোক কিন্তু ভাল জলা দিব মাজু।\n:তাকেই।কি কৰোঁ টিপছ দিবা চোন।\nদুইজনীয়ে মুখ টিপি হাঁহি আছোঁ।\n:শুই থাক।সিটো ৰূমৰ পৰা কম্বলখন লৈ আন।ময়ো শুই যাওঁ।বৰ ভাগৰ লাগিছে আজি।\nকম্বল খন অনিৰুদ্ধৰ গাত দি কপালত হাত ফুৰাই দিলো।গভীৰ টোপনি।কপালত লাহেকৈ চুমা এটা আঁকি দিলোঁ।তেওঁ বাগৰ সলাই মোকো লগতে সামৰি নিলে।\n:খু থাকা অনিমুন।মা খম আছে বউত।\nআহিবলগীয়া দিনবোৰৰ আগতীয়া অভ্যাস।\nমাজত থুপুক লৈ আমি দুয়ো ইটোৱে সিটোক চাই আছোঁ।অনিৰুদ্ধৰ চকু কেইটা সৰু হৈ গৈছে।টোপনিৰ ভৰ স্পষ্ট।\n:লাইট অফ কৰোঁ?\nকেতিয়াবা এনেকৈয়ে ভাল লাগে।বুকুত সাঁচি ৰখা কথাবোৰ চকুৰ ভাষাৰেই কৈ দিব পাৰি।\nলাহে লাহে থুপু মোৰ বুকুৰ মাজত কুৰুকি কুৰুকি সোমাই টোপনি গ’ল।\n:I missed you Jaan.\nআৰু অলপ কাষ চাপি আহিল অনিৰুদ্ধ।আমাৰ দুয়োটাকে এহাতেৰে মেৰিয়াই ধৰি টোপনি গ’ল।\nমাৰ চিঞৰ শুনি একেজাপে থিয় হ’লো।দৌৰি গৈ দৰ্জা খুলিলো।\nমাক ঠেলি ককাৰ ৰূমলৈ দৌৰিছোঁ।মই শুৱাই থৈ যোৱা ভাগতে শুই আছে।কিন্তু কাষত কিয় যোগেশ দায়ে ইমান ফেঁকুৰি ফেঁকুৰি কান্দিছে।\n:দেউতা অ’,উঠক চোন।\nমই দৰ্জামুখৰ পৰা আগবাঢ়িব পৰা নাই।মোৰ কাষেৰেই পাৰ হৈ অনিৰুদ্ধ আৰু মা সোমাই গৈছে।হাৰ্টবিট চেক কৰিছে।\nককাৰ হাত খন খামুচি চকুপানী টুকিছে অনিৰুদ্ধই।মায়ে ভৰি দুটা ধৰি কান্দি আছে।\nভাগি পৰা আকাশ এখন মূৰত লৈ লৰচৰ কৰিব নোৱাৰা হৈ ৰৈ আছোঁ একে ঠাইতে.. নামানো, কেতিয়াও নামানো এই নির্মম সত্য।\nএইয়া হ’বই নোৱাৰে।\nকিন্তু যদি এইয়া সঁচা হয়, মই বাৰু কি কৰিম?\nসাৰংগপাণি গোস্বামীৰ অবিহনে জানকী কাননৰ কি হ’ব?\nমোৰ কি হ’ব?থুপুৰ কি হ’ব?\nমাৰ কি হ’ব?\nনাই ককা উঠিব,আকৌ মোক গোসাঁনী বুলি মাতিব।\n“কালের যাত্রার ধ্বনি শুনিতে কি পাও?\nহে বন্ধু বিদায়।”\nPrevious Post #আবিৰ খণ্ড(৮১)\nNext Post #আবিৰ খণ্ড(৮৩)\n14 thoughts on “#আবিৰ খণ্ড (৮২)”\nApurba Jyoti Saikia says:\ni m ur favourite…\nঅলপ সুখ আহিছিল হে অনন্যাৰ জীৱনলৈ,,,, ককাৰ আত্মাই শান্তি পাওঁঁক।।।\nUtpala Borah says:\nOooo god atia ki hobo baa…\nMontu bea lgi gol baaa🥺🥺😔\nBuku khon khunda mari dhorise….\nAnanya r dukh khini upolobdhi koribo parisu moi…….\n🥺💔month bya lagi gol ei khndo pohi\nDoli Malakar says:\nচকুপানীবোৰ কেনেকৈ বান্ধী ৰাখো বা ??? বুকুৰ থিক মাজভাগতেই বিষ এটা উথলি উঠিছে || ককা এনেকৈ হেৰাই গ’ল ??\nBuku khon bikhai gl\nVl lge apunar xobdo bur❤next ep tu xunkle puar axa thkil 😍\nBaa nidiye naki aji?😔


এই কাল বিপৰীত কাল-নাজিয়া হাচান – ফটাঢোল\nএই কাল বিপৰীত কাল-নাজিয়া হাচান\nএখন হাবিত এহাল বাঘ-বাঘিনী আছিল। তেওঁলোকে বনত আনন্দেৰে জীৱন নিৰ্বাহ কৰিছিল। তেওঁলোক দুইজনৰ ভিতৰত বাঘিনীগৰাকী বেচ কিছু স্মাৰ্ট আৰু কনছিয়াছ প্ৰকৃতিৰ আছিল। নিয়মিত যোগাসন সু-খাদ্যাভ্যাসেৰে তেওঁ এটা অনন্য ব্যক্তিত্বৰ অধিকাৰী আছিল। প্ৰাতঃভ্ৰমণ আৰু সান্ধ্যভ্ৰমণ তেওঁৰ দৈনিক তালিকাৰ মুখ্য কৰ্ম আছিল। আগতে তেওঁ হাবিখনতে চৰি ফুৰি ভ্ৰমণ অব্যাহত ৰাখিছিল। পিচে নিৰিবিলি, শান্তিৰ সুস্থ পৰিবেশ বাঘিনীগৰাকীৰ খুবেই পচন্দ আছিল।\nকিন্তু সময় বাগৰাৰ লগে লগে বৰ্তমান হাবিখনত জীৱ-জন্তুৰ ভিৰ বৈদ্য বাঢ়ি যাবলৈ ধৰিছে। হাবিত কৰা ভ্ৰমণত সেয়ে তেওঁ আগৰদৰে সিমান এটা এঞ্জয় নকৰে। মনটো ভাল লগাবলৈ আজিকালি তেওঁ হাবিৰ বাহিৰলৈ আহি ৰাস্তাৰ দাঁতিয়ে দাঁতিয়েই পুৱা-গধূলি ভ্ৰমণ কৰিবলৈ লৈছে। তেওঁৰ মতে ভগৱানৰ কৃপাত মানুহ নামৰ প্ৰাণীবিধৰ এই কালছোৱাত বাটে-পথে আগৰদৰে অত্যাচাৰবোৰো বহুখিনি কমিছে। বাট-পথবোৰ তেনেই উদং। গাড়ী-মটৰতো বাদেই, বৰ্তমান মানুহ নামৰ প্ৰাণীবিধক পদূলিৰ মুখে মুখে ৰৈ ৰৈ বিনা মতলবত আড্ডা দিয়াও চকুত নপৰা হৈছে। গতিকে বাঘিনীয়ে এইদৰে ৰাস্তাত আৰামত ভ্ৰমণ কৰিবপৰা এয়া এককথাত অনন্য সৌভাগ্য! বৰ্তমান ক’ভিড নামৰ ভাইৰাছবিধে মানুহক হেনো ভালকৈ এশিকণি লগাই গৈছে। ফলত হাবিৰ বাহিৰত আগৰকালৰ মানুহে বাটে-পথে বাঘ বা আন জন্তু ঘূৰি ফুৰা দেখিলে যিটো অৱস্থা কৰিছিল; ওলোটাই, এতিয়া বাটে-পথে হঠাৎ বাঘ বা আন জন্তুৱে ঘৰৰ বাহিৰত ওলাই ঘূৰি ফুৰা মানুহ প্ৰাণীবিধক দেখিলেহে ঠিক তেনে অৱস্থা এটাৰ সন্মুখিন হয়! আৰু উপায়হীন হৈ মানুহবোৰে মুখাখন ধুমাধুম নাকলৈ উজাই, তলমূৰ কৰি ৰাস্তাত দেখা হাবিৰ জন্তুবোৰক নেদেখাৰ ভাও ধৰি সহজভাৱে ৰাস্তা এৰি দিয়ে; যুগৰ কি অসাধাৰণ পৰিৱৰ্তন এয়া! বাঘিনীয়ে কথাষাৰ মনে মনে অনুভৱ কৰি বৈদ্য খুচ হয়। আৰু গৰ্বত, তেওঁ ডিঙিটো আৰু অলপ আগুৱাই বুকু ফুলাই, গহীন খোজেৰে ৰাস্তাত মুক্ত মনেৰে ভ্ৰমণ কৰে।\nঅসাধাৰণ ব্যক্তিত্বৰ গৰাকী এই বাঘিনীয়ে, তেওঁ যিটো কৰিম বুলি ভাবে সমাজ বা সংসাৰৰ হিতৰ অৰ্থে, সেইটো কাম তেওঁ কৰিহে শান্তি লভে। এইযে বর্তমান হাবিখনত জীৱ-জন্তুৰ সংখ্যা দিনে দিনে বহুত বেছি বাঢ়িবলৈ ধৰিছে, বিষয়টো তেওঁলোক পতি-পত্নী দুয়োজনে এইকেইদিন বিশেষভাৱে লক্ষ্য কৰি আছে৷ এইদৰে জীৱ-জন্তুবোৰ হাবিত বাঢ়ি গৈ থাকিলে এটা কালত হাবিত আকালে যে দেখা দিব, সেইটো খাটাং। ভৱিষ্যতকালৰ এই কথাবোৰ ভাবিয়ে তেওঁলোকেও মাত্ৰ এটা বাঘ পোৱালীয়েই জন্ম দি সংসাৰ আগবঢ়াই নিছে। আৰু নিজৰ এই আদর্শ আগত ৰাখি, হাবিৰ জীৱ-জন্তুবোৰক একগোট কৰি এখন এই বিষয়ৰ ওপৰত সভা পাতিব বুলি বাঘিনীগৰাকীয়ে মনস্থ কৰিলে। বাঘ মহাশয়েও তেওঁৰ কথাত মূৰ লৰাই সঁহাৰি জনালে।\nতাৰিখ অনুসৰি সভাখনত সেইদিনা হাবিত থকা নিমন্ত্রিত হাতী, শিয়াল, গঁড়, ভালুক, ম’ৰা, শগুন, সাপ, নেউল ইত্যদি সকলোৱেই উপস্থিত থাকিল। সভাৰ মুখ্য বক্তা হিচাপে বাঘিনীয়ে সকলোকে নমস্কাৰ জনাই ভাষণ আৰম্ভ কৰিবলৈ ল’লে। হাতদুখন সামান্য মোহাৰি বাঘিনীয়ে মাইকটো মুখৰফালে আগুৱাই পোনহৈ থিয় হৈ সামান্য গলটো জোকাৰি ভাষণ আৰম্ভ কৰিলে,\n: শুনক বন্ধুগণ, আমাৰ আহিব লগা কালৰ পৰিনাম আমাৰ নিজৰ হাতত। কালৰ এইবাৰ বিশেষ পৰিৱৰ্তন ঘটিছে। চাওক, আজিৰ এই কালছোৱাত আমাৰ জীৱ-জন্তুৰ সমাজখন, জীৱ শ্ৰেষ্ঠ মানুহৰ সমাজখনতকৈ বহুত উচ্চ বুলি আমি নিজেই দাবী কৰিবলৈ সক্ষম হৈছোঁ। এয়া আমাৰ বাবে বেচ আনন্দৰ খবৰ! আমাৰ মাজত কাজিয়া-পেচাল, হিংসা-দণ্ড, ধৰ্ষণ আদিৰ দৰে জঘন্য কাণ্ডবোৰ মানুহৰ সমাজৰ তুলনাত একেবাৰে নাই বুলি বুকু ডাঠ কৰি আমি ক’ব পাৰোঁ। আৰু আমাৰ এই সংস্কাৰক ভগবানেও আজি উপলব্ধি কৰিছে৷ সেয়ে জগতৰ সৃষ্টিকৰ্তাই কোনোধৰণৰ বিপদ-আপদ, অদৃশ্য কিছুমান বীজাণু বা অমংগল কালক, আমাৰ মাজত আহিবলৈ একেবাৰে নিদিয়াৰ দৰেই। গতিকে আমি সদায় নিৰাকাৰজনৰ আশীৰ্বাদৰ কথা চিন্তি, সতৰ্কতাৰে জীৱনত আগবাঢ়িব লাগিব।\nকথাখিনি কৈ মুখ্য বক্তাগৰাকীয়ে টেবুলৰ কাষতে থকা পানী গিলাচৰপৰা দুঢোকমান পানী খাই লৈ মুখখন ৰুমালেৰে মচি পুনৰ ভাষণ আৰম্ভ কৰিলে,\n: বন্ধুগণ, আজি এই সভাখনৰ মুখ্য উদ্দেশ্য হৈছে আমাৰ জন্ম নিয়ন্ত্ৰণ। এই কথাষাৰত আমি বিশেষ গুৰুত্ব দিয়া উচিত। কিয়নো, হাবিখনত জীৱ-জন্তুৰ সংখ্যা দিনে দিনে বহুত বেছিকৈ বাঢ়িবলৈ লৈছে। আৰু এইদৰে যদি হাবিত আমাৰ সংখ্যা বাঢ়িবলৈ হয় তেন্তে আমাৰ খোৱা-লোৱা, চলন-ফুৰণ সকলোতে এদিন অৰাজকতাই দেখা দিব। যিটো নেকি চলিত কালত ধুৰন্ধৰ মানুহৰ সমাজত নিতৌ দেখা পোৱা গৈছে। গতিকে মানুহৰ সমাজৰ দৰে আমিও যাতে পিছলৈ নিজে থাকিবলৈ ঠাই নোপোৱা হৈ, আমাৰ মাজতেই দেশী-বিদেশীৰ বিচাৰ উলিয়াই হিংসা-দণ্ড আৰম্ভ কৰিবলৈ আগনাবাঢ়োঁ তাৰ বাবে এতিয়াৰপৰা সজাগ হোৱা উচিত। এতেকে, কাল থাকোঁতেই এই সকলোবোৰ কথা গুৰুত্বত ৰাখি আপোনালোক সকলোৱে শুদ্ধ জ্ঞান বুদ্ধি বিচাৰবোৰক মগজুত বান্ধি জীৱন পৰিচালিত কৰক। বন্ধুগণ, এয়ে মোৰ আপোনালোকৰ ওচৰত কাতৰ অনুৰোধ। ধন্যবাদ৷\nবক্তব্য শেষ কৰি শ্ৰীমতি বাঘিনীয়ে নিজৰ আসন গ্ৰহণ কৰাৰ আগত, শ্ৰীমান বাঘ মহাশয়ৰফালে কিঞ্চিত মূৰ দোঁৱাই ক’লে,\n: দুৱাষাৰ তুমিও কোৱা, নে কি….?\nপিচে বাঘ মহাশয়ে লাহেকৈ হাতখন লৰাই পত্নীক গহীন মৃদু শব্দৰে ক’লে,\n: নালাগে..। হ’ব। তুমি সুন্দৰকৈ বুজাই দিছাই নহয়। সময়ৰ মূল্য আছে। মিছাতে একেখিনি বক্তব্য দি তেওঁলোকৰ সময় নষ্ট কৰিব নালাগে। বাৰে বাৰে কোৱা কথাবোৰত গুৰুত্বও কম থাকেগৈ। ঠিক আছে, তুমি কৈছা যেতিয়া মই বাৰু শেষ হিচাপে দুই এষাৰ কৈ সভাখন সামৰণি মাৰোঁ।\nএইবুলি মহাশয় থিয় হৈ চকীখন সামান্য পিছলৈ ঠেলি, মাইকটোৰ কাষলৈ গৈ সকলোকে ধন্যবাদ জনাই সভাখন সামৰণি মাৰিলে।\n« বিবাহোত্তৰ-অমিতাভ মহন্ত\nজোক-গীতাৰ্থী গোস্বামী »\nভাল লাগিল নাজিয়া


সৰু কালৰ লটিঘটি – মন্দিৰা শৰ্মা – ফটাঢোল\nস্কুলত পঢ়ি থকা দিনৰে কথা। মই তেতিয়া সপ্তমমানত। আমাৰ ঘৰৰ পৰা স্কুললৈ দূৰত্ব ডেৰ কিলোমিটাৰমান হ’ব। খোজ কাঢ়িয়ে স্কুললৈ অহা যোৱা কৰোঁ। সেই কথাটোত দুখ অকণো নাছিল বাৰু। দুখ লাগিছিল আন এটা কাৰণতহে। মোৰ লগৰ বেছিভাগ ছোৱালীয়ে স্কুললৈ চাইকেল লৈ আহিছিল। স্কুল ছুটীৰ পিছত যেতিয়া সকলো জাক পাতি চাইকেল লৈ ঘৰমুৱা হৈছিল মোৰ এনে ভাব হৈছিল যেন সকলোবোৰ বীৰাংগনা একেলগে দেশ ৰক্ষা কৰিবলৈহে ওলাইছে ৷ মনতে ভাবিছিলোঁ চাইকেল এখন থকা হ’লে ময়ো বীৰদৰ্পে স্কুললৈ অহা যোৱা কৰিব পাৰিলোঁ হয়। ষ্টেটাছও বাঢ়িল হয় (চাইকেল নহয় যেনিবা ষ্টেটাছ চিম্বলহে আছিল ) সেয়ে দেউতাক চাইকেল এখন কিনি দিবলৈ কাকূতি-মিনতি কৰিলোঁ। আচল কাৰণটো অৱশ্যে নাইকোৱা দেই, নহ’লে চাইকেলৰ ঠাইত ‘ঔকিল’হে পাম। বুলিব ষ্টাইল মাৰিবলৈ চাইকেল লাগে? সুবিধা হ’ব বুলি ভাবিয়ে দেউতাই চাইকেল এখন কিনি দিলে। ঘৰলৈ বি.এছ.এ – এছ.এল.আৰ এখনৰ আগমন হ’ল।\nপিছদিনা ৰাতিপুৱা ৪:৩০ মানতেই চাইকেল প্ৰশিক্ষণ আৰম্ভ। মই আকৌ বৰ ভাল শিকাৰু আছিলোঁ। তিনিদিনতেই এক্সপাৰ্ট হৈ গ’লোঁ(নিজে ভাবিহে ল’লোঁ দেই) এবাৰো নপৰাকৈ শিকিলোঁ, কম ডাঙৰ কথানে বাৰু? গপত ওফন্দি গঙাটোপ হ’লোৱেই। পিচে গঙাটোপ ফুটি চেপেটী চন্দাজনী হ’বলৈ বেছি দিন নালাগিল।\nচাইকেল শিকা এসপ্তাহ মান হৈছে। স্কুলৰ পৰা আহি নাকে কাণে ভাত মুঠি গিলি ওলালোৱেই নহয় চাইকেল লৈ। লগত আৰু চাৰিজনীমান। কিছুদূৰ গৈছিলোঁহে।বিপৰীত দিশৰ পৰা দুজন ব্যক্তি আহি আছিল।পিন্ধনত ধুতি। লগৰ কেইজনী আগবাঢ়ি গ’ল। মই শেষত। তেনেতে দেখিলোঁ এজন ব্যক্তিয়ে পিছলৈ চাই চাই মোৰ ফালে আহি আছে। মোক দেখাই নাই। মই দেখিলোঁ যে কথা বিষম, কিবা এটা অঘটন ঘটিব।ভয়তে চাইকেলৰ হেণ্ডেল কঁপিবলৈ ল’লেই নহয়। ব্ৰেক মাৰিবলৈকে পাহৰিলোঁ। ব্ৰেক মাৰো মানে মোৰ চাইকেলৰ আগ চকা তেখেতৰ দুই ভৰিৰ মাজত। চকু দুটা মুদিহে দিলোঁ ভয়ত। দুয়ো জোঁট- পোট খাই ৰাস্তাৰ কাষলৈ পৰি গ’লোঁ। বেছি দুখ নাপালোঁ যেনিবা। কোনোমতে নিজকে চম্ভালি চাইকেলখন উঠাবলৈ লওঁতেই লাগিল নহয় কেনাটো। তেখেতৰ ধুতিখন চাইকেলৰ কোনোবাখিনিত লাগি ধৰিছিল। তেখেতো উঠিছে, ময়ো চাইকেলখন উঠাইছোঁ। ধুতিখন টান খাই পোন্ধটো খোল খাই গ’ল। উঠিবলৈ লওঁতে কোনোমতেহে গোটেই ধূতিখন খোল নোখোৱাকৈ ৰ’ল। অলপ ফাটিলেও। লাজে ভয়ে মোৰ অৱস্থা কাহিল। লগৰ কেইজনী পলাই পত্ৰং দিলে। ময়ো চাইকেল উঠাই তাৰ পৰা উধাও। মোক কিমান যে গালি পাৰিলে নহয়। দুই এটা কাণত পৰিছিল। মাৰ যে নাখালোঁ ৰক্ষা। শেনটো হৈ গৈ ফেঁচাটো হৈ ঘৰলৈ উভতিলোঁ। বৰ ভয় খালোঁ দেই। চাইকেল লৈ ফুটনি মাৰি স্কুললৈ যোৱাৰ সকলো আশাত চেঁচা পানী পৰিল।\nতথাপি মৰ সাহ কৰি দুসপ্তাহ মানৰ পিছত চাইকেল লৈ ওলালোঁ স্কুললৈ বুলি। মায়ে ওচৰৰ দাদা এজনক মোৰ লগত যাবলৈ ক’লে। তাৰ স্কুল মোৰ স্কুল পাৰ হৈ। সেয়ে লগত গ’লে মা অলপ নিচিন্ত হ’ব। নহ’লে বা স্কুল গৈ পাওঁ নে নাপাওঁ। নে বাটে পথে কাৰোবাক খুন্দিয়াই মেলি যাওঁ। মাকবোৰৰ এনেয়ো চিন্তা বহুত। সেয়ে ময়ো আপত্তি নকৰিলোঁ। দুয়ো ওলালোঁ স্কুললৈ বুলি। আগে আগে দাদা চাইকেলত, পিছে পিছে মই মোৰখনত। ঠিকেই গৈ আছিলোঁ। স্কুল পোৱাৰ অলপ আগতে ৰাস্তাটো অলপ হেলনীয়া। লাগিল নহয় সেইকণতে লেঠাটো। হেলনীয়া পাই মোৰ চাইকেলে ল’লেই নহয় নিজৰ গতি। যেন বতাহৰ গতিৰ সৈতে ফেৰহে মাৰিছে। ময়ো বেঙী ব্ৰেকলৈ পাহৰিলোৱে। যেনিবা মই চাইকেল চলোৱা নাই, চাইকেলখনেহে মোক চলাইছে। ফুল স্পীডত গৈ দিলোঁ আগে আগে গৈ থকা দাদাজনৰ চাইকেলত মাৰি। তাকো পেলালোঁ, নিজেও পৰিলোঁ। নপৰি পাৰোঁনে, এনেই কনট্ৰল নাই, তাতে আক’ স্পীড কি নাচাবা। কিযে লাজ পালোঁ। পেটে পেটে মাৰ ওপৰতহে খং উঠিলে। কিহে পাইছিলেনো লগত এটাক পঠিয়াবলৈ। মানে এনেকুৱা হ’ল কথাটো .. “নাচিব নাজানে, চোতালখন বেঁকা” । নিজৰ গাতেই দোষ, ইফালে দোষ দিছোঁ মাক। অলপ বেয়াও লাগিল বাৰু তেনেদৰে ভবা বাবে। সেইবোৰকে ভাবি কেঁকো জেকোকৈ উঠিলোঁ আৰু। লাজ আৰু ভয়ত দাদাজনৰ চকুলৈ চাবকে নোৱাৰিলোঁ। সিও ইফালে সিফালে চাই উঠিলে। তাৰ আৰু মোৰ চাইকেল দুখনো উঠালে। বেচেৰা ! তাৰ চাগৈ কিমান খং উঠিছে মোলৈ? কেনেকৈ যে গালি নপৰাকৈ থাকিলে, মোৰেই ভাগ্য ভাল আছিল চাগৈ? এটায়ে ভাল হ’ল যে কোনেও বিশেষ দুখ নাপালোঁ। মই দুখ পালোঁ নেকি বুলি সি সুধিলে। বুজিলোঁ, ভদ্ৰতাৰ খাতিৰতহে সুধিছে। পাৰিলে চাগৈ মোক তাতেই ঠেকেচিলেহেঁতেন। অলপ দুখ পাইছিলোঁ যদিও নাই পোৱা বুলিয়ে ক’লোঁ। দুয়ো লাহে লাহে নিজ নিজ স্কুললৈ আগবাঢ়িলোঁ। গৈ থাকোঁতে সি মোক একো মাত-বোল নকৰিলে। কৰে নো কেনেকৈ? যিহে গতি কৰিলোঁ তাৰ। ময়ো একো মাত নিদিলোঁ। কিন্তু মনে মনে এটা শপত খালোঁ, আৰু কাহানিও কাৰো লগত চাইকেল নচলাওঁ।\nসেই যে সেইদিনাখন ঘৰলৈ আহি চাইকেল থ’লোঁ, কিমান দিনলৈ যে চাইকেলখনে বাৰাণ্ডাৰ চুক এটা শুৱনি কৰি ৰাখিলে হিচাপ নাই৷ বহুত দিনলৈ আকৌ খোজ কাঢ়িয়ে স্কুললৈ বাট বুলিলোঁ।\n« কিবা এটা হৈছে – দেৱজিত শইকীয়া\nফটোৱে কি কয়-৩ »\nভাল লাগিল আপোনাৰ লিখনিটো ।\nপঢ়া বাবে ধন্যবাদ\nমোৰো চাইকেল চলোৱা শিকা নহ’ল। ভাল লাগিল পঢ়ি।\nপিছত ভালকে চলাব জনা হ’লো ডলি।\nতামাম অভিজ্ঞতা দেখোন, ভাল লাগিল পঢ়ি মন্দিৰা\nধন্যবাদ ৰিণ্টু দা। পিচে তাৰ পিছত সঁচাকৈ এক্সপাৰ্ট হলোঁ দেই।\nসুন্দৰ হৈছে ৷


কংগ্ৰেছক কলংকিত কৰা মন্ত্ৰী-বিধায়কসকল এতিয়া বিজেপিলৈ গৈ ধোৱা তুলসীৰ পাত হৈছে : অপূৰ্ব ভট্টাচাৰ্য্য\n‘পূৰ্বৰ কংগ্ৰেছ চৰকাৰৰ আমোলত দলটোক বদনামী কৰি জনবিৰোধী কাৰ্য্যকলাপৰ নেতৃত্ব দিয়াসকল আজি বিজেপিলৈ গৈ ধোৱা তুলসীৰ পাত হৈছে।’ এই মন্তব্য কংগ্ৰেছৰ জ্যেষ্ঠ মুখপাত্ৰ অপূৰ্ব ভট্টাচাৰ্যৰ। বুধবাৰে গুৱাহাটীৰ এ বি চিস্থিত ৰাজীৱ ভৱনত এখন সংবাদমেলৰ জৰিয়তে এই মন্তব্য কৰিছিল।\nসংবাদমেলতে মুখপাত্ৰ গৰাকীয়ে বৰ্তমান ধোৱা তুলসীৰ পাত হোৱাসকলৰ নেতৃত্বত পুনৰ চালানী মাছ, পান, কণীৰ ছিণ্ডিকেট বজাৰ আৰম্ভ হোৱা বুলি গুৰুতৰ অভিযোগ উত্থাপন কৰে। লগতে কংগ্ৰেছ দলক কলংকিত কৰা নেতাসকল বিজেপিলৈ যোৱাত কংগ্ৰেছৰ কলংকিত দাগ আঁতৰিল বুলি দবী কৰি তেওঁ কয় যে ‘আমি অত্যন্ত সুখী।’\nআনহাতে মুখপাত্ৰ গৰাকীয়ে কয় যে ফ’ৰমেলিন নামৰ বিষাক্ত দ্ৰব্য থকাৰ বাবে সেয়া মানুহৰ খোৱাৰ বাবে অনুপযোগী বুলি ৰাজ্যিক স্বাস্থ্য মন্ত্ৰীয়ে খাদ্য সুৰক্ষা বিভাগৰ হতুৱাই ১০ দিনৰ বাবে ইয়াৰ ব্যৱহাৰ সম্পূৰ্ণ নিষিদ্ধ কৰিছিল।\nকিন্তু “তেনে পৰিপ্ৰেক্ষিতত মঙলবাৰৰ পৰা অসমত চালানী মাছ পুনৰ প্ৰচলনত সন্মতি দিয়াত ছিণ্ডিকেটৰাজৰ ঘটনা নিহিত হৈ আছে নেকি? দহদিনীয়া বন্ধৰ পিছত মাছৰ দাম বাঢ়িল কিয়? সংবাদমেলত এই প্ৰশ্ন কৰে ভট্টাচাৰ্যই।\nআনহাতে তেওঁ কয় যে ‘যি সময়ত অসমত অন্ধ্ৰপ্ৰদেশৰ মাছ বিক্ৰী কৰাত সেউজ সংকেত প্ৰদান কৰিছে। সেই সময়তে অসমৰ চুবুৰীয়া ৰাজ্য মেঘালয়ে ১৫ দিনৰ বাবে চালানী মাছত ফ’ৰ্মেলিন থকাৰ বাবে নিষিদ্ধ ঘোষণা কৰিছে।’\nতাৎপৰ্যপূৰ্ণভাৱে দুৰ্নীতিৰ বিৰুদ্ধে শূন্য সহনশীল স্থিতি গ্ৰহণ কৰা মুখ্যমন্ত্ৰী সৰ্বানন্দ সোণোৱালক ৰাজ্যত নতুনকৈ চলা ছিণ্ডিকেটৰ বিৰুদ্ধে তদন্ত কৰিবলৈ সাহস গোটাবৰ বাবেও আহ্বান জনাই মুখপাত্ৰ গৰাকীয়ে।


Assam Flood: দুৰ্যোগৰ পৰা সকাহ পোৱা নাই ৰাজ্যবাসীয়ে ! ৰুষ্ট প্ৰকৃতিৰ গ্ৰাসত ২৯ খন জিলা, ঠায়ে ঠায়ে বান পৰিস্থিতিৰ অধিক অৱনতি ...- heavy rainfall assam floods latest updates 29 districts seven lakh people affected alert torrential rain 24 hours– News18 assam\nHome » photogallery » assam »Assam Flood: দুৰ্যোগৰ পৰা সকাহ পোৱা নাই ৰাজ্যবাসীয়ে ! ৰুষ্ট প্ৰকৃতিৰ গ্ৰাসত ২৯ খন জিলা, ঠায়ে ঠায়ে বান পৰিস্থিতিৰ অধিক অৱনতি ...\nRain in Guwahati, Rain in Assam, Assam floods: অসম (Assam News) বৰ্তমান প্ৰকৃতিৰ ধ্বংসৰ সন্মুখীন হৈছে। যোৱা কেইবাদিনো ধৰি ধাৰাবাহিক ভাৱে হোৱা ধাৰাসাৰ বৰষুণৰ (Heavy Rainfall) বাবে সমগ্ৰ ৰাজ্যতে বান পৰিস্থিতিৰ অৱনতি ঘটিছে।\n| May 20, 2022, 18:15 IST\nবতৰ বিভাগে এক সতৰ্কবাণী জাৰি কৰি কয় যে দক্ষিণ-পশ্চিমবতাহৰ বাবে বংগোপসাগৰত চাপ থাকিব যাৰ ফলত অহা কেইদিনমানৰ বাবে উত্তৰ-পূবত বৰষুণ অব্যাহত থকাৰ সম্ভাৱনা আছে।\nঅসমত বান পানী আৰু বৰষুণে পৰিস্থিতি অধিক বেয়া কৰি তুলিছে। এতিয়ালৈকে, বানপানীৰ ফলত ৰাজ্যখনত নজন লোকৰ মৃত্যু হৈছে। দুৰ্যোগ ব্যৱস্থাপনা তথ্য অনুসৰি, বানপানীৰ ফলত ৰাজ্যখনৰ ১৪১৩ খন গাওঁ বেয়াকৈ ক্ষতিগ্ৰস্ত হৈছে। বানপানীৰ ফলত ২ লাখতকৈও অধিক লোক ক্ষতিগ্ৰস্ত হৈছে।\nবানসমস্যাৰ প্ৰতি লক্ষ্য ৰাখি কিছুমান জিলাৰ শিক্ষানুষ্ঠান ৪৮ ঘণ্টাৰ বাবে বন্ধ কৰি দিয়া হৈছে। এই প্ৰাকৃতিক দুৰ্যোগৰ মোকাবিলা কৰিবলৈ, ১৪ খন জিলাত ৩৫৯ টা সাহায্য শিবিৰ আৰু বিতৰণ কেন্দ্ৰ স্থাপন কৰা হৈছে। এই সাহায্য শিবিৰসমূহত প্ৰায় ৮০,২৯৮ জন লোকে আশ্ৰয় লৈছে, যাৰ ভিতৰত আছে ১২,৮৫৫ টা শিশু।\nবৰষুণসন্দৰ্ভত ভাৰতীয় বতৰ বিজ্ঞান বিভাগে কৈছে যে অহা কেইঘণ্টামানৰ ভিতৰত পশ্চিম অসম আৰু মেঘালয়কে ধৰি উপকূলীয় কৰ্ণাটক আৰু কেৰালাৰ কিছু অংশত বৰষুণ হোৱাৰ সম্ভাৱনা আছে।\nঅসম ৰাজ্যিক দুৰ্যোগ ব্যৱস্থাপনা কৰ্তৃপক্ষই বানপানীৰ ফলত ৰাজ্যখনৰ ৭,১৭,৫০০ ৰো অধিক লোকক প্ৰভাৱিত কৰিছে। বজালি, বাক্সা, বৰপেটা, বিশ্বনাথ, বঙাইগাঁও, কাছাৰ, দৰং, ধেমাজি, ধুবুৰী, ডিব্ৰুগড়, ডিমা হাচাও, গোৱালপাৰা, হাইলাকান্দি, হোজাই, কামৰূপ, কামৰূপ মেট্ৰ'পলিটান, কাৰ্বি আংলং ,পশ্চিম, কৰিমগঞ্জ, কোকৰাঝাৰ, লখিমপুৰ, মাজুলী, মৰিগাঁও, নগাঁও, নলবাৰী, ওদালগুৰি জিলাৰ বিভিন্ন ঠাই বানৰ কবলত।\nনগাঁৱত সৰ্বাধিক ৩.৩১ লাখ লোক ক্ষতিগ্ৰস্ত হৈছে। ইয়াৰ পিছত আছে কাছাৰ (১.৬ লাখ) আৰু হোজালি (প্ৰায় ১ লাখ)।\nৰাজ্যখনৰ ২৭ খন জিলাত বানপানীত প্ৰায় ৬.৬২ লাখ লোক ক্ষতিগ্ৰস্ত হৈছে বুলি কৰ্তৃপক্ষই কয় যে বৰ্তমান ৰাজ্যজুৰি ১,৭৯০ খন গাওঁ জলমগ্ন হৈ আছে আৰু ৬৩,৯৭০.৬২ হেক্টৰ শস্য ক্ষতিগ্ৰস্ত হৈছে।\nসেনা, অৰ্ধসামৰিক বাহিনী, এন ডি আৰ এফ, এছ ডি আৰ এফ, অসামৰিক প্ৰশাসন, প্ৰশিক্ষিত স্বেচ্ছাসেৱক, অগ্নি নিৰ্বাপক আৰু জৰুৰীকালীন সেৱা আৰু স্থানীয় লোকে নাও আৰু হেলিকপ্টাৰ ব্যৱহাৰ কৰি বিভিন্ন বানপীড়িত অঞ্চলৰ পৰা ৭,৩৩৪ জন লোকক স্থানান্তৰিত কৰিছে।\nকৰ্তৃপক্ষই ৭,০৭৭.৫৬ কুইন্টল চাউল, মাহজাতীয় শস্য আৰু নিমখ, ৬,০২০.৯০ লিটাৰ সৰিয়হ তেল, ২,২১৮.২৮ কুইন্টল পশুখাদ্য আৰু অন্যান্য বান সাহায্য সামগ্ৰী বিতৰণ কৰিছে।\nবিষয়াসকলে কৈছে যে জৰুৰীকালীন অৱস্থাত অত্যাৱশ্যকীয় সামগ্ৰী যোগান আৰু বিমানযোগে ডিমা হাচাও অঞ্চলত বায়ু সেনাৰ হেলিকপ্টাৰখন সেৱাত নিয়োজিত কৰা হৈছে, যি দেশৰ বাকী অংশৰ পৰা সম্পূৰ্ণৰূপে বিচ্ছিন্ন হৈ পৰিছে।